type: contracts

text:
 6.12.2011
 MT
 Il-Ġurnal Uffiċjali tal-Unjoni Ewropea
 L 323/46
 It-testijiet oriġinali tan-NU/KEE biss għandhom effett legali skont il-liġi pubblika internazzjonali. L-istatus u d-data ta' dħul fis-seħħ ta' dan ir-Regolament għandhom jiġu ċċekkjati fl-aħħar verżjoni tad-dokument ta' status tan-NU/KEE TRANS/WP.29/343, li jinsab fuq:
 http://www.unece.org/trans/main/wp29/wp29wgs/wp29gen/wp29fdocstts.html
 Regolament Nru 48 tal-Kummissjoni Ekonomika għall-Ewropa tan-Nazzjonijiet Uniti (NU/KEE) – Dispożizzjonijiet uniformi dwar l-approvazzjoni ta' vetturi fir-rigward tal-installazzjoni ta' dwal u tagħmir ta' sinjalar bid-dawl
 Li jinkorpora t-test validu kollha sa:
 Is-Suppliment 6 tas-serje 04 ta’ emendi – Id-data tad-dħul fis-seħħ: it-30 ta' Jannar 2011
 Is-Serje 05 ta’ emendi – Id-data tad-dħul fis-seħħ: it-30 ta' Jannar 2011
 WERREJ
 REGOLAMENT
 1.
 L-ambitu
 2.
 Id-definizzjonijiet
 3.
 L-applikazzjoni għall-approvazzjoni
 4.
 L-approvazzjoni
 5.
 L-ispeċifikazzjonijiet ġenerali
 6.
 L-ispeċifikazzjonijiet individwali
 7.
 Il-modifiki għal u l-estensjoni tal-approvazzjoni tat-tip tal-vettura jew tal-installazzjoni tad-dwal u tat-tagħmir tas-sinjalar bid-dawl tiegħu
 8.
 Il-konformità tal-produzzjoni
 9.
 Il-pieni għal nuqqas ta’ konformità tal-produzzjoni
 10.
 Produzzjoni mwaqqfa għal kollox
 11.
 Ismijiet u indirizzi tas-servizzi tekniċi responsabbli għat-twettiq tat-testijiet tal-approvazzjoni, u tad-dipartimenti amministrattivi
 12.
 Id-dispożizzjonijiet tranżizzjonali
 ANNESSI
 Anness 1 –
 Komunikazzjoni li tikkonċerna l-approvazzjoni jew ir-rifjut jew l-estensjoni jew l-irtirar ta’ approvazzjoni jew produzzjoni mwaqqfa għal kollox ta’ tip ta’ vettura fir-rigward tal-installazzjoni ta’ dwal u tagħmir għas-sinjalar bid-dawl, skont ir-Regolament Nru 48
 Anness 2 –
 L-arranġamenti tal-marki ta’ approvazzjoni
 Anness 3 –
 Eżempji tas-superfiċji tal-fanali, l-assi u ċ-ċentri ta’ referenza, u l-angoli tal-viżibilità ġeometrika
 Anness 4 –
 Il-viżibilità ta’ fanal aħmar fuq quddiem u l-viżibilità ta’ fanal abjad fuq wara
 Anness 5 –
 L-istati tat-tagħbija li għandhom jitqiesu biex ikunu ddeterminati l-varjazzjonijiet fl-orjentazzjoni vertikali tal-fanal b’raġġ baxx
 Anness 6 –
 Il-kejl tal-varjazzjoni tal-inklinazzjoni tar-raġġ baxx bħala funzjoni tat-tagħbija
 Anness 7 –
 Indikazzjoni tal-inklinazzjoni ’l isfel tal-punt ta' waqfien tal-fanali bir-raġġ baxx imsemmija fil-paragrafu 6.2.6.1.1 u l-inklinazzjoni 'l isfel tal-punt ta' waqfien tal-fanali taċ-ċpar ta' quddiem imsemmija fil-paragrafu 6.3.6.1.2 ta' dan ir-Regolament
 Anness 8 –
 Il-kontrolli tal-apparati għall-invellar tal-fanali li jissemmew fil-paragrafu 6.2.6.2.2 ta’ dan ir-Regolament
 Anness 9 –
 Il-kontroll tal-konformità tal-produzzjoni
 Anness 10 –
 Eżempji ta’ alternattivi għas-sorsi tad-dawl
 Anness 11 –
 Il-viżibilità tal-immarkar biex jolqot l-għajn fuq wara, fuq quddiem u fil-ġenb ta' vettura
 Anness 12
 1. L-AMBITU
 Dan ir-Regolament japplika għall-vetturi tal-kategoriji M, N u għat-trejlers tagħhom (il-kategorija O) (1) fir-rigward tal-installazzjoni ta’ dwal u ta’ tagħmir tas-sinjalar bid-dawl.
 2. ID-DEFINIZZJONIJIET
 Għall-fini ta’ dan ir-Regolament:
 2.1. “Approvazzjoni ta’ vettura” tfisser l-approvazzjoni ta’ tip ta’ vettura fir-rigward tan-numru u l-mod tal-installazzjoni tad-dwal u tat-tagħmir tas-sinjalar bid-dawl;
 2.2. “It-tip ta’ vettura fir-rigward tal-installazzjoni tad-dwal u tat-tagħmir tas-sinjalar bid-dawl” tfisser vetturi li ma jvarjawx fl-aspetti essenzjali msemmija fil-paragrafi 2.2.1 sa 2.2.4.
 Dawn li ġejjin ukoll jitqiesu li mhumiex “vetturi ta’ tip differenti”: vetturi li huma differenti skont it-tifsira tal-paragrafi 2.2.1 sa 2.2.4, imma mhux b’tali mod li jinvolvi bidla fit-tip, fin-numru, fl-ippożizzjonar u fil-viżibilità ġeometrika tal-fanali u fl-inklinazzjoni tar-raġġ baxx preskritti għat-tip ta’ vettura kkonċernat, u vetturi li fuqhom jitwaħħlu, jew huma nieqsa, fanali fakultattivi:
 2.2.1.
 Id-dimensjoni u s-sura esterna tal-vettura;
 2.2.2.
 In-numru u l-ippożizzjonar tat-tagħmir;
 2.2.3.
 Is-sistema tal-invellar tal-fanali;
 2.2.4.
 Is-sistema tas-suspension.
 2.3. “Pjan trasversali” tfisser pjan vertikali perpendikulari għall-pjan medjan lonġitudinali tal-vettura;
 2.4. “Vettura mhux mgħobbija” tfisser vettura mingħajr sewwieq, ekwipaġġ, passiġġieri u tagħbija, imma bi provvista sħiħa ta’ fjuwil, bi stepni u bl-għodod li jinġarru s-soltu;
 2.5. “Vettura mgħobbija” tfisser vettura mgħobbija sal-massa massima teknikament permissibbli tagħha, kif iddikjarata mill-manifattur, li għandu wkoll jiffissa d-distribuzzjoni ta’ din il-massa bejn il-fusien skont il-metodu deskritt fl-Anness 5;
 2.6. “Apparat” tfisser element jew assemblaġġ ta’ elementi li jintuża biex titwettaq funzjoni waħda jew aktar;
 2.6.1. “Funzjoni tad-dawl” tfisser id-dawl li jarmi apparat sabiex iddawwal it-triq u l-oġġetti fid-direzzjoni tal-moviment tal-vettura;
 2.6.2. “Funzjoni tas-sinjalar bid-dawl” tfisser id-dawl mormi jew rifless minn apparat sabiex jagħti lill-utenti l-oħra tat-triq informazzjoni viżiva dwar il-preżenza, l-identifikazzjoni u/jew il-bdil fil-moviment tal-vettura;
 2.7. “Fanal” tfisser apparat maħsub biex idawwal t-triq jew biex jitfa’ sinjal bid-dawl lil utenti oħra tat-triq. Il-fanali tal-pjanċa tar-reġistrazzjoni ta’ wara u r-retrorifletturi bl-istess mod għandhom jitqiesu bħala fanali. Għall-fini ta’ dan ir-Regolament, il-pjanċi tar-reġistrazzjoni ta’ wara li jitfgħu d-dawl u s-sistema tad-dawl tal-bieba tas-servizz skont id-dispożizzjonjiet tar-Regolament Nru 107 dwar il-vetturi tal-kategoriji M2 u M3 ma jitqisux bħala fanali;
 2.7.1. Is-sors tad-dawl (2)
 2.7.1.1.
 “Sors tad-dawl” tfisser element wieħed jew aktar għal radjazzjoni viżibbli, li jista’ jiġi assemblat b’kisi trasparenti wieħed jew aktar u b’bażi għal konnessjoni mekkanika u elettrika.
 Sors tad-dawl jista’ jkun magħmul ukoll mill-iżbokk estrem ta’ gwida għad-dawl, bħala parti minn sistema distribwita ta’ dawl jew ta’ sinjalar bid-dawl li ma jkollhiex lenti esterna inkorporata;
 2.7.1.1.1.
 “Sors sostitwibbli tad-dawl” tfisser sors tad-dawl li huwa maħsub biex jiddaħħal fi u jitneħħa mill-kontenitur tal-apparat tiegħu mingħajr għodda;
 2.7.1.1.2.
 “Sors mhux sostitwibbli tad-dawl” tfisser sors tad-dawl li jista’ jiġi sostitwit biss billi jiġi sostitwit l-apparat li miegħu huwa mwaħħal dan is-sors tad-dawl;
 (a)
 F’każ ta’ modulu ta’ sors tad-dawl: sors tad-dawl li jista’ jiġi sostitwit biss billi jiġi sostitwit il-modulu tas-sors tad-dawl li miegħu jkun imwaħħal dan is-sors tad-dawl;
 (b)
 F’każ ta’ sistemi adattivi tad-dawl ta’ quddiem (AFS – adaptive front-lighting systems): sors tad-dawl li jista’ jiġi sostitwit biss bis-sostituzzjoni tal-unità tad-dawl li magħha jkun imwaħħal dan is-sors tad-dawl.
 2.7.1.1.3.
 “Modulu tas-sors tad-dawl” tfisser il-parti ottika ta’ apparat li tkun speċifika għal dak l-apparat, li jkun fiha sors mhux sostitwibbli tad-dawl wieħed jew aktar, u li tkun tista’ titneħħa minn mal-apparat tagħha biss bl-użu ta’ għodda (għodod). Modulu ta’ sors tad-dawl ikun iddisinjat b’tali mod li, irrispettivament mill-użu tal-għodda, ma jista jiġi skambjat mekkanikament mal-ebda sors sostitwibbli tad-dawl approvat;
 2.7.1.1.4.
 “Sors tad-dawl tal-filament” (bozza tal-filament) tfisser sors tad-dawl fejn l-element għar-radjazzjoni viżibbli jkun filament imsaħħan wieħed jew aktar li jipproduċi radjazzjoni termali;
 2.7.1.1.5.
 “Sors tad-dawl b’disċarġ tal-gass” tfisser sors tad-dawl fejn l-element għar-radjazzjoni viżibbli jkun ark ta’ disċarġ li jipproduċi elettroluminixxenza/fluworexxenza;
 2.7.1.1.6.
 “Sors tad-dawl LED (dajowd li jarmi d-dawl)” tfisser sors tad-dawl fejn l-element għar-radjazzjoni viżibbli jkun twaħħila waħda jew aktar li jipproduċi luminexxenza/fluworexxenza ta’ injezzjoni;
 2.7.1.1.7.
 “Modulu tal-LED” tfisser modulu ta’ sors tad-dawl li bħala sorsi tad-dawl fih biss LEDs;
 2.7.1.2.
 “Apparat elettroniku li jikkontrolla s-sors tad-dawl” tfisser komponent wieħed jew aktar bejn il-provvista u s-sors tad-dawl biex ikunu kkontrollati l-vultaġġ u/jew il-kurrent elettriku tas-sors tad-dawl;
 2.7.1.2.1.
 “Ballast” tfisser ger elettroniku li jikkontrolla s-sors tad-dawl bejn il-provvista u s-sors tad-dawl biex ikun stabbilizzat il-kurrent elettriku ta’ sors tad-dawl b’disċarġ tal-gass;
 2.7.1.2.2.
 “Apparat li jqabbad (ignitor)” tfisser ger elettroniku li jikkontrolla s-sors tad-dawl biex jistartja l-ark ta’ sors tad-dawl b’disċarġ tal-gass.
 2.7.1.3.
 “Kontroll ta’ intensitajiet varjabbli” tfisser l-apparat li awtomatikament jikkontrolla t-tagħmir tas-sinjalar bid-dawl fuq wara li jipproduċu intensitajiet ta’ luminożità varjabbli sabiex tkun żgurata l-perċezzjoni invarjabbli tas-sinjali tagħhom. Il-kontroll ta’ intensitajiet varjabbli huwa parti mill-fanal, jew parti mill-vettura, jew maqsum bejn l-imsemmi fanal u l-vettura.
 2.7.2. “Fanali ekwivalenti” tfisser fanali li jkollhom l-istess funzjoni u li jkunu awtorizzati fil-pajjiż fejn tkun irreġistrata l-vettura; fanali ta’ din ix-xorta jista’ jkollhom karatteristiċi differenti minn dawk li ġew installati fuq il-vettura meta tkun approvata bil-kundizzjoni li jissodisfaw ir-rekwiżiti ta’ dan ir-Regolament;
 2.7.3. “Fanali indipendenti” tfisser apparati li jkollhom superfiċji apparenti separati fid-direzzjoni tal-assi ta’ referenza, (3) sorsi tad-dawl separati u bodis tal-fanali separati;
 2.7.4. “Fanali iggruppati” tfisser apparati li jkollhom superfiċji apparenti separati fid-direzzjoni tal-assi ta' referenza (3) u sorsi tad-dawl separati, imma li jkollhom bodi tal-fanal komuni;
 2.7.5. “Fanali ikkombinati” tfisser apparati li jkollhom superfiċji apparenti separati fid-direzzjoni tal-assi ta' referenza, (3) imma sors tad-dawl komuni u bodi tal-fanal komuni;
 2.7.6. “Fanali reċiprokament inkorporati” tfisser apparati li jkollhom sorsi tad-dawl separati jew sors tad-dawl wieħed li jaħdmu f’kundizzjonijiet differenti (pereżempju, differenzi ottiċi, mekkaniċi, elettriċi), superfiċji apparenti totalment jew parzjalment komuni fid-direzzjoni tal-assi ta' referenza (3) u bodi tal-fanal komuni (4);
 2.7.7. “Fanal b’funzjoni waħda” tfisser parti minn apparat li twettaq funzjoni waħda li ddawwal jew li tagħmel sinjali bid-dawl;
 2.7.8. “Fanal li jista’ jinħeba” tfisser fanal li jista’ jinħeba parzjalment jew kompletament meta ma jkunx qed tintuża. Dan ir-riżultat jista’ jinkiseb permezz ta’ għata li titneħħa, bl-ispostament tal-fanal jew bi kwalunkwe mezz xieraq ieħor. It-terminu “jinġibed ’il ġewwa (retractable)” jintuża b’mod aktar partikolari biex ikun deskritt fanal li jista’ jinħeba li l-ispostament tagħha jippermetti li din tiddaħħal fi ħdan il-qafas;
 2.7.9. “Fanal tal-bright (raġġ ewlieni)” tfisser il-fanal li jintuża biex idawwal it-triq tul distanza twila quddiem il-vettura;
 2.7.10. “Fanal b’raġġ li ma jtellifx is-sewwieq minn faċċata (raġġ baxx)” tfisser il-fanal li jintuża biex idawwal it-triq quddiem il-vettura mingħajr ma jgħammex l-għajnejn jew tikkawża skumdità lis-sewwieqa li jkunu ġejjin minn faċċata u lill-utenti l-oħra tat-triq;
 2.7.10.1.
 “Raġġ li ma jtellifx is-sewwieq minn faċċata ewlieni (raġġ baxx ewlieni)” tfisser ir-raġġ baxx prodott mingħajr il-kontribut tal-apparat li jarmi r-raġġi infraħomor (IR) u/jew sorsi addizzjonali tad-dawl għal dawl għal-liwi.
 2.7.11. “Fanal li tindika d-direzzjoni” tfisser fanal li jintuża biex jindika lill-utenti l-oħra tat-triq li s-sewwieq biħsiebu jbiddel id-direzzjoni lejn il-lemin jew lejn ix-xellug;
 Fanal jew fanali li tindika(jindikaw) id-direzzjoni jistgħu jintużaw ukoll skont id-dispożizzjonijiet tar-Regolament Nru 97;
 2.7.12. “Fanal tal-waqfien” tfisser fanal li jintuża biex ikun indikat lill-utenti l-oħra tat-triq li jinsabu wara l-vettura li l-moviment lonġitudinali tal-vettura qed ikun bilmod apposta;
 2.7.13. “Apparat li jdawwal il-pjanċa tar-reġistrazzjoni ta’ wara” tfisser apparat li jintuża biex idawwal l-ispazju maħsub għall-pjanċa tar-reġistrazzjoni ta’ wara; apparat ta’ din ix-xorta jista’ jikkonsisti minn diversi komponenti ottiċi;
 2.7.14. “Fanal ta’ pożizzjonament ta’ quddiem” tfisser il-fanal li jintuża jintuża biex jindika l-preżenza u l-wisa’ tal-vettura meta wieħed jaraha minn quddiem;
 2.7.15. “Fanal ta’ pożizzjonament ta’ wara” tfisser il-fanal li jintuża jintuża biex jindika l-preżenza u l-wisa’ tal-vettura meta wieħed jaraha minn wara;
 2.7.16. “Retroriflettur” tfisser apparat li jintuża biex jindika l-preżenza ta’ vettura permezz tar-rifless tad-dawl li ġej minn sors tad-dawl li mhux konness mal-vettura, meta l-osservatur ikun jinsab qrib is-sors.
 Għall-finijiet ta’ dan ir-Regolament, dawn li ġejjin ma jitqisux bħala retrorifletturi:
 2.7.16.1.
 Pjanċi tan-numri retroriflettenti;
 2.7.16.2.
 Is-sinjali retroriflettenti li jissemmew fl-ADR (il-Ftehim Ewropew dwar it-Trasport Internazzjonali bit-Triq ta’ Merkanzija Perikoluża);
 2.7.16.3.
 Pjanċi u sinjali retroriflettenti oħra li jridu jintużaw biex ikun hemm konformità mar-rekwiżiti nazzjonali għall-użu rigward ċerti kategoriji ta’ vetturi jew ċerti metodi ta’ tħaddim;
 2.7.16.4.
 Materjali retroriflettenti li ġew approvati bħala tal-Klassi D jew E skont ir-Regolament Nru 104 u li jintużaw għal finijiet oħra skont ir-rekwiżiti nazzjonali, eż. reklamar.
 2.7.17. “Immarkar biex jolqot l-għajn” tfisser apparat maħsub biex iżid kemm il-vettura tolqot l-għajn, meta wieħed jaraha mill-ġenb jew minn wara (jew, fil-każ tat-trejlers, ukoll minn quddiem), permezz tar-rifless tad-dawl li jkun ġej minn sors tad-dawl li mhux konness mal-vettura, meta l-osservatur ikun jinsab qrib is-sors;
 2.7.17.1.
 “Immarkar tad-dawra” tfisser immarkar għal kemm tolqot l-għajn maħsub biex jindika d-dimensjonijiet orizzontali u vertikali (it-tul, il-wisa’ u l-għoli) ta’ vettura;
 2.7.17.1.1.
 “Immarkar sħiħ tad-dawra” tfisser immarkar tad-dawra li jindika l-kontorn tal-vettura permezz ta’ linja kontinwa;
 2.7.17.1.2.
 “Immarkar parzjali tad-dawra” tfisser immarkar tad-dawra li jindika d-dimensjoni orizzontali tal-vettura permezz ta’ linja kontinwa, u d-dimensjoni vertikali billi jiġu mmarkati l-kantunieri ta’ fuq.
 2.7.17.2.
 “Immarkar b’linja” tfisser immarkar biex jolqot l-għajn maħsub biex jindika d-dimensjonijiet orizzontali (it-tul u l-wisa’) ta’ vettura permezz ta’ linja kontinwa.
 2.7.18. “Sinjal ta’ twissija f’każ ta’periklu” tfisser it-tħaddim fl-istess ħin tal-fanali kollha ta’ vettura li jindikaw id-direzzjoni biex juru li l-vettura temporanjament hija ta’ periklu partikolari għall-utenti l-oħra tat-triq;
 2.7.19. “Fanal ta’ quddiem għaċ-ċpar” tfisser fanal li jintuża biex itejjeb l-illuminazzjoni tat-triq quddiem il-vettura f’każ ta’ ċpar jew kwalunkwe kundizzjoni simili ta’ viżibilità mnaqqsa;
 2.7.20. “Fanal ta’ wara għaċ-ċpar” tfisser fanal li jintuża biex il-vettura ssir aktar viżibbli minn wara meta ċ-ċpar ikun sfiq;
 2.7.21. “Fanal tar-rivers” tfisser il-fanal li jintuża biex idawwal it-triq wara l-vettura u biex tavża lill-utenti l-oħra tat-triq li l-vettura qed tirriversja jew dalwaqt se tirriversja;
 2.7.22. “Fanal tal-ipparkjar” tfisser fanal li jintuża biex jiġbed l-attenzjoni għall-preżenza ta’ vettura wieqfa f’żona bil-bini. F’ċirkostanzi ta’ din ix-xorta, tissostitwixxi l-fanali ta’ pożizzjonament ta’ quddiem u ta’ wara;
 2.7.23. “Fanal li jimmarka l-kontorn tat-tarf” tfisser il-fanal imwaħħal qrib it-tarf estrem ta’ barra u mill-aktar qrib possibli tal-parti ta’ fuq tal-vettura u maħsuba biex tindika b’mod ċar il-wisa’ totali tal-vettura. Għal ċerti vetturi u trejlers, dan il-fanal huwa maħsub biex jikkomplimenta l-fanali ta’ pożizzjonament ta’ quddiem u ta’ wara billi tiġbed attenzjoni partikolari għall-kobor tal-vettura;
 2.7.24. “Fanal li jimmarka l-ġnub” tfisser fanal li jintuża biex jindika l-preżenza tal-vettura meta wieħed jaraha mill-ġenb;
 2.7.25. “Fanal tas-sewqan binhar” tfisser fanal li jiffaċċja f’direzzjoni ’l quddiem u li jintuża biex jagħmel il-vettura viżibbli b’mod aktar faċli waqt is-sewqan binhar;
 2.7.26. “Fanal għall-kantunieri” tfisser fanal li jintuża biex tkun provduta illuminazzjoni supplementari tal-parti tat-triq li tinsab qrib ir-rokna ta’ quddiem tal-vettura fuq il-ġenb li ’l hemm se ddur il-vettura;
 2.7.27. “Fluss luminuż oġġettiv” tfisser valur tad-disinn tal-fluss ta’ luminożità ta’ sors sostitwibbli tad-dawl jew ta’ modulu ta’ sors tad-dawl sostitwibbli. Għandu jinkiseb, fi ħdan it-tolleranzi speċifikati, meta s-sors sostitwibbli tad-dawl jew il-modulu tas-sors tad-dawl sostitwibbli jingħata l-enerġija permezz tal-provvista ta’ enerġija bil-vultaġġ tat-test speċifikat, kif ġie indikat fil-folja tad-data tas-sors tad-dawl jew fl-ispeċifikazzjoni teknika kif ġiet ippreżentata mal-modulu tas-sors tad-dawl;
 2.7.28. “Sistema adattiva tad-dawl ta’ quddiem” (jew “AFS”) tfisser apparat tad-dawl approvat għat-tip skont ir-Regolament Nru 123 li jipprovdi raġġi b’karatteristiċi differenti biex ikun hemm adattament awtomatiku għal kundizzjonijiet li jvarjaw tal-użu tar-raġġ baxx (raġġ li ma jtellifx is-sewwieq minn faċċata) u, jekk ikun applikabbli, tar-raġġ ewlieni (ir-raġġ tas-sewqan);
 2.7.28.1.
 “Unità tad-dawl” tfisser komponent li jarmi d-dawl iddisinjat biex jipprovdi jew jikkontribwixxi għal funzjoni tad-dawl ta’ quddiem waħda jew aktar ipprovduta mill-AFS;
 2.7.28.2.
 “Unità ta’ installazzjoni” tfisser kisi (bodi tal-fanal) li fih unità waħda jew aktar tad-dawl;
 2.7.28.3.
 “Modalità tad-dawl” jew “modalità” tfisser l-istat ta’ funzjoni tad-dawl ta’ quddiem ipprovdut mill-AFS, kif ġie speċifikat mill-manifattur u maħsub biex jiġi adattat għall-kundizzjonijiet speċifiċi ta’ vettura u tal-ambjent;
 2.7.28.4.
 “Kontroll tas-sistema” tfisser dik il-parti jew dawk il-partijiet tal-AFS li tirċievi/jirċievu s-sinjali ta’ kontroll tal-AFS mill-vettura u li tikkontrolla t-tħaddim tal-unitajiet tad-dawl b’mod awtomatiku;
 2.7.28.5.
 “Sinjal ta’ kontroll tal-AFS” (V, E, W, T) tfisser l-input lill-AFS skont il-paragrafu 6.22.7.4 ta’ dan ir-Regolament;
 2.7.28.6.
 “Stat newtrali” tfisser l-istat tal-AFS meta tiġi prodotta modalità ddefinita tar-raġġ li ma jtellifx is-sewwieq minn faċċata tal-klassi C (“raġġ li ma jtellifx is-sewwieq minn faċċata bażiku”) jew tar-raġġ ewlieni, jekk ikun hemm, u ma japplika l-ebda sinjal ta’ kontroll tal-AFS;
 2.7.29. “Fanal tal-Korteżija ta' Barra” tfisser fanal li jintuża biex jipprovdi dawl supplimentari bħala għajnuna fid-dħul u l-ħruġ tas-sewwieq u l-passiġġier mill-vettura jew biex titgħabba l-vettura;
 2.7.30. “Sistema ta' fanali interdipendenti” tfisser assemblaġġ ta' żewġ jew tliet fanali interdipendenti li jaqdu l-istess funzjoni.
 2.7.30.1.
 “Fanal interdipendenti” tfisser apparat li jaħdem bħala parti mis-sistema interdipendenti ta' fanali. Il-fanali interdipendenti jaħdmu flimkien meta jiġu attivati, ikollhom superfiċji apparenti fid-direzzjoni tal-assi ta' referenza u l-fanali ikunu separati, u jistgħu jkollhom sors(i) ta' dawl differenti.
 2.8. “Superfiċje li titfa’ d-dawl” ta’ “apparat tad-dawl”, “apparat tas-sinjalar bid-dawl” jew retroriflettur tfisser is-superfiċje kif iddikjarata fit-talba għall-approvazzjoni mill-manifattur tal-apparat fid-disinn, ara l-Anness 3 (Ara eż. il-Partijiet 1 u 4);
 Din għandha tiġi ddikjarata skont waħda mill-kundizzjonijiet li ġejjin:
 (a)
 Fil-każ fejn il-lenti ta' barra tkun textured, is-superfiċje li titfa' d-dawl iddikjarata għandha tkun kompletament jew parzjalment is-superfiċje esterna tal-lenti ta' barra;
 (b)
 Fil-każ fejn il-lenti ta' barra ma tkunx textured, il-lenti ta' barra tista' ma tiġix meqjusa u s-superfiċje li titfa' d-dawl għandha tiġi ddikjarata fid-disinn, l-Anness 3. (Ara eż. il-Parti 5);
 2.8.1. “Lenti ta' barra textured” jew “Żona tal-lenti ta' barra textured” tfisser il-lenti ta' barra kollha jew parti minnha, iddisinjata biex timmodifika jew tinfluwenza l-propagazzjoni tad-dawl mis-sors(i) tad-dawl, b'tali mod li r-raġġi tad-dawl jiġu mċaqilqa sew mid-direzzjoni oriġinali tagħhom.
 2.9. “Superfiċje li ddawwal” (ara l-Anness 3);
 2.9.1. “Superfiċje li ddawwal ta’ apparat tad-dawl” (il-paragrafi 2.7.9, 2.7.10, 2.7.19, 2.7.21 u 2.7.26) tfisser il-projezzjoni ortogonali tal-fetħa kollha tar-riflettur, jew fil-każ tal-fanali b’riflettur ellissojdali tal-“lenti ta’ projezzjoni”, fuq pjan trasversali. Jekk l-apparat tad-dawl ma għandu l-ebda riflettur, għandha tiġi applikata d-definizzjoni tal-paragrafu 2.9.2. Jekk is-superfiċje li titfa’ d-dawl tal-fanal testendi fuq parti biss mill-fetħa kollha tar-riflettur, titqies biss il-projezzjoni ta’ dik il-parti.
 Fil-każ ta’ fanal b’raġġ baxx, is-superfiċje li ddawwal tkun limitata bit-traċċa apparenti tal-punt ta’ waqfien għal fuq il-lenti. Jekk ir-riflettur u l-lenti jkunu aġġustabbli b’mod relattiv għal xulxin, għandu jintuża l-aġġustament intermedju;
 Fil-każ li jiġi installat AFS: fejn funzjoni tad-dawl tiġi prodotta minn żewġ unitajiet tad-dawl jew aktar li jitħaddmu fl-istess ħin fuq naħa partikolari tal-vettura, is-superfiċji individwali li jdawlu, meħuda flimkien, jikkostititwixxu s-superfiċje li ddawwal li għandha titqies (pereżempu, fil-figura tal-paragrafu 6.22.4 ta’ hawn taħt, is-superfiċji individwali li jdawlu tal-unitajiet tad-dawl 8, 9 u 11, meqjusa flimkien u billi jitqies il-post rispett tagħhom, jikkostitwixxu s-superfiċje li ddawwal li għandha titqies għan-naħa leminija tal-vettura).
 2.9.2. “Superfiċje li ddawwal ta’ apparat tas-sinjalar bid-dawl li mhux retroriflettur” (il-paragrafi 2.7.11 sa 2.7.15, 2.7.18, 2.7.20 u 2.7.22 sa 2.7.25) tfisser il-projezzjoni ortogonali tal-fanal fi pjan perpendikulari għall-assi ta’ referenza tiegħu u f’kuntatt mas-superfiċje li titfa’ d-dawl ta’ barra tal-fanal, b’din il-projezzjoni tkun limitata mit-truf tal-iskrins li jinsabu f’dan il-pjan, b’kull wieħed jippermetti biss 98 fil-mija tal-intensità luminuża totali tad-dawl li tippersisti fid-direzzjoni tal-assi ta’ referenza.
 Biex ikunu ddeterminati l-limiti t’isfel, ta’ fuq u dawk laterali tas-superfiċje li ddawwal, skrins bi truf orizzontali jew vertikali biss għandhom jintużaw biex tkun verifikata d-distanza sat-truf estremi tal-vettura u l-għoli ’l fuq mill-art.
 Għal applikazzjonijiet oħra tas-superfiċje li ddawwal, eż. id-distanza bejn żewġ fanali jew funzjonijiet, għandha tintuża s-sura tal-periferija ta’ din is-superfiċje li ddawwal. L-iskrins għandhom jibqgħu paralleli, imma jistgħu jintużaw orjentazzjonijiet oħra.
 Fil-każ ta’ apparat tas-sinjalar bid-dawl, li s-superfiċje li ddawwal tiegħu tagħlaq totalment jew parzjalment is-superfiċje li ddawwal ta’ funzjoni oħra jew tagħlaq superfiċje mhux imdawla, is-superfiċje li ddawwal tista’ titqies bħala superfiċje li titfa’ d-dawl hija stess. (Ara eż. l-Anness 3, il-Partijiet 2, 3, 5 u 6).
 2.9.3. “Superfiċje li ddawwal ta’ retroriflettur” (il-paragrafu 2.7.16) tfisser, kif ġie ddikjarat mill-applikant waqt il-proċedura ta’ approvazzjoni tal-komponenti għar-retrorifletturi, il-projezzjoni ortogonali ta’ retroriflettur fi pjan perpendikulari għall-assi ta’ referenza tiegħu u limitat mill-pjani ta’ biswit il-partijiet iddikjarati l-aktar ’il barra tas-sistema ottika tar-retrorifletturi u parallela ma’ dak l-assi. Għall-finijiet tad-determinazzjoni tat-truf t’isfel, ta’ fuq u dawk laterali tal-apparat, għandhom jitqiesu biss il-pjani orizzontali u vertikali.
 2.10. Is-“superfiċje apparenti” għal direzzjoni definita ta’ osservazzjoni tfisser, fuq it-talba tal-manifattur jew tar-rappreżentant tiegħu li jkun ġie akkreditat b’mod xieraq, il-projezzjoni ortogonali ta’:
 jew il-limitu tas-superfiċje li ddawwal ipprojettata fuq is-superfiċje ta’ barra tal-lenti;
 jew is-superfiċje li titfa’ d-dawl;
 fi pjan perpendikulari għad-direzzjoni ta’ osservazzjoni u tanġenzjali għall-aktar punt estern tal-lenti. Eżempji differenti tal-applikazzjoni tas-superfiċje apparenti jistgħu jinstabu fl-Anness 3 ta' dan ir-Regolament.
 Fil-każ ta’ apparat tas-sinjalar bid-dawl li jipproduċi intensitajiet ta’ luminożità varjabbli biss, għandha titqies is-superfiċje apparenti tiegħu li tista’ tkun varjabbli kif ġie speċifikat fil-paragrafu 2.7.1.3, fil-kundizzjonijiet kollha permessi mill-kontroll ta’ intensitajiet varjabbli, jekk ikun applikabbli.
 2.11. “Assi ta’ referenza” tfisser l-assi karatteristiku tal-fanal li ġie ddeterminat mill-manifattur (tal-fanal) biex jintuża bħala d-direzzjoni ta’ referenza (H = 0°, V = 0°) għal angoli ta’ kamp għal kejl fotometriku u biex ikun installat il-fanal fuq il-vettura;
 2.12. “Ċentru ta’ referenza” tfisser l-intersezzjoni tal-assi ta’ referenza mas-superfiċje esterna li titfa’ d-dawl; jiġi speċifikat mill-manifattur tal-fanal;
 2.13. “Angoli ta’ viżibilità ġeometrika” tfisser l-angoli li jiddeterminaw il-kamp tal-angolu solidu minimu fejn is-superfiċje apparenti tal-fanal tkun viżibbli. Dak il-kamp tal-angolu solidu jiġi ddeterminat mis-segmenti tal-isfera li ċ-ċentru tagħha jikkoinċidi maċ-ċentru ta’ referenza tal-fanal u l-ekwatur ikun parallel mal-art. Dawn is-segmenti jiġu ddeterminati b’relazzjoni għall-assi ta’ referenza. L-angoli orizzontali β jikkorrispondu għal-lonġitudini u l-angoli vertikali α għal-latitudni.
 Jekk il-kejl jittieħed eqreb tal-fanal, id-direzzjoni ta’ osservazzjoni trid tiġi mċaqilqa b’mod parallel sabiex tinkiseb l-istess preċiżjoni.
 Fuq ġewwa tal-angoli ta’ viżibilità ġeometrika, l-ostakli ma jitqisux, jekk kienu diġà ppreżentati meta l-fanal kien approvat għat-tip.
 Jekk, meta l-fanal ikun installat, kwalunkwe parti mis-superfiċje apparenti tal-fanal tkun moħbija minn kwalunkwe parti oħra tal-vettura, għandhom jiġu ppreżentati provi li l-parti tal-fanal li mhix moħbija mill-ostakli għadha tikkonforma mal-valuri fotometriċi preskritti għall-approvazzjoni tal-apparati bħala unità ottika (ara l-Anness 3 għal dan ir-Regolament). Minkejja dan, meta l-angolu vertikali ta’ viżibilità ġeometrika taħt l-orizzontali jista’ jitnaqqas għal 5° (fanal f’għoli ta’ inqas minn 750 mm ’il fuq mill-art), il-kamp fotometriku tal-kejl tal-unità ottika installata jista’ jitnaqqas għal 5° taħt l-orizzontali.
 2.14. “Tarf estrem ta’ barra” fuq kull naħa tal-vettura, tfisser il-pjan parallel għall-pjan medjan lonġitudinali tal-vettura u li jmiss it-tarf laterali ta’ barra tagħha, mingħajr ma titqies il-projezzjoni:
 2.14.1.
 Tat-tajers qrib il-punt ta’ kuntatt tagħhom mal-art, u tal-konnessjonjiet għall-apparat ta’ kejl tal-pressjoni tat-tajers;
 2.14.2.
 Ta’ kwalunkwe apparat kontra ż-żliq immuntat fuq ir-roti;
 2.14.3.
 Ta’ apparati għall-viżjoni indiretta;
 2.14.4.
 Tal-fanali li jindikaw id-direzzjoni tal-ġnub, tal-fanali li jimmarkaw il-kontorn tat-tarf, tal-fanali ta’ pożizzjonament ta’ quddiem u ta’ wara, tal-fanali tal-ipparkjar, tar-retrorifletturi u tal-fanali li jimmarkaw il-ġnub.
 2.14.5.
 Ta’ siġilli tad-dwana mwaħħla mal-vettura, u tal-apparati biex ikunu żgurati u protetti siġilli ta’ din ix-xorta.
 2.14.6.
 Ta’ sistemi tad-dawl għall-bieba tas-servizz fuq il-vetturi tal-kategoriji M2 u M3 kif ġie speċifikat fil-paragrafu2.7.
 2.15. “Id-dimensjonijiet totali” tfisser id-distanza bejn iż-żewġ pjani vertikali li ġew iddefiniti fil-paragrafu 2.14 t’aktar ’il fuq;
 2.15.1. “Il-wisa’ totali” tfisser id-distanza bejn iż-żewġ pjani vertikali li ġew iddefiniti fil-paragrafu 2.14 t’aktar ’il fuq;
 2.15.2. “Tul totali” tfisser id-distanza bejn iż-żewġ pjani vertikali perpendikolari mal-pjan medjan lonġitudinali tal-vettura u tmiss it-tarf ta' barra tagħha fuq quddiem u wara, irrispettivament mill-projezzjoni:
 (a)
 Ta’ apparati għall-viżjoni indiretta;
 (b)
 Ta’ fanali li jimmarkaw il-kontorn tat-tarf;
 (c)
 Tal-apparati tal-igganċjar, fil-każ ta' vetturi motorizzati.
 Għal trejlers fit-“tul totali” u fi kwalunkwe kejl fit-tul, id-drawbar għandha tiġi inkluża, ħlief meta tkun speċifikament eskluża.
 2.16. “Fanal singolu u multipli”
 2.16.1. “Fanal singolu” tfisser:
 (a)
 Apparat jew parti minn apparat li jkollu funzjoni ta’ dawl jew ta’ sinjalar bid-dawl, sors tad-dawl wieħed jew aktar u superfiċje apparenti waħda fid-direzzjoni tal-assi ta’ referenza, li tista’ tkun superfiċje kontinwa jew magħmula minn żewġ partijiet distinti jew aktar; jew
 (b)
 Kwalunkwe assemblaġġ ta’ żewġ fanali indipendenti, kemm jekk ikunu identiċi u kemm jekk le, li jkollhom l-istess funzjoni, bit-tnejn ikunu approvati bħala fanal tat-tip “D” u installati sabiex:
 (i)
 Il-projezzjoni tas-superfiċji apparenti tagħhom fid-direzzjoni tal-assi ta’ referenza tokkupa inqas minn 60 fil-mija tal-iżgħar figura kwadrilaterali li tiċċirkoskrivi l-projezzjonijiet tas-superfiċji apparenti msemmija fid-direzzjoni tal-assi ta’ referenza; jew
 (ii)
 Id-distanza bejn żewġ partijiet distinti biswit xulxin/tanġenzjali ma teċċedix 15 mm meta mkejla b’mod perpendikulari għall-assi ta’ referenza; jew
 (c)
 Kwalunkwe assemblaġġ ta’ żewġ retrorifletturi indipendenti, kemm jekk ikunu identiċi u kemm jekk le, li ġie approvat separatament u ġie installat b’tali mod li:
 (i)
 Il-projezzjoni tas-superfiċji apparenti tagħhom fid-direzzjoni tal-assi ta’ referenza tokkupa inqas minn 60 fil-mija tal-iżgħar figura kwadrilaterali li tiċċirkoskrivi l-projezzjonijiet tas-superfiċji apparenti msemmija fid-direzzjoni tal-assi ta’ referenza; jew
 (ii)
 Id-distanza bejn żewġ partijiet distinti biswit xulxin/tanġenzjali ma teċċedix 15 mm meta mkejla b’mod perpendikulari għall-assi ta’ referenza. jew
 (d)
 Kull sistema ta' fanali interdipendenti magħmula minn żewġ jew tliet fanali interdipendenti li jipprovdu l-istess funzjoni, approvati flimkien bħala t-tip “Y” u installati sabiex id-distanza bejn is-superfiċji apparenti biswit xulxin fid-direzzjoni tal-assi ta' referenza ma tkunx ikbar minn 75 mm meta mkejla perpendikolarment mal-assi ta' referenza.
 2.16.2. “Żewġ fanali” jew “numru biż-żewġ ta’ fanali”, tfisser superfiċje waħda li titfa’ d-dawl fis-sura ta’ ċinga jew ta’ strixxa jekk ċinga jew strixxa ta’ din ix-xorta titqiegħed b’mod simmetriku b’relazzjoni għall-pjan medjan lonġitudinali tal-vettura, testendi fuq iż-żewġ naħat fi ħdan mill-inqas 0,4 m mit-tarf estrem ta’ barra tal-vettura, u mhix twila inqas minn 0,8 m; l-illuminazzjoni ta’ superfiċje ta’ din ix-xorta għandha tkun provduta minn mhux inqas minn żewġ sorsi tad-dawl li jitqiegħdu mill-aktar qrib possibbli tat-truf tagħha; is-superfiċje li titfa’ d-dawl tista’ tkun magħmula minn numru ta’ elementi ħdejn xulxin sakemm il-projezzjonijiet tad-diversi superfiċji individwali li jitfgħu d-dawl fuq pjan trasversali jokkupaw mhux inqas minn 60 fil-mija tal-erja tal-iċken rettangolu li jiċċirkoskrivi l-projezzjonijiet tas-superfiċji individwali li jitfgħu d-dawl imsemmija;
 2.17. “Distanza bejn żewġ fanali” li jiffaċċjaw fl-istess direzzjoni tfisser l-iqsar distanza bejn iż-żewġ superfiċji apparenti fid-direzzjoni tal-assi ta’ referenza. Fejn id-distanza bejn il-fanali b’mod ċar tissodisfa r-rekwiżiti tar-Regolament, m’hemmx għalfejn jiġu ddeterminati t-truf eżatti tas-superfiċji apparenti;
 2.18. “Tell-tale operattiv” tfisser sinjal viżiv jew akustiku (jew kwalunkwe sinjal ekwivalenti) li jindika li apparat inxtegħel u qed jaħdem sew jew le;
 2.19. “Tell-tale b’ċirkwit magħluq” tfisser sinjal viżiv (jew kwalunkwe sinjal ekwivalenti) li jindika li apparat inxtegħel, imma li ma jindikax jekk hux qed jaħdem sew jew le;
 2.20. “Fanali fakultattiv” tfisser fanal, li l-installazzjoni tiegħu titħalla għad-diskrezzjoni tal-manifattur;
 2.21. “Art” tfisser is-superfiċje li fuqha tinsab wieqfa l-vettura li għandha tkun sostanzjalment orizzontali;
 2.22. “Komponenti li jiċċaqilqu” tal-vettura tfisser dawk il-panils tal-bodi jew partijiet oħra tal-vettura li l-pożizzjoni(jiet) tagħhom tista’(jistgħu) titbiddel(jitbiddlu) billi jiġu inklinati, jiddawru jew jiġu mżerżqa mingħajr ma jintużaw għodod. Ma jinkludux kabini tas-sewwieqa tat-trakkijiet li jistgħu jiġu inklinati;
 2.23. “Pożizzjoni normali ta’ użu ta’ komponent li jiċċaqlaq” tfisser il-pożizzjoni(jiet) ta’ komponent li jiċċaqlaq li ġiet(ġew) speċifikata(i) mill-manifattur tal-vettura għall-kundizzjoni normali tal-użu u għall-kundizzjoni tal-ipparkjar tal-vettura;
 2.24. “Kundizzjoni normali tal-użu ta’ vettura” tfisser:
 2.24.1.
 Għal vettura bil-mutur, meta l-vettura tkun lesta biex tiċċaqlaq bil-magna ta’ propulsjoni tagħha qed taħdem u bil-komponenti li jiċċaqilqu tagħha fil-pożizzjoni(jiet) normali kif ġie ddefinit fil-paragrafu 2.23;
 2.24.2.
 U għal trejler, meta t-trejler ikun konness ma’ vettura motorizzata li tiġbed fil-kundizzjonijiet kif provdut fil-paragrafu 2.24.1 u bil-komponenti li jiċċaqilqu tiegħu jkunu f’pożizzjoni(jiet) normali kif ġie ddefinit fil-paragrafu 2.23.
 2.25. “Il-kundizzjoni tal-ipparkjar ta’ vettura” tfisser:
 2.25.1
 Għal vettura motorizzata, meta l-vettura tkun wieqfa u l-magna ta’ propulsjoni tagħha ma tkunx qed taħdem u l-komponenti li jiċċaqilqu tagħha jkunu fil-pożizzjoni(jiet) normali kif ġie ddefinit fil-paragrafu 2.23;
 2.25.2.
 U għal trejler, meta t-trejler ikun konness ma’ vettura motorizzata li tiġbed fil-kundizzjonijiet kif provdut fil-paragrafu 2.25.1 u l-komponenti li jiċċaqilqu tiegħu jkunu fil-pożizzjoni(jiet) normali kif ġie ddefinit fil-paragrafu 2.23.
 2.26. “Dawl għal-liwi” tfisser funzjoni ta’ dawl biex tkun provduta illuminazzjoni mtejba fil-liwi.
 2.27. “Par” tfisser is-sett ta’ fanali tal-istess funzjoni fuq in-naħa xellugija u fuq in-naħa leminija tal-vettura.
 2.27.1. “Par imqabbel” tfisser is-sett ta’ fanali bl-istess funzjoni fuq in-naħa xellugija u fuq in-naħa leminija tal-vettura, li, bħala par, jikkonforma mar-rekwiżiti fotometriċi.
 2.28. “Sinjal ta’ waqfien ta’ emerġenza” tfisser sinjal li jindika lill-utenti l-oħra tat-triq fuq wara tal-vettura li ġiet applikata forza b’saħħitha ta’ dewmien lill-vettura b’mod relattiv għall-kundizzjonijiet prevalenti fit-triq.
 2.29. Il-kulur tad-dawl li jarmi apparat
 2.29.1. “Abjad” tfisser il-koordinati tal-kromatiċìtà (x, y) (5) tad-dawl mormi li jaqgħu fiż-żona ta’ kromatiċìtà definita mil-limiti:
 W12
 limitu aħdar:
 y = 0,150 + 0,640 x
 W23
 limitu ta' aħdar safrani:
 y = 0,440
 W34
 limitu isfar:
 x = 0,500
 W45
 limitu vjola fl-aħmar:
 y = 0,382
 W56
 limitu vjola:
 y = 0,050 + 0,750 x
 W61
 limitu blu:
 x = 0,310
 Bil-punti tal-intersezzjoni:
 x
 y
 W1
 0,310
 0,348
 W2
 0,453
 0,440
 W3
 0,500
 0,440
 W4
 0,500
 0,382
 W5
 0,443
 0,382
 W6
 0,310
 0,283
 2.29.2. “Isfar selettiv” tfisser il-koordinati tal-kromatiċità (x, y) (5) tad-dawl mormi li jkun ġewwa ż-żoni tal-kromatiċità definiti mil-limiti:
 SY12
 limitu aħdar:
 y = 1,290 x – 0,100
 SY23
 il-lokus spettrali
 SY34
 limitu aħmar:
 y = 0,138 + 0,580 x
 SY45
 limitu abjad fl-isfar:
 y = 0,440
 SY51
 limitu abjad:
 y = 0,940 – x
 Bil-punti tal-intersezzjoni:
 x
 y
 SY1
 0,454
 0,486
 SY2
 0,480
 0,519
 SY3
 0,545
 0,454
 SY4
 0,521
 0,440
 SY5
 0,500
 0,440
 2.29.3. “Ambra” tfisser il-koordinati tal-kromatiċità (x, y) (5) tad-dawl mormi li jkun ġewwa ż-żoni tal-kromatiċità definiti mil-limiti:
 A12
 limitu aħdar:
 y = x – 0,120
 A23
 il-lokus spettrali
 A34
 limitu aħmar:
 y = 0,390
 A41
 limitu abjad:
 y = 0,790 – 0,670 x
 Bil-punti tal-intersezzjoni:
 x
 y
 A1
 0,545
 0,425
 A2
 0,560
 0,440
 A3
 0,609
 0,390
 A4
 0,597
 0,390
 2.29.4. “Aħmar” tfisser il-koordinati tal-kromatiċità (x, y) (5) tad-dawl mormi li jkun ġewwa ż-żoni tal-kromatiċità definiti mil-limiti:
 R12
 limitu isfar:
 y = 0,335
 R23
 il-lokus spettrali
 R34
 il-linja vjola:
 (l-estensjoni lineari tagħha fil-firxa vjola ta' kuluri bejn l-estremitajiet ħomor u blu tal-lokus spettrali)
 R41
 limitu vjola:
 y = 0,980 – x
 Bil-punti tal-intersezzjoni:
 x
 y
 R1
 0,645
 0,335
 R2
 0,665
 0,335
 R3
 0,735
 0,265
 R4
 0,721
 0,259
 2.30. Il-Kulur Bil-Lejl tad-dawl retrorifless minn apparat eskluż it-tajers retroriflessivi skont ir-Regolament Nru 88
 2.30.1. “Abjad” tfisser il-koordinati tal-kromatiċità (x, y) (5) tad-dawl mormi li jkun ġewwa ż-żoni tal-kromatiċità definiti mil-limiti:
 W12
 limitu blu:
 y = 0,843 – 1,182 x
 W23
 limitu vjola:
 y = 0,489 x + 0,146
 W34
 limitu isfar:
 y = 0,968 – 1,010 x
 W41
 limitu aħdar:
 y = 1,442 x – 0,136
 Bil-punti tal-intersezzjoni:
 x
 y
 W1
 0,373
 0,402
 W2
 0,417
 0,350
 W3
 0,548
 0,414
 W4
 0,450
 0,513
 2.30.2. “Isfar” tfisser il-koordinati tal-kromatiċità (x, y) (5) tad-dawl mormi li jkun ġewwa ż-żoni tal-kromatiċità definiti mil-limitu:
 Y12
 limitu aħdar:
 y = x – 0,040
 Y23
 il-lokus spettrali
 Y34
 limitu aħmar:
 y = 0,200 x + 0,268
 Y41
 limitu abjad:
 y = 0,970 – x
 Bil-punti tal-intersezzjoni:
 x
 y
 Y1
 0,505
 0,465
 Y2
 0,520
 0,480
 Y3
 0,610
 0,390
 Y4
 0,585
 0,385
 2.30.3. “Ambra” tfisser il-koordinati tal-kromatiċità (x, y) (5) tad-dawl mormi li jkun ġewwa ż-żoni tal-kromatiċità definiti mil-limiti:
 A12
 limitu aħdar:
 y = 1,417 x – 0,347
 A23
 il-lokus spettrali
 A34
 limitu aħmar:
 y = 0,390
 A41
 limitu abjad:
 y = 0,790 – 0,670 x
 Bil-punti tal-intersezzjoni:
 x
 y
 A1
 0,545
 0,425
 A2
 0,557
 0,442
 A3
 0,609
 0,390
 A4
 0,597
 0,390
 2.30.4. “Aħmar” tfisser il-koordinati tal-kromatiċità (x, y) (5) tad-dawl mormi li jkun ġewwa ż-żoni tal-kromatiċità definiti mil-limiti:
 R12
 limitu isfar:
 y = 0,335
 R23
 il-lokus spettrali
 R34
 il-linja vjola:
 R41
 limitu vjola:
 y = 0,978 – x
 Bil-punti tal-intersezzjoni:
 x
 y
 R1
 0,643
 0,335
 R2
 0,665
 0,335
 R3
 0,735
 0,265
 R4
 0,720
 0,258
 2.31. Il-Kulur ta' Binhar tad-dawl rifless minn apparat
 2.31.1. “Abjad” tfisser il-koordinati tal-kromatiċità (x, y) (5) tad-dawl mormi li jkun ġewwa ż-żoni tal-kromatiċità definiti mil-limitu:
 W12
 limitu vjola
 y = x – 0,030
 W23
 limitu isfar
 y = 0,740 – x
 W34
 limitu aħdar
 y = x + 0,050
 W41
 limitu blu
 y = 0,570 – x
 Bil-punti tal-intersezzjoni:
 x
 y
 W1
 0,300
 0,270
 W2
 0,385
 0,355
 W3
 0,345
 0,395
 W4
 0,260
 0,310
 2.31.2. “Isfar” tfisser il-koordinati tal-kromatiċità (x, y) (5) tad-dawl mormi li jkun ġewwa ż-żoni tal-kromatiċità definiti mil-limitu:
 Y12
 limitu aħmar
 y = 0,534 x + 0,163
 Y23
 limitu abjad
 y = 0,910 – x
 Y34
 limitu aħdar
 y = 1,342 x – 0,090
 Y41
 il-lokus spettrali
 Bil-punti tal-intersezzjoni:
 x
 y
 Y1
 0,545
 0,454
 Y2
 0,487
 0,423
 Y3
 0,427
 0,483
 Y4
 0,465
 0,534
 2.31.3. “Aħmar” tfisser il-koordinati tal-kromatiċità (x, y) (5) tad-dawl mormi li jkun ġewwa ż-żoni tal-kromatiċità definiti mil-limiti:
 R12
 limitu aħmar
 y = 0,346 – 0,053 x
 R23
 limitu vjola
 y = 0,910 – x
 R34
 limitu isfar
 y = 0,350
 R41
 il-lokus spettrali
 Bil-punti tal-intersezzjoni:
 x
 y
 R1
 0,690
 0,310
 R2
 0,595
 0,315
 R3
 0,560
 0,350
 R4
 0,650
 0,350
 2.32. Il-Kulur ta' Bin-Nhar tal-apparat fluworexxenti
 2.32.1. “Aħmar” tfisser il-koordinati tal-kromatiċità (x, y) (5) tad-dawl mormi li jkun ġewwa ż-żoni tal-kromatiċità definiti mil-limiti:
 FR12
 limitu aħmar
 y = 0,346 – 0,053 x
 FR23
 limitu vjola
 y = 0,910 – x
 FR34
 limitu isfar
 y = 0,315 + 0,047 x
 FR41
 il-lokus spettrali
 Bil-punti tal-intersezzjoni:
 x
 y
 FR1
 0,690
 0,310
 FR2
 0,595
 0,315
 FR3
 0,569
 0,341
 FR4
 0,655
 0,345
 2.33. “Sinjal tat-twissija għal ħabta fuq wara (RECAS)” tfisser sinjal awtomatiku mogħti mill-vettura ta' quddiem lill-vettura ta' warajha. Din twissi lill-vettura ta' warajha li jeħtieġ tieħu azzjoni b'urġenza biex ma jkunx hemm ħabta.
 3. L-APPLIKAZZJONI GĦALL-APPROVAZZJONI
 3.1.
 L-applikazzjoni għall-approvazzjoni ta’ tip ta’ vettura rigward l-installzzjoni tad-dwal u tat-tagħmir tas-sinjalar bid-dawl għandha titressaq mill-manifattur jew mir-rappreżentant tiegħu li jkun ġie akkreditat b’mod xieraq.
 3.2.
 Għandha tkun akkumpanjata mid-dokumenti u mill-partikolaritajiet li ġejjin fi tliet kopji:
 3.2.1.
 Deskrizzjoni tat-tip ta’ vettura rigward il-punti msemmija fil-paragrafi 2.2.1 sa 2.2.4 t’aktar ’il fuq, flimkien mar-restrizzjonjiet dwar it-tagħbija, b’mod partikolari t-tagħbija massima permissibbli fil-but;
 3.2.2.
 Lista tal-apparati presritti mill-manifattur għall-assemblaġġ tad-dawl u tas-sinjalar bid-dawl. Il-lista tista’ tinkludi diversi tipi ta’ apparat għal kull operazzjoni. Kull tip irid ikun identifikat b’mod xieraq (komponent, marka ta’ approvazzjoni tat-tip, isem il-manifattur, eċċ.), minbarra dan rigward kull funzjoni, il-lista tista’ tinkludi l-annotazzjoni addizzjonali “jew apparati ekwivalenti”;
 3.2.3.
 Disinn ta’ kif inhu mqassam l-apparat tad-dawl u tas-sinjalar bid-dawl kollu, fejn tintwera l-pożizzjoni tad-diversi apparati fuq il-vettura;
 3.2.4.
 Jekk ikun meħtieġ, sabiex tkun verifikata l-konformità tal-preskrizzjonijiet tar-Regolament preżenti, disinn(disinji) ta’ kif inhu mqassam kull fanal individwali fejn tintwera s-superfiċje li ddawwal kif ġiet iddefinita fil-paragrafu 2.9, is-superfiċje li titfa’ d-dawl kif ġiet iddefinita fil-pargrafu 2.8, l-assi ta’ referenza kif ġie ddefinit fil-paragrafu 2.11 u ċ-ċentru ta’ rerferenza kif ġie ddefinit fil-paragrafu 2.12. Din l-informazzjoni mhix meħtieġa fil-każ tal-fanal tal-pjanċa ta’ reġistrazzjoni ta’ wara (il-paragrafu 2.7.13);
 3.2.5.
 L-applikazzjoni għandha tinkludi dikjarazzjoni tal-metodu li ntuża għad-definizzjoni tas-superfiċje apparenti (ara l-paragrafu 2.10).
 3.2.6.
 Fejn titwaħħal AFS fuq il-vettura, l-applikant għandu jippreżenta deskrizzjoni dettaljata li tipprovdi l-informazzjoni li ġejja:
 3.2.6.1.
 Il-funzjonijiet u l-modalitajiet tad-dawl li għalihom ġiet approvata l-AFS;
 3.2.6.2.
 Is-sinjali ta’ kontroll tal-AFS relatati u l-karatteristiċi tekniċi tagħhom kif ġew iddefiniti skont l-Anness 10 għar-Regolament Nru 123;
 3.2.6.3.
 Id-dispożizzjonijiet li qed jiġu applikati biex il-funzjonijiet u l-modalitajiet tad-dawl ta’ quddiem jiġu adattati b’mod awtomatiku skont il-paragrafu 6.22.7.4 ta’ dan ir-Regolament;
 3.2.6.4.
 Struzzjonijiet speċjali, jekk ikun hemm, għall-ispezzjoni tas-sorsi tad-dawl u għall-osservazzjoni viżiva tar-raġġ;
 3.2.6.5.
 Id-dokumenti skont il-paragrafu 6.22.9.2 ta’ dan ir-Regolament;
 3.2.6.6.
 Il-fanali li ġew iggruppati jew ikkombinati ma’ jew reċiprokament inkorporati fl-AFS;
 3.2.6.7.
 L-unitajiet tad-dawl li huma ddisinjati sabiex ikunu konformi mar-rekwiżiti tal-paragrafu 6.22.5 ta’ dan ir-Regolament.
 3.2.7.
 Għal vetturi tal-kategoriji M u N deskrizzjoni tal-kundizzjonijiet tal-provvista tal-elettriku għall-apparati indikati fil-paragrafi 2.7.9, 2.7.10, 2.7.12, 2.7.14 u 2.7.15 ta' hawn fuq, inkluż, jekk ikun il-każ, informazzjoni dwar provvista speċjali tal-elettriku/apparat elettroniku tal-kontroll tad-dawl jew kontroll ta’ intensitajiet varjabbli.
 3.3.
 Vettura mhux mgħobbija mgħammra b’sett komplut ta’ apparat tad-dawl u tas-sinjalar bid-dawl, kif provdut fil-paragrafu 3.2.2 t’aktar ’il fuq, u rappreżentattiva tat-tip ta’ vettura li għandu jkun approvat għandha titressaq quddiem is-Servizz Tekniku responsabbli mit-twettiq tat-testijiet ta’ approvazzjoni.
 3.4.
 Id-dokument provdut fl-Anness 1 għal dan ir-Regolament għandu jkun mehmuż mad-dokumentazzjoni tal-approvazzjoni tat-tip.
 4. L-APPROVAZZJONI
 4.1.
 Jekk it-tip ta’ vettura mressaq għall-approvazzjoni skont dan ir-Regolament jissodisfa r-rekwiżiti tar-Regolament fir-rigward tal-apparati kollha li ġew speċifikati fil-lista, għandha tingħata l-approvazzjoni għal dak it-tip ta’ vettura.
 4.2.
 Għandu jiġi assenjat numru ta’ approvazzjoni lil kull tip approvat. L-ewwel żewġ numri tiegħu (bħalissa 05, li jikkorrispondu għas-serje 05 ta’ emendi) għandhom jindikaw is-serje ta’ emendi li jinkorporaw l-aktar emendi tekniċi ewlenija reċenti li saru lir-Regolament fi żmien il-ħruġ tal-approvazzjoni. L-istess Parti Kontraenti ma għandhiex tassenja dan in-numru lil tip ieħor ta’ vettura jew lill-istess tip ta’ vettura mressaq b’apparat li mhux speċifikat fil-lista li tissemma fil-paragrafu 3.2.2 t’aktar ’il fuq, bla ħsara għad-dispożizzjonijiet tal-paragrafu 7 ta’ dan ir-Regolament.
 4.3.
 L-avviż ta’ approvazzjoni jew ta’ estensjoni jew ta’ rifjut ta’ approvazzjoni jew ta’ produzzjoni mwaqqfa għal kollox ta’ tip/parti ta’ vettura skont dan ir-Regolament għandu jkun ikkomunikat lill-Partijiet għall-Ftehim tal-1958 li japplikaw dan ir-Regolament, permezz ta’ formola li tikkonforma mal-mudell fl-Anness 1 għal dan ir-Regolament.
 4.4.
 Ma’ kull vettura li tikkonforma mat-tip ta’ vettura approvat skont dan ir-Regolament, b’mod li jolqot l-għajn u f’post faċilment aċċessibbli li ġie speċifikat fuq il-formola tal-approvazzjoni, għandha titwaħħal marka ta’ approvazzjoni internazzjonali li tikkonsisti fi:
 4.4.1.
 Ċirku madwar l-ittra “E” segwit min-numru li jiddistingwi l-pajjiż li ta l-approvazzjoni (6);
 4.4.2.
 In-numru ta’ dan ir-Regolament, segwit mill-ittra “R”, sing u n-numru ta’ approvazzjoni fuq il-lemin taċ-ċirku provdut fil-paragrafu 4.4.1.
 4.5.
 Jekk il-vettura tikkonforma ma’ tip ta’ vettura approvat, skont wieħed jew aktar mir-Regolamenti annessi għall-Ftehim, fil-pajjiż li jkun ta l-approvazzjoni skont dan ir-Regolament, mhemmx għalfejn jiġi ripetut is-simbolu provdut fil-paragrafu 4.4.1, f’każ ta’ din ix-xorta, in-numri tar-Regolament u tal-approvazzjoni u s-simboli addizzjonali tar-Regolamenti kollha li skont tagħhom ingħatat l-approvazzjoni fil-pajjiż li jkun ta l-approvazzjoni skont dan ir-Regolament għandhom jitqiegħdu f’kolonni vertikali fuq il-lemin tas-simbolu provdut fil-paragrafu 4.4.1.
 4.6.
 Il-marka ta’ approvazzjoni għandha tkun tista’ tinqara b’mod ċar u għandha tkun indelibbli.
 4.7.
 Il-marka ta’ approvazzjoni għandha titqiegħed qrib ta’ jew fuq il-pjanċa tad-data tal-vettura mwaħħla mill-manifattur.
 4.8.
 L-Anness 2 għal dan ir-Regolament jagħti eżempji ta’ arranġamenti ta’ marki ta’ approvazzjoni.
 5. L-ISPEĊIFIKAZZJONIJIET ĠENERALI
 5.1. L-apparat tad-dawl u tas-sinjalar bid-dawl għandhom ikunu mwaħħla b’tali mod li f’kundizzjonijiet normali ta’ użu, kif iddefiniti fil-paragrafi 2.24, 2.24.1 u 2.24.2, u minkejja kwalunkwe vibrazzjoni li għaliha jistgħu jkunu soġġetti, iżommu l-karatteristiċi provduti f’dan ir-Regolament u jippermettu li l-vettura tikkonforma mar-rekwiżiti ta’ dan ir-Regolament. B’mod partikolari, ma għandux ikun possibbli li l-fanali jkunu aġġustati ħażin b’mod involontarju.
 5.2. Il-fanali li jdawlu, li ġew deskritti fil-paragrafi 2.7.9, 2.7.10 u 2.7.19, għandhom ikunu installati b’tali mod li l-aġġustament korrett tal-orjentazzjoni tagħhom jista’ jitwettaq faċilment.
 5.2.1.
 Fil-każ ta' fanali mgħammra b'miżuri kontra l-iskumdità ta' utenti oħra tat-triq f'pajjiż fejn it-traffiku jinsab fuq in-naħa tat-triq opposta għal dak tal-pajjiż li għalih ġie ddisinjat il-fanal, dawn il-miżuri għandhom jinkisbu awtomatikament jew mill-utent tal-vettura bil-vettura pparkjata mingħajr il-bżonn ta' għodod speċjali (minbarra dawk ipprovduti mal-vettura (7)). Għandhom jingħataw struzzjonijiet dettaljati mill-manifattur tal-vettura mal-vettura.
 5.3. Għall-apparati kollha tas-sinjalar bid-dawl, inklużi dawk immuntati fuq il-panils tal-ġenb, l-assi ta’ referenza tal-fanal meta mwaħħal fuq il-vettura jrid ikun parallel għall-pjan tal-ġarr tal-vettura fit-triq; barra minn hekk, irid ikun perpendikulari għall-pjan medjan lonġitudinali tal-vettura fil-każ tar-retrorifletturi tal-ġenb u tal-fanali li jimmarkaw il-ġnub u parallel għal dak il-pjan fil-każ tal-apparati tas-sinjali l-oħra kollha. F’kull direzzjoni, għandha titħalla tolleranza ta’ ± 3°. Barra minn hekk, irid ikun hemm konformità ma’ kwalunkwe struzzjoni speċifika rigward it-twaħħil li ġiet stabbilita mill-manifattur.
 5.4. Fin-nuqqas ta’ struzzjonijiet speċifiċi, l-għoli u l-orjentazzjoni tal-fanali għandhom ikunu verifikati meta l-vettura ma tkunx mgħobbija u meta tkun fuq superfiċje ċatta u orizzontali fil-kundizzjoni ddefinita fil-paragrafi 2.24, 2.24.1 u 2.24.2 u, fil-każ fejn tiġi installata AFS, bis-sistema fl-istat newtrali tagħha.
 5.5. Fin-nuqqas ta’ struzzjonijiet speċifiċi, il-fanali li jikkostitwixxu par għandhom:
 5.5.1.
 Jitwaħħlu fuq il-vettura b’mod simmetriku b’relazzjoni għall-pjan medjan lonġitudinali (din l-istima għandha tkun ibbażata fuq il-forma ġeometrika esterna tal-fanal u mhux fuq it-tarf tas-superfiċje li ddawwal li tissemma fil-paragrafu 2.9);
 5.5.2.
 Ikunu simmetriċi waħda għall-oħra b’relazzjoni għall-pjan medjan lonġitudinali; dan ir-rekwiżit ma jkunx validu rigward l-istruttura interna tal-fanal;
 5.5.3.
 Jissodisfaw l-istess rekwiżiti kolorimetriċi; u jkollhom sostanzjalment karatteristiċi fotometriċi identiċi. Dan ma għandux japplika għal par imqabbel ta’ fanali għaċ-ċpar fuq quddiem tal-Klassi F3.
 5.5.4.
 Ikollhom sostanzjalment karatteristiċi fotometriċi identiċi.
 5.6. Fuq vetturi li s-sura esterna tagħhom tkun asimmetrika, ir-rekwiżiti t’aktar ’il fuq għandhom ikunu sodisfatti kemm jista’ jkun.
 5.7 Fanali iggruppati, ikkombinati jew reċiprokament inkorporati
 5.7.1.
 Il-fanali jistgħu jkunu ggruppati, ikkombinati jew reċiprokament inkorporati waħda mal-oħra sakemm ir-rekwiżiti kollha rigward il-kulur, il-pożizzjoni, l-orjentazzjoni, il-viżibilità ġeometrika, il-konnessjonijiet elettriċi u r-rekwiżiti l-oħra, jekk ikun hemm, jiġu sodisfatti.
 5.7.1.1.
 Ir-rekwiżiti fotometriċi u kolorimetriċi ta' fanal għandhom jiġu sodisfatti meta l-funzjonijiet l-oħra kollha li magħhom dan il-fanal ikun iggruppat, ikkombinat jew inkorporat reċiprokament, ikunu MITFIJA.
 Madankollu, meta fanal tal-pożizzjonament ta’ quddiem jew ta' wara jkun inkorporat reċiprokament ma' funzjoni waħda jew iktar li jistgħu jiġu attivati flimkien magħha, ir-rekwiżiti dwar il-kulur ta' kull waħda minn dawn il-funzjonijiet l-oħra għandhom jiġu sodisfatti meta l-funzjonijiet inkorporati u l-fanali ta’ pożizzjonament ta’ quddiem jew ta' wara jkunu MIXGĦULA.
 5.7.1.2.
 Il-fanali tal-waqfien u l-fanali li jindikaw id-direzzjoni ma jistgħux ikunu inkorporati reċiprokament.
 5.7.1.3.
 Meta fanali tal-waqfien u fanali li jindikaw id-direzzjoni jiġu ggruppati, għandhom jiġu sodisfatti l-kundizzjonijiet li ġejjin:
 5.7.1.3.1.
 Kwalunkwe linja dritta orizzontali jew vertikali li tgħaddi mill-projezzjonjiet tas-superfiċji apparenti ta’ dawn il-funzjonijiet fuq pjan perpendikulari għall-assi ta’ referenza, ma għandux jaqsam aktar minn żewġ linji ta’ demarkazzjoni li jisseparaw żoni biswit xulxin ta’ kulur differenti;
 5.7.1.3.2.
 Ma għandux ikun hemm trikkib tas-superfiċji apparenti tagħhom fid-direzzjoni tal-assi ta' referenza, abbażi taż-żoni mdawra mill-burduri tas-superfiċji tagħhom li jarmu d-dawl.
 5.7.2.
 Fejn is-superfiċje apparenti ta’ fanal singolu hija magħmula minn żewġ partijiet distinti jew aktar, għandha tissodisfa r-rekwiżiti li ġejjin:
 5.7.2.1.
 Jew l-erja totali tal-projezzjoni tal-partijiet distinti fuq pjan tanġenzjali għas-superfiċje esterna tas-superfiċje esterna tal-lenti ta' barra u perpendikulari għall-assi ta’ referenza għandha tokkupa mhux inqas minn 60 fil-mija tal-iżgħar figura kwadrilaterali li tiċċirkoskrivi l-projezzjoni msemmija, jew id-distanza bejn żewġ partijiet distinti biswit xulxin/tanġenzjali ma għandhiex teċċedi 15 mm meta mkejla b’mod perpendikulari għall-assi ta’ referenza. Dan ir-rekwiżit ma għandux japplika għal retroriflettur.
 5.7.2.2.
 Jew, fil-każ ta' fanali interdipendenti, id-distanza bejn is-superfiċji apparenti ma' ġenb xulxin fid-direzzjoni tal-assi ta' referenza ma tkunx iktar minn 75 mm meta mkejla perpendikolarment mal-assi ta' referenza.
 5.8. L-għoli massimu ’l fuq mill-art għandu jitkejjel mill-ogħla punt u l-għoli minimu mill-aktar punt baxx tas-superfiċje apparenti fid-direzzjoni tal-assi ta’ referenza.
 Fil-każ ta’ fanal b’raġġ baxx, l-għoli minimu b’relazzjoni għall-art jitkejjel mill-aktar punt baxx tal-iżbokk effettiv tas-sistema ottika (eż. riflettur, lenti, lenti ta’ projezzjoni) indipendenti mill-użu tagħha.
 Fejn l-għoli (massimu u minimu) ’il fuq mill-art b’mod ċar jissodisfa r-rekwiżiti tar-Regolament, mhemmx għalfejn jiġu ddeterminati t-truf eżatti ta’ kwalunkwe superfiċje.
 5.8.1.
 Il-pożizzjoni, rigward il-wisa’, se tkun iddeterminata minn dak it-tarf tas-superfiċje apparenti fid-direzzjoni tal-assi ta’ referenza li hija l-aktar ’il bogħod mill-pjan medjan lonġitudinali tal-vettura b’referenza għall-wisa’ totali, u mit-truf ta’ ġewwa tas-superfiċje apparenti fid-direzzjoni tal-assi ta’ referenza b’referenza għad-distanza bejn il-fanali.
 Fejn il-pożizzjoni, rigward il-wisa’, b’mod ċar tissodisfa r-rekwiżiti tar-Regolament, m’hemmx għalfejn jiġu ddeterminati t-truf eżatti ta’ kwalunkwe superfiċje.
 5.9. Fin-nuqqas ta’ struzzjonijiet speċifiċi, matul il-perjodu ta’ attivazzjoni tal-fanal, il-karatteristiċi fotometriċi (eż. l-intensità, il-kulur, is-superfiċje apparenti, eċċ.) ta’ fanal ma għandhomx ikunu varjati apposta.
 5.9.1.
 Il-fanali li jindikaw id-direzzjoni, il-fanali tas-sinjal ta’ twissija f’każ ta’ periklu mill-vettura, il-fanali ambra li jimmarkaw il-ġnub li jikkonformaw mal-paragrafu 6.18.7 t’aktar ’l isfel, u s-sinjal ta’ waqfien ta’ emerġenza għandhom ikunu fanali li jixegħlu u jitfu malajr.
 5.9.2.
 Il-karatteristiċi fotometriċi ta’ kwalunkwe fanal jistgħu jvarjaw:
 (a)
 B’relazzjoni għad-dawl ambjentali;
 (b)
 B’konsegwenza tal-attivazzjoni ta’ fanali oħrajn; jew
 (c)
 Meta l-fanali jkunu qed jintużaw biex jipprovdu funzjoni oħra ta’ dawl;
 sakemm kwalunkwe varjazzjoni fil-karatteristiċi fotometriċi tkun konformi mad-dispożizzjonijiet tekniċi għall-fanal ikkonċernat.
 5.10. Fanal ma għandu jitfa l-ebda dawl aħmar li jista’ jagħti lok għal konfużjoni, kif ġie ddefinit fil-paragrafu 2.7, f’direzzjoni ’l quddiem u fanal ma għandu jitfa l-ebda dawl abjad li jista’ jagħti lok għal konfużjoni, kif ġie ddefinit fil-paragrafu 2.7 f’direzzjoni lura. L-apparati tad-dawl imwaħħla għad-dawl intern tal-vettura ma għandhomx jitqiesu. F’każ ta’ dubju, dan ir-rekwiżit għandu jkun ivverifikat kif ġej:
 5.10.1.
 Għall-viżibilità tad-dawl aħmar lejn il-parti ta’ quddiem ta’ vettura, bl-eċċezzjoni ta’ fanal aħmar li jimmarka l-ġnub fuq waranett, ma jrid ikun hemm l-ebda viżibilità diretta tas-superfiċje apparenti ta’ fanal aħmar jekk qed jarah osservatur li qed jiċċaqlaq fiż-Żona 1 kif ġie speċifikat fl-Anness 4.
 5.10.2.
 Għall-viżibilità ta’ dawl abjad lejn il-parti ta’ wara tal-vettura, ħlief għall-fanali tar-rivers u mmarkar abjad biex jolqot l-għajn imwaħħal fuq il-vettura, ma jrid ikun hemm l-ebda viżibilità diretta tas-superfiċje apparenti ta’ fanal abjad jekk qed jarah osservatur li qed jiċċaqlaq fiż-Żona 2 fi pjan trasversali li jinsab 25 m wara l-vettura (ara l-Anness 4);
 5.10.3.
 Fil-pjani rispettivi tagħhom, iż-żoni 1 u 2 esplorati minn għajn l-osservatur huma limitati:
 5.10.3.1.
 Fl-għoli, minn żewġ pjani orizzontali rispettivament 1 m u 2,2 m’il fuq mill-art;
 5.10.3.2.
 Fil-wisa’, minn żewġ pjani vertikali li, ’il quddiem u lura rispettivament jiffurmaw angolu ta’ 15° ’il barra mill-pjan medjan lonġitudinali tal-vettura, jgħaddu mill-punt jew mill-punti ta’ kuntatt ta’ pjani vertikali paralleli għall-pjan medjan lonġitudinali tal-vettura li jillimita l-wisa’ totali tal-vettura; jekk hemm diversi punti ta’ kuntatt, dak li qiegħed quddiemnett għandu jikkorrispondi għall-pjan ’il quddiem u dawk li qiegħed fuq waranett għall-pjan lura.
 5.11. Il-konnessjonjiet elettriċi jridu jkunu tali li l-fanali ta’ pożizzjonament ta’ quddiem u ta’ wara, il-fanali li jimmarkaw il-kontorn tat-tarf, jekk hemm, il-fanali li jimmarkaw il-ġnub, jekk hemm, u l-fanal tal-pjanċa ta’ reġistrazzjoni ta’ wara jistgħu JINXTEGĦLU u JINTFEW fl-istess ħin biss.
 5.11.1.
 Din il-kundizzjoni ma tapplikax:
 5.11.1.1.
 meta l-fanali tal-pożizzjonament ta' quddiem u ta' wara jkunu MIXGĦULA, kif ukoll il-fanali li jimmarkaw il-ġnub meta kombinati jew inkorporati reċiprokament mal-fanali imsemmija, bħall-fanali tal-parking; jew;
 5.11.1.2.
 meta l-fanali li jimmarkaw il-ġnub jixgħelu u jitfu fl-istess ħin bħall-indikaturi tad-direzzjoni; jew;
 5.11.1.3.
 meta s-sistema tas-sinjalar bid-dawl tkun topera skont 6.2.7.6.2; jew;
 5.11.2.
 għall-fanali tal-pożizzjonament ta' quddiem meta l-funzjoni tagħhom tkun sostitwita skont id-dispożizzjonijiet tal-paragrafu 5.12.1 hawn taħt.
 5.11.3.
 Fil-każ ta' sistema ta' fanali interdipendenti, is-sorsi kollha tad-dawl għandhom JIXGĦELU u JINTFEW fl-istess ħin.
 5.12. Il-konnessjonijiet elettriċi jridu jkunu tali li l-fanali b’raġġ ewlieni u b’raġġ baxx u l-fanali għaċ-ċpar fuq quddiem ma jistgħux jinxtegħlu ħlief jekk il-fanali li jissemmew fil-paragrafu 5.11 ma jinxtegħlux ukoll. Dan ir-rekwiżit ma għandux japplika, madanakollu, għall-fanali b’raġġ ewlieni jew b’raġġ baxx meta t-twissijiet ta’ luminożità tagħhom jikkonsistu fid-dawl intermittenti f’intervalli qosra tal-fanal b’raġġ ewlieni jew fid-dawl intermittenti f’intervalli qosra tal-fanali b’raġġ baxx jew fid-dawl alternat f’intervalli qosra tal-fanali b’raġġ ewlieni u b’raġġ baxx.
 5.12.1.
 Il-fanali bir-raġġ baxx u/jew il-fanali tar-raġġ ewlieni u/jew il-fanali taċ-ċpar ta' quddiem jistgħu jissostitwixxu l-funzjoni tal-fanali tal-pożizzjonament ta' quddiem, sakemm:
 5.12.1.1.
 Il-konnessjonijiet elettriċi tagħhom ikunu tali li f'każ ta' falliment ta' kwalunkwe wieħed minn dawn l-apparati tad-dawl, il-fanali tal-pożizzjoni ta' quddiem jiġu riattivati awtomatikament; u
 5.12.1.2.
 Il-fanal/funzjoni ta' sostituzzjoni tkun tissodisfa, għall-fanal tal-pożizzjonament rispettiv, ir-rekwiżiti dwar:
 (a)
 Il-viżibilità ġeometrika preskritta għall-fanali tal-pożizzjonament ta' quddiem fil-paragrafu 6.9.5; u
 (b)
 Il-valuri fotometriċi minimi skont l-angoli tad-distribuzzjoni tad-dawl; u
 5.12.1.3.
 Evidenza xierqa li turi l-konformità mar-rekwiżiti indikati fil-paragrafu 5.12.1.2 hawn fuq tingħata fir-rapporti tat-test tal-fanal ta' sostituzzjoni.
 5.13. It-tell-tale
 Fejn dan ir-Regolament jipprovdi għal tell-tale b’ċirkwit magħluq, dan jista’ jkun sostitwit minn tell-tale “operattiv”.
 5.14. Fanali li jistgħu jinħbew
 5.14.1.
 Il-ħabi tal-fanali għandu jkun ipprojbit, ħlief għall-fanali b’raġġ ewlieni, għall-fanali b’raġġ baxx u għall-fanali għaċ-ċpar fuq quddiem, li jistgħu jinħbew meta ma jkunux qed jintużaw.
 5.14.2.
 Fil-każ ta’ kwalunkwe ħsara li taffettwa l-ħidma tal-apparat(i) moħbi(ja), il-fanali għandhom jibqgħu fil-pożizzjoni tal-użu, jekk diġà qed jintużaw, jew għandhom ikunu jistgħu jiġu mċaqilqa fil-pożizzjoni tal-użu mingħajr l-għajnuna ta’ għodda.
 5.14.3.
 Irid ikun possibbli li l-fanali jiġu mċaqilqa fil-pożizzjoni tal-użu u li jinxtegħlu permezz ta’ kontroll wieħed, mingħajr ma tkun eskluża l-possibbiltà li jiġu mċaqilqa fil-pożizzjoni tal-użu mingħajr ma jinxtegħlu. Madanakollu, fil-każ ta’ fanali b’raġġ ewlieni u b’raġġ baxx iggruppati, il-kontroll li jissemma hawn fuq huwa meħtieġ biss li jattiva l-fanali b’raġġ baxx.
 5.14.4.
 Ma jridx ikun possibbli, li b’mod deliberat, mis-sit tas-sewwieq, jitwaqqaf il-moviment tal-fanali mixgħula qabel ma jilħqu l-pożizzjoni tal-użu. Jekk ikun hemm periklu li l-moviment tal-fanali jgħammex għajnejn l-utenti l-oħra tat-triq, jistgħu jixegħlu biss meta jilħqu l-pożizzjoni tal-użu tagħhom.
 5.14.5.
 Meta l-apparat ta’ ħabi jkollu temperatura ta’ – 30 °C sa + 50 °C, il-fanali iridu jkunu jistgħu jilħqu l-pożizzjoni tal-użu fi tliet sekondi mit-tħaddim inizjali tal-kontroll.
 5.15. Il-kuluri tad-dawl li jitfgħu l-fanali (8) huma dawn li ġejjin:
 Il-fanal b’raġġ ewlieni:
 Abjad
 Fanal b’raġġ baxx:
 Abjad
 Fanal ta’ quddiem għaċ-ċpar:
 Abjad jew isfar selettiv
 Il-fanal tar-rivers:
 Abjad
 Fanal li jindika d-direzzjoni:
 Ambra
 Is-sinjal ta’ twissija f’każ ta’ periklu:
 Ambra
 Fanal tal-waqfien:
 Aħmar
 Is-sinjal ta’ waqfien ta’ emerġenza:
 Ambra jew aħmar
 Sinjal ta' twissija ta' ħabta fuq wara:
 Ambra
 Fanal tal-pjanċa ta’ reġistrazzjoni ta’ wara:
 Abjad
 Fanal ta’ pożizzjonament ta’ quddiem:
 Abjad
 Fanal ta’ pożizzjonament ta’ wara:
 Aħmar
 Fanal għaċ-ċpar fuq quddiem:
 Abjad jew isfar selettiv
 Fanal għaċ-ċpar ta’ wara:
 Aħmar
 Fanali tal-ipparkjar:
 Abjad fuq quddiem, aħmar fuq wara, ambra jekk inkorporata reċiprokament fil-fanali li jindikaw id-direzzjoni tal-ġenb jew fil-fanali li jimmarkaw il-ġnub.
 Fanal li jimmarka l-ġnub:
 Ambra; madanakollu l-fanal li jimmarka l-ġnub fuq waranett jista’ jkun aħmar jekk ikun iggruppat jew ikkombinat jew reċiprokament inkorporat mal-fanal ta’ pożizzjonament ta’ wara, mal-fanal li jimmarka l-kontorn tat-tarf ta’ wara, mal-fanal għaċ-ċpar ta’ wara, mal-fanal tal-waqfien jew ikun iggruppat jew ikollu parti mis-superfiċje li jitfa’ d-dawl komuni mar-retroriflettur ta’ wara.
 Fanal li jimmarka l-kontorn tat-tarf:
 Abjad fuq quddiem, aħmar fuq wara
 Fanal tas-sewqan binhar:
 Abjad
 retroriflettur ta’ wara, mhux triangolari:
 Aħmar
 Retroriflettur ta’ wara, triangolari:
 aħmar
 Retroriflettur ta’ quddiem, mhux triangolari:
 Identiku għad-dawl inċidentali (9)
 Retroriflettur tal-ġenb, mhux triangolari:
 Ambra; madanakollu ir-retro-rifletur tal-ġenb ta’ waranett jista’ jkun aħmar jekk ikun iggruppat jew ikollu parti mis-superfiċje li titfa’ d-dawl komuni mal-fanal ta’ pożizzjonament ta’ wara, għall-fanal li jimmarka l-kontorn tat-tarf ta’ wara, għall-fanal għaċ-ċpar fuq wara, għall-fanal ta’ waqfien, għall-fanal aħmar li jimmarka l-ġnub fuq waranett jew ir-retroriflettur ta’ wara, mhux triangolari.
 Il-fanali għall-kantunieri:
 Abjad
 Immarkar biex jolqot l-għajn:
 Abjad fuq quddiem
 Abjad jew isfar fuq il-ġenb;
 aħmar jew isfar fuq wara. (10)
 Sistemi adattativi tad-dawl ta’ quddiem (AFS):
 Abjad
 Fanal tal-korteżija esterna:
 Abjad
 5.16. In-numru ta’ fanali
 5.16.1.
 In-numru ta’ fanali immuntati fuq il-vettura għandu jkun daqs in-numru indikat fl-ispeċifikazzjonijiet individwali ta’ dan ir-Regolament.
 5.17. Fuq komponenti li jiċċaqilqu jista’ jiġi installata kwalunkwe fanal sakemm il-kundizzjonijiet speċifikati fil-paragrafi 5.18, 5.19 u 5.20 jiġu sodisfatti.
 5.18. Il-fanali ta’ pożizzjonament ta’ wara, l-indikaturi tad-direzzjoni ta’ wara u r-retrorifletturi ta’ wara, triangolari kif ukoll mhux triangolari, jistgħu jiġu installati fuq komponenti li jiċċaqilqu biss:
 5.18.1.
 Jekk fil-pożizzjonijiet fissi kollha tal-komponenti li jiċċaqilqu, il-fanali fuq il-komponenti li jiċċaqilqu jissodisfaw ir-rekwiżiti ta’ pożizzjoni, ta’ viżibilità ġeometrika u fotometriċi kollha għal dawk il-fanali.
 5.18.2.
 Fil-każ fejn il-funzjonijiet imsemmija fil-paragrafu 5.1.8 jinkisbu biss b'assemblaġġ ta' żewġ fanali immarkati “D” (ara l-paragrafu 2.16.1), jeħtieġ li waħda mill-fanali biss tkun tissodisfa r-rekwiżiti tal-pożizzjoni, tal-viżibilità ġeometrika u tal-fotometrija għal dawk il-fanali fil-pożizzjonijiet fissi kollha tal-komponenti li jiċċaqilqu. jew
 5.18.3.
 Fejn jitwaħħlu u jiġu attivati fanali addizzjonali għall-funzjonijiet li ssemmew aktar ’il fuq, meta l-komponent li jiċċaqlaq ikun fi kwalunkwe pożizzjoni fissa miftuħa, sakemm dawn il-fanali addizzjonali jissodisfaw ir-rekwiżiti ta’ pożizzjoni, ta’ viżibilità ġeometrika u fotometriċi kollha applikabbli għall-fanali installati fuq il-komponent li jiċċaqlaq.
 5.18.4.
 Fil-każ fejn il-funzjonijiet imsemmija fil-paragrafu 5.18 jinkisbu b'sistema ta' fanali interdipendenti, tapplika kwalunkwe waħda mill-kundizzjonijiet li ġejjin:
 (a)
 Jekk is-sistema sħiħa ta' fanali interdipendenti tiġi mgħammra fuq il-komponent(i) li jiċċaqlaq/jiċċaqilqu, għandhom jiġu sodisfatti r-rekwiżiti tal-paragrafu 5.18.1 Madankollu, jistgħu jiġu attivati fanali addizzjonali għall-funzjonijiet li ssemmew aktar ’il fuq, meta l-komponent li jiċċaqlaq ikun fi kwalunkwe pożizzjoni fissa miftuħa, sakemm dawn il-fanali addizzjonali jissodisfaw ir-rekwiżiti ta’ pożizzjoni, ta’ viżibilità ġeometrika u fotometriċi kollha applikabbli għall-fanali installati fuq il-komponent li jiċċaqlaq. jew
 (b)
 Jekk is-sistema ta' fanali interdipendenti tiġi mgħammra parzjalment fuq il-komponent fiss u parzjalment fuq komponent li jiċċaqlaq, il-fanali interdipendenti speċifikati mill-Applikant matul il-proċedura tal-approvazzjoni tal-apparat għandha/għandhom jissodisfaw ir-rekwiżiti kollha tal-pożizzjoni, tal-viżibilità ġeometrika 'l barra u tal-fotometrija għal dawk il-fanali, fil-pożizzjonijiet fissi kollha tal-komponenti li jiċċaqilqu. Ir-rekwiżit(i) tal-viżibilità ġeometrika 'l ġewwa għandu/għandhom jitqies(u) li hu(ma) sodisfatt(i) jekk din(dawn) il-fanali interdipendenti tkun(jkunu) għadha(għadhom) tikkonforma(jikkonformaw) mal-valuri preskritti fil-kamp tad-distribuzzjoni tad-dawl għall-approvazzjoni tal-apparat, fil-pożizzjonijiet fissi kollha tal-komponent(i) li jiċċaqlaq(jiċċaqilqu).
 5.19. Meta l-komponenti li jiċċaqilqu jkunu f’pożizzjoni li mhix “pożizzjoni normali ta’ użu”, l-apparati installati fuqhom ma għandhomx jikkawżaw skumdità mhux xieraq lill-utenti tat-triq.
 5.20. Meta fuq komponent li jiċċaqlaq jiġi installat fanal u l-komponent li jiċċaqlaq ikun fil-“pożizzjoni(jiet) normali tal-użu”, il-fanal irid dejjem jirritorna għall-pożizzjoni(jiet) speċifikati mill-manifattur skont dan ir-Regolament. Fil-każ ta’ fanali b’raġġ baxx u fanali għaċ-ċpar fuq quddiem, dan ir-rekwiżit għandu jitqies li kien sodisfatt jekk, meta l-komponenti li jiċċaqilqu jiġu mċaqilqa u rritornati għall-pożizzjoni normali għal 10 darbiet, l-ebda valur tal-inklinazzjoni angolari ta’ dawn il-fanali, relattiv għall-appoġġ tiegħu, imkejjel wara kull operazzjoni tal-komponent li jiċċaqlaq, ma jvarja b’aktar minn 0,15 fil-mija mill-medja tal-10 valuri mkejla. Jekk dan il-valur jinqabeż, kull limitu speċifikat fil-paragrafu 6.2.6.1.1 imbagħad għandu jkun immodifikat minn dan l-eċċess sabiex titnaqqas il-firxa permessa tal-inklinazzjonijiet meta tkun ikkontrollata l-vettura skont l-Anness 6.
 5.21. Is-superfiċje apparenti fid-direzzjoni tal-assi ta’ referenza tal-fanali ta’ pożizzjonament ta’ quddiem u ta’ wara, tal-fanali li jindikaw id-direzzjoni ta’ quddiem u ta’ wara u tar-retrorifletturi ma għandhiex tkun moħbija għal aktar minn 50 fil-mija minn kwalunkwe komponent li jiċċaqlaq, b’apparat tas-sinjalar bid-dawl installat fuqu jew mingħajr ma jkun installat, fi kwalunkwe pożizzjoni ffissata differenti mill-“pożizzjoni normali tal-użu”.
 Jekk ir-rekwiżit t’hawn fuq mhux prattikabbli:
 5.21.1.
 Fanali addizzjonali li jissodisfaw ir-rekwiżiti ta’ pożizzjoni, ta’ viżibilità ġeometrika u fotometriċi kollha għall-fanali li ġew indikati aktar ’il fuq għandhom ikunu attivati meta s-superfiċje apparenti fid-direzzjoni tal-assi ta’ referenza ta’ dawn il-fanali tkun aktar minn 50 fil-mija moħbija mill-komponent li jiċċaqlaq; jew
 5.21.2.
 Rimarka fil-formola ta’ komunikazzjoni (il-punt 10.1 tal-Anness 1) għandha tinforma lill-Amministrazzjonijiet l-oħra li aktar minn 50 fil-mija tas-superfiċje apparenti fid-direzzjoni tal-assi ta’ referenza jista’ jkun moħbi mill-komponenti li jiċċaqilqu; u
 Avviż fil-vettura għandu jinforma lill-utent li f’ċerta(i) pożizzjoni(jiet) tal-komponenti li jiċċaqilqu, utenti oħra tat-triq għandhom ikunu mwissija bil-preżenza tal-vettura fit-triq; pereżempju, permezz ta’ triangolu ta’ twissija jew apparati oħra skont ir-rekwiżiti nazzjonali għall-użu fit-triq.
 5.21.3.
 Il-paragrafu 5.21.2 ma japplikax għar-retrorifletturi.
 5.22. Bl-eċċezzjoni tar-retrorifletturi, fanal anki jekk ikollu fuqu marka ta’ approvazzjoni jitqies li ma jkunx preżenti meta ma jkunx jista’ jitħaddem bl-installazzjoni biss ta’ sors tad-dawl u/jew fjus.
 5.23. Il-fanali għandhom jitwaħħlu fuq vettura b’tali mod li s-sors tad-dawl jista’ jiġi sostitwit b’mod korrett mingħajr bżonn ta' għajnuna esperta u mingħajr ma jintużaw għodod speċjali, ħlief dawk provduti mal-vettura mill-manifattur. Il-manifattur tal-vettura għandu jipprovdi mal-vettura deskrizzjoni dettaljata tal-proċedura għas-sostituzzjoni. Dan il-paragrafu ma japplikax għal:
 (a)
 Apparati approvati b’sors mhux sostiwibbli tad-dawl;
 (b)
 Apparati approvati b’sorsi tad-dawl skont ir-Regolament Nru 99.
 5.24. Tkun permessa kwalunkwe sostituzzjoni temporanja ta’ sikurezza tal-funzjoni tas-sinjali bid-dawl ta’ fanal ta’ pożizzjonament ta’ wara, sakemm il-funzjoni sostitutiva f’każ ta’ ħsara tkun simili fil-kulur, fl-intensità ewlenija u fil-pożizzjoni għall-funzjoni li waqfet taħdem u sakemm l-apparat sostitutiv jibqa’ operattiv fil-funzjoni ta’ sikurezza oriġinali tiegħu. Waqt is-sostituzzjoni, tell-tale fuq id-daxxbord (il-paragrafu 2.18 ta’ dan ir-Regolament) għandu jindika li kien hemm sostituzzjoni temporanja u li hemm ħtieġa għal tiswija.
 5.25. Fejn titwaħħal AFS, għandha titqies bħala ekwivalenti għal par fanali b’raġġ baxx u, jekk tipprovdi funzjoni(jiet) ta’ raġġ ewlieni, għandha titqies bħala ekwivalenti għal par fanali b’raġġ ewlieni.
 5.26. Huma permessi fanali li jindikaw id-direzzjoni fuq wara, fanali ta’ pożizzjonament ta’ wara, fanali ta’ waqfien (ħlief il-fanali ta’ waqfien tal-kategorija S4) u fanali għaċ-ċpar fuq wara b’kontroll ta’ intensitajiet ta’ luminożità varjabbli, li jirreaġixxu fl-istess ħin għal mill-inqas waħda mill-influwenzi esterni li ġejjin: dawl ambjentali, ċpar, silġ, ilma, sprej, sħab ta’ trab, kontaminzzjoni tas-superfiċje li tarmi d-dawl, sakemm ir-relazzjoni tal-intensitajiet preskritta tagħhom tinżamm matul it-tranżizzjonijiet ta’ varjazzjoni kollha. Matul tranżizzjoni ma għandha tkun osservata l-ebda varjazzjoni f’daqqa tal-intensità. Il-fanali ta’ waqfien tal-kategorija S4 jistgħu jipproduċu intensità ta’ luminożità varjabbli indipendenti mill-fanali l-oħra. Jista’ jkun possibbli li s-sewwieq jissettja l-funzjonijiet t’hawn fuq għal intensitajiet ta’ luminożità li jikkorrispondu għall-kategorija stabbli tagħhom u jirritornahom għall-kategorija varjabbli awtomatika tagħhom.
 5.27. Għal vetturi tal-kategoriji M u N, l-applikant għandu juri lis-Servizz Tekniku responsabbli għall-ittestjar tal-approvazzjoni tat-tip li l-kundizzjonijiet tal-provvista tal-elettriku għall-apparati indikati fil-punti 2.7.9, 2.7.10, 2.7.12, 2.7.14 u 2.7.15 hawn fuq, jikkonformaw, meta s-sistema elettrika tal-vettura tkun f'kundizzjoni ta' tħaddim b'vultaġġ kostanti, rappreżentattiv għall-kategorija relevanti ta' vettura motorizzata kif speċifikat mill-applikant, bid-dispożizzjonijiet li ġejjin:
 5.27.1.
 Il-vultaġġ ipprovdut mit-terminali tal-apparati li, skont id-dokumentazzjoni tal-approvazzjoni tat-tip tagħhom, ikunu ġew ittestjati bl-applikazzjoni ta' provvista speċjali tal-elettriku/ger elettroniku tal-kontroll tas-sors tad-dawl, jew f'mod sekondarju tat-tħaddim jew f'vultaġġ mitlub mill-applikant għall-apparati jew il-funzjonijiet skont kif ġew approvati.
 5.27.2.
 Fil-każijiet kollha tal-provvista tal-elettriku, il-kundizzjonijiet mhux koperti mill-paragrafu 5.27.1, il-vultaġġ fit-terminali tal-apparat(i) jew il-funzjoni(jiet) ma għandux ikun iktar minn 6,75 V (6 Volt-Systems), 13,5 V (12 Volt-Systems) jew 28,V (24 Volt-Systems) b'iktar minn 3 fil-mija.
 5.27.3.
 Id-dispożizzjonijiet tal-paragrafi 5.27.1 u 5.27.2 ma għandhomx japplikaw għal apparat li jinkludi ger elettroniku tal-kontroll tas-sors tad-dawl jew kontroll tal-intensità varjabbli li jkun parti mill-apparat.
 5.27.4.
 Mad-dokumentazzjoni tal-approvazzjoni għandu jkun mehmuż rapport li jiddeskrivi l-metodi użati biex tintwera l-konformità u r-riżultati miksuba.
 5.28. Dispożizzjonijiet ġenerali marbuta mal-Viżibilità Ġeometrika
 5.28.1.
 Ma jrid ikun hemm l-ebda ostaklu fuq ġewwa tal-angoli ta’ viżibilità ġeometrika għall-propagazzjoni tad-dawl minn kwalunkwe parti tas-superfiċje apparenti tal-fanal osservat mill-infinità. Madankollu, l-ostakli ma jitiqisux, jekk ikunu diġà ppreżentati meta l-fanal saritlu l-approvazzjoni tat-tip.
 5.28.2.
 Jekk il-kejl jittieħed eqreb tal-fanal, id-direzzjoni ta’ osservazzjoni trid tiġi mċaqilqa b’mod parallel sabiex tinkiseb l-istess preċiżjoni.
 5.28.3.
 Jekk, meta l-fanal jkun installat, kwalunkwe parti mis-superfiċje apparenti tal-fanal tkun moħbija minn kwalunkwe parti oħra tal-vettura, għandhom jiġu ppreżentati provi li l-parti tal-fanal li mhix moħbija mill-ostakli għadha tikkonforma mal-valuri fotometriċi provduti għall-approvazzjoni tal-apparati.
 5.28.4.
 Meta l-angolu vertikali ta’ viżibilità ġeometrika taħt l-orizzontali jista’ jitnaqqas għal 5° (fanal f’għoli ta’ inqas minn 750 mm ’il fuq mill-art), il-kamp fotometriku tal-kejl tal-unità ottika installata jista’ jitnaqqas għal 5° taħt l-orizzontali.
 5.28.5.
 Fil-każ ta' sistema ta' fanali interdipendenti, ir-rekwiżiti tal-viżibilità ġeometrika għandhom jiġu sodisfatti meta l-fanali interdipendenti jitħaddmu flimkien.
 6. SPEĊIFIKAZZJONIJIET INDIVIDWALI
 6.1. Il-fanal b’raġġ ewlieni (Ir-Regolamenti Nri 98 u 112)
 6.1.1. Preżenza
 Mandatorja fuq il-vetturi motorizzati. Ipprojbita fuq it-trejlers.
 6.1.2. Għadd
 Tnejn jew erbgħa, it-tip approvat skont ir-Regolamenti Nri 31, 98 jew 112, ħlief il-fanal tal-Klassi A.
 Għall-vetturi tal-kategorija N3: Jistgħu jiġu installati żewġ fanali b’raġġ ewlieni żejda.
 Fejn vettura tkun mgħammra b’erba’ fanali li jistgħu jinħbew, l-installazzjoni ta’ żewġ fanali addizzjonali għandha tkun awtorizzata biss għall-fini ta’ sinjalar bid-dawl, li jikkonsistu f’illuminazzjoni intermittenti, f’intervalli qosra (ara l-paragrafu 5.12) binhar.
 6.1.3. L-arranġament
 L-ebda speċifikazzjoni individwali.
 6.1.4. Il-pożizzjoni
 6.1.4.1. Fil-wisa’: L-ebda speċifikazzjoni individwali.
 6.1.4.2. Fl-għoli: L-ebda speċifikazzjoni individwali.
 6.1.4.3. Fit-tul: Fuq quddiem tal-vettura. Dan ir-rekwiżit għandu jitqies li jkun sodisfatt jekk id-dawl mitfugħ ma jikkawżax skumdità lis-sewwieq jew direttament jew indirettament permezz tal-apparati għall-viżjoni indiretta u/jew superfiċji riflettenti oħra tal-vettura.
 6.1.5. Il-viżibilità ġeometrika
 Il-viżibilità tas-superfiċje li ddawwal, inkluża l-viżibilità tagħha f’żoni li ma jidhirx li jkunu mdawla fid-direzzjoni tal-osservazzjoni meqjusa, trid tkun żgurata fi ħdan spazju diverġenti iddefinit minn linji li jiġġeneraw ibbażati fuq il-perimetru tas-superfiċje li ddawwal u li jiffurmaw angolu ta’ mhux inqas minn 5° mal-assi ta’ referenza tal-fanal. L-oriġini tal-angoli ta’ viżibilità ġeometrika hija l-perimetru tal-projezzjoni tas-superfiċje li ddawwal fuq pjan trasversali tanġenzjali għall-parti ta’ quddiemnett tal-lenti tal-fanal.
 6.1.6. L-orjentazzjoni
 ’Il quddiem.
 Mhux iktar minn fanal b’raġġ ewlieni wieħed fuq kull ġenb tal-vettura jista’ jdur biex jipproduċi dawl għal-liwi.
 6.1.7. Il-konnessjonijiet elettriċi
 6.1.7.1. Ħlief meta jintużaw biex jagħtu twissijiet intermittenti bid-dawl f'intervalli qosra, il-fanali tar-raġġ ewlieni jistgħu jkunu MIXGĦULA, biss meta s-swiċċ ewlieni tad-dwal ikun fil-pożizzjoni MIXGĦULA jew f'pożizzjoni AWTOMATIKA u jkunu jeżistu l-kundizzjonijiet għall-attivazzjoni awtomatika tar-raġġ baxx. Fil-każ tal-aħħar, il-fanali tar-raġġ ewlieni għandhom jintfew awtomatikament meta l-kundizzjonijiet għall-attivazzjoni awtomatika tar-raġġ baxx ma jibqgħux jeżistu.
 6.1.7.2. Il-fanali b’raġġ ewlieni jistgħu jinxtegħlu jew fl-istess ħin jew f’pari. F’każ li jkunu installati ż-żewġ fanali b’raġġ ewlieni żejda, kif inhu permess skont il-paragrafu 6.1.2 għall-vetturi tal-kategorija N3 biss, mhux aktar minn żewġ pari jistgħu jinxtegħlu fl-istess ħin. Għall-bidla mir-raġġ baxx għar-raġġ ewlieni, mill-inqas par wieħed ta’ fanali b’raġġ ewlieni għandhom ikunu mixgħula. Għall-bidla mir-raġġ ewlieni għar-raġġ baxx, il-fanali b’raġġ ewlieni kollha għandhom jintfew fl-istess ħin.
 6.1.7.3. Ir-raġġi baxxi jistgħu jibqgħu mixgħula fl-istess ħin bħar-raġġi ewlenija.
 6.1.7.4. Fejn jitwaħħlu erba’ fanali li jistgħu jinħbew, il-pożizzjoni mgħollija tagħhom trid tipprevjeni t-tħaddim fl-istess ħin ta’ kwalunkwe fanal addizzjonali mwaħħal, jekk din tkun maħsuba biex ikunu provduti sinjali bid-dawl li jikkonsistu minn illuminazzjoni intermittenti f’intervalli qosra (il-paragrafu 5.12) binhar.
 6.1.8. It-tell-tale
 Tell-tale b’ċirkwit magħluq huwa mandatorju
 6.1.9. Rekwiżiti oħra
 6.1.9.1. L-intensità aggregata massima tal-fanali b’raġġ ewlieni li jistgħu jinxtegħlu fl-istess ħin ma għandhiex teċċedi 430 000 cd, li jikkorrispondi għal valur ta’ referenza ta’ 100.
 6.1.9.2. Din l-intensità massima għandha tinkiseb billi jingħaddu flimkien il-marki ta’ referenza individwali li huma indikati fuq diversi fanali. Il-marka ta’ referenza “10” għandha tingħata lil kull wieħed mill-fanali mmarkat “R” jew “CR”.
 6.2. Il-fanal b’raġġ baxx (Ir-Regolamenti Nri. 98 u 112)
 6.2.1. Preżenza
 Mandatorja fuq il-vetturi motorizzati. Ipprojbita fuq it-trejlers
 6.2.2. Għadd
 Tnejn, bit-tip approvat skont ir-Regolamenti Nri 31, 98 jew 112, ħlief il-fanal tal-Klassi A.
 6.2.3. L-arranġament
 L-ebda rekwiżit speċjali.
 6.2.4. Il-pożizzjoni
 6.2.4.1. Fil-wisa’: dak it-tarf tas-superfiċje apparenti fid-direzzjoni tal-assi ta’ referenza li huwa l-aktar ’il bogħod mill-pjan medjan lonġitudinali tal-vettura ma għandux ikun aktar minn 400 mm mit-tarf estrem ta’ barra tal-vettura.
 It-truf ta’ ġewwa tas-superfiċji apparenti fid-direzzjoni tal-assi ta’ referenza għandhom ikunu mhux inqas minn 600 mm ’il bogħod minn xulxin. Dan ma japplikax, madankollu, għall-vetturi tal-kateogriji M1 u N1; għall-kategoriji ta’ vetturi l-oħra kollha bil-mutur, fejn il-wisa’ totali tal-vettura tkun inqas minn 1 300 mm, din id-distanza tista’ titnaqqas għal 400 mm.
 6.2.4.2. Fl-għoli: mhux inqas minn 500 mm u mhux iktar minn 1 200 mm ’il fuq mill-art. Għall-vetturi (fuq art imħarbta) tal-kategorija N3G (11) l-għoli massimu jista’ jiżdied għal 1 500 mm.
 6.2.4.3. Fit-tul: fuq quddiem tal-vettura. Dan ir-rekwiżit għandu jitqies li jkun sodisfatt jekk id-dawl mitfugħ ma jikkawżax skumdità lis-sewwieq jew direttament jew indirettament permezz tal-mirja biex tara wara u/jew superfiċji riflettenti oħra tal-vettura.
 6.2.5. Il-viżibilità ġeometrika
 Iddefinita mill-angoli α u β kif ġie speċifikat fil-paragrafu 2.13:
 α
 =
 15° ’il fuq u 10° ’l isfel,
 β
 =
 45° ’il barra u 10° ’il ġewwa.
 Ladarba l-valuri fotometriċi meħtieġa għall-fanali b’raġġ baxx ma jkoprux il-kamp viżiv ġeometriku kollu, valur minimu ta’ 1 cd fl-ispazju li jibqa’ huwa meħtieġ għall-finijiet ta’ approvazzjoni tat-tip. Il-preżenza ta’ taqsimiet jew apparat ieħor qrib il-fanal ma għandhiex tagħti lok għal effetti sekondarji li jikkawżaw skumdità lill-utenti l-oħra tat-triq.
 6.2.6. L-orjentazzjoni
 ’Il quddiem
 6.2.6.1. L-orjentazzjoni vertikali
 6.2.6.1.1. L-inklinazzjoni inizjali ’l isfel tal-punt ta’ waqfien tar-raġġ baxx li għandha tkun iffissat fl-istat mhux mgħobbi tal-vettura b’persuna waħda fis-sit tas-sewwieq għandha tkun speċfikata bi preċiżjoni ta’ 0,1 fil-mija mill-manifattur u għandha tkun indikata b’mod li jista’ jinqara b’mod ċar u li jkun indelibbli fuq kull vettura qrib jew tal-fanal jew tal-pjanċa tal-manifattur mis-simbolu muri fl-Anness 7.
 Il-valur ta’ din l-inklinazzjoni ’l isfel indikata għandha tkun iddefinita skont il-paragrafu 6.2.6.1.2.
 6.2.6.1.2. Jiddependi mill-għoli tal-immuntar f’metri (h) tat-tarf t’isfel tas-superfiċje apparenti fid-direzzjoni tal-assi ta’ referenza tal-fanal b’raġġ baxx, imkejjel fuq il-vetturi mhux mgħobbija, l-inklinazzjoni vertikali tal-punt ta’ waqfien tar-raġġ baxx, fil-kundizzjonijiet statiċi kollha tal-Anness 5, għandha tibqa’ bejn il-limiti li ġejjin u l-mira inizjali għandu jkollha l-valuri li ġejjin:
 h < 0,8
 limiti
 :
 bejn – 0,5 fil-mija u – 2,5 fil-mija
 mira inizjali
 :
 bejn – 1 fil-mija u – 1,5 fil-mija
 0,8 ≤ h ≤ 1
 limiti
 :
 bejn – 0,5 fil-mija u – 2,5 fil-mija
 mira inizjali
 :
 bejn – 1 fil-mija u – 1,5 fil-mija
 Jew, fid-diskrezzjoni tal-manifattur,
 limiti
 :
 bejn – 1 fil-mija u – 3 fil-mija
 mira inizjali
 :
 bejn – 1,5 fil-mija u – 2 fil-mija
 L-applikazzjoni għall-approvazzjoni tat-tip ta’ vettura, f’dan il-każ, għandha tinkludi informazzjoni dwar liema miż-żewġ altarnattivi se tintuża.
 h > 1
 limiti
 :
 bejn – 1 fil-mija u – 3 fil-mija
 mira inizjali
 :
 bejn – 1,5 fil-mija u – 2 fil-mija
 Il-valuri tal-limiti u tal-mira inizjali t’hawn fuq inġabru fil-qosor fid-dijagramma t’aktar ’l isfel.
 Għall-vetturi (fuq art imħarbta) tal-kategorija N3G fejn il-fanali jeċċedu għoli ta’ 1 200 mm, il-limiti għall-inklinazzjoni vertikali tal-punt ta’ waqfien għandhom ikunu bejn: – 1,5 fil-mija u – 3,5 fil-mija.
 Il-mira inizjali g]andha tkun stipulata bejn: – 2 fil-mija u – 2,5 fil-mija.
 6.2.6.2. L-apparat għall-invellar tal-fanali
 6.2.6.2.1. Fil-każ fejn ikun meħtieġ apparat għall-invellar tal-fanali biex ikunu sodisfatti r-rekwiżiti tal-paragrafi 6.2.6.1.1 u 6.2.6.1.2, l-apparat għandu jkun awtomatiku.
 6.2.6.2.2. Madanakollu, apparati li jiġu aġġustati manwalment, jew b’mod kontinwu jew b’mod mhux kontinwu, għandhom ikunu permessi, sakemm ikollhom pożizzjoni ta’ waqfien fejn il-fanali ikunu jistgħu jiġu rritornati għall-inklinazzjoni inizjali ddefinita fil-paragrafu 6.2.6.1.1 permezz tal-viti ta’ aġġustament tas-soltu jew mezzi simili.
 Dawn l-apparati li jkunu manwalment aġġustabbli jridu jkunu jistgħu jitħaddmu mis-sit tas-sewwieq.
 L-apparati li jkunu kontinwament aġġustabbli jrid ikollhom marki ta’ referenza li jindikaw il-kundizzjonijiet tat-tagħbija li jeħtieġu aġġustament tar-raġġ baxx.
 In-numru ta’ pożizzjonijiet fuq apparati li mhumiex kontinwament aġġustabbli jrid ikun tali li jiżgura konformità mal-firxa ta’ valuri provduti fil-paragrafu 6.2.6.1.2 fil-kundizzjonijiet kollha tat-tagħbija li ġew iddefiniti fl-Anness 5.
 Għal dawn l-apparati wkoll, il-kundizzjonijiet tat-tagħbija tal-Anness 5 li jeħtieġu aġġustament tar-raġġ baxx għandhom ikunu mmarkati b’mod ċar qrib il-kontroll tal-apparat (l-Anness 8).
 6.2.6.2.3. Fil-każ ta’ ħsara tal-apparati deskritti fil-paragrafi 6.2.6.2.1 u 6.2.6.2.2, ir-raġġ baxx ma għandux jassumi pożizzjoni fejn l-inklinazzjoni tkun inqas minn kemm kienet meta seħħet il-ħsara tal-apparat.
 6.2.6.3. Il-proċedura tal-kejl
 6.2.6.3.1. Wara aġġustament tal-inklinazzjoni inizjali, l-inklinazzjoni vertikali tar-raġġ baxx, espressa f’perċentwal, għandha titkejjel f’kundizzjonijiet statiċi skont il-kundizzjonijiet kollha tat-tagħbija li ġew iddefiniti fl-Anness 5.
 6.2.6.3.2. Il-kejl tal-varjazzjoni tal-inklinazzjoni tar-raġġ baxx bħala funzjoni tat-tagħbija jrid jitwettaq skont il-proċedura tat-test stabbilita fl-Anness 6.
 6.2.6.4. L-orjentazzjoni orizzontali
 L-orjentazzjoni orizzontali ta’ fanal b’raġġ baxx jew taż-żewġ fanali b’raġġ baxx tista’ tkun varjata biex tipproduċi dawl għal-liwi, sakemm ir-raġġ sħiħ jiġi mċaqlaq jew il-barma tal-minkeb tal-punt ta’ waqfien tiġi mċaqilqa, il-barma tal-minkeb tal-punt ta’ waqfien ma għandhiex taqsam il-linja tat-trajettorja taċ-ċentru ta’ gravità tal-vettura f’distanzi mill-parti ta’ quddiem tal-vettura li huma akbar minn 100 darba l-għoli tal-immuntar tal-fanali b’raġġ baxx rispettivi.
 6.2.7. Il-konnessjonijiet elettriċi
 6.2.7.1. Il-kontroll għall-bidla għal raġġ baxx irid jitfi l-fanali b’raġġ ewlieni kollha fl-istess ħin.
 6.2.7.2. Ir-raġġ baxx jista’ jibqa’ mixgħul fl-istess ħin bħar-raġġi ewlenija.
 6.2.7.3. Fil-każ ta’ fanali b’raġġ baxx skont ir-Regolament Nru 98, is-sorsi tad-dawl b’disċarġ tal-gass għandhom jibqgħu mixgħula waqt it-tħaddim tar-raġġ ewlieni.
 6.2.7.4. Sors wieħed tad-dawl addizzjonali jew modulu tal-LED wieħed jew aktar, li jinsab ġewwa l-fanali b’raġġ baxx jew f’fanal (ħlief il-fanal b’raġġ ewlieni) iggruppat jew reċiprokament inkorporat mal-fanali ta’quddiem b’raġġ baxx rispettivi, jista’ jkun attivat biex jipproduċi dawl għal-liwi, sakemm ir-radju orizzontali tal-kurvatura tat-trajettorja taċ-ċentru ta’ gravità tal-vettura huwa 500 m jew inqas. Dan jista’ jintwera mill-manifattur permezz ta’ kalkolu jew b’mezzi oħra li jkunu aċċettati mill-awtorità responsabbli għall-approvazzjoni tat-tip.
 6.2.7.5. Il-fanali b’raġġ baxx jistgħu JINXTEGĦLU jew JINTFEW awtomatikament. Madanakollu, għandu dejjem ikun possibbli li dawn il-fanali b’raġġ baxx JINXTEGĦLU u JINTFEW manwalment.
 6.2.7.6. Jekk il-fanali tas-sewqan binhar ikunu preżenti u joperaw skont il-paragrafu 6.19, jew
 6.2.7.6.1.
 Il-fanali bir-raġġ baxx għandhom JIXGĦELU u JINTFEW awtomatikament skont il-kundizzjonijiet tad-dawl ta' barra (eż. JINXTEGĦLU f'kundizzjonijiet ta' sewqan bil-lejl, mini, eċċ.) skont ir-rekwiżiti tal-Anness 12; jew
 6.2.7.6.2.
 Il-fanali tas-sewqan binhar jaħdmu flimkien mal-fanali elenkati fil-paragrafu 5.11, fejn, bħala rekwiżit minimu, mill-inqas il-fanali tal-pożizzjonament ta' wara għandhom ikunu attivati; jew
 6.2.7.6.3.
 Jingħataw mezzi distintivi biex jinfurmaw lis-sewwieq li l-fanali, il-fanali tal-pożizzjonament u, jekk ikun il-każ, il-fanali li jimmarkaw il-kontorn tat-tarf u l-fanali li jimmarkaw il-ġnub mhumiex illuminati. Dawn il-mezzi huma:
 6.2.7.6.3.1.
 Żewġ livelli differenti b'mod distint ta' intensità fl-illuminazzjoni tal-panil tal-istrumenti huma pprovduti bil-lejl u binhar, biex jindikaw lis-sewwieq li l-fanali tar-raġġ baxx għandhom JINXTEGĦLU; jew
 6.2.7.6.3.2.
 Indikaturi mhux illuminati u identifikazzjoni tal-kontrolli manwali li huma meħtieġa mir-Regolament Nru 121 għandhom ikunu illuminati meta jiġu attivati l-fanali; jew
 6.2.7.6.3.3.
 Tell-tale viżiv, akustiku jew it-tnejn, għandu jiġi attivat biss f'kundizzjonijiet ta' dawl imnaqqas kif definit fl-Anness 12 biex jinforma lis-sewwieq li l-fanali tar-raġġ baxx għandhom JINXTEGĦLU. Ladarba t-tell-tale jiġi attivat, għandu jintefa biss meta l-fanali tar-raġġ baxx ikunu ġew mixgħula jew l-apparat li jixgħel u/jew jitfi l-magna (is-sistema tal-propulsjoni) ikun f'pożizzjoni li jagħmilha impossibbli għall-magna (is-sistema tal-propulsjoni) biex topera..
 6.2.7.7. Bla ħsara għall-paragrafu 6.2.7.6.1, il-fanali bir-raġġ baxx jistgħu JINXTEGĦLU u JINTFEW awtomatikament skont fatturi oħra bħall-ħin u l-kundizzjonijiet ambjentali (eż, il-ħin tal-ġurnata, fejn tkun tinsab il-vettura, ix-xita, iċ-ċpar, eċċ).
 6.2.8. It-tell-tale
 6.2.8.1. It-tell-tale huwa fakultattiv.
 6.2.8.2. Tell-tale viżiv, kemm jekk jixgħel u jitfi malajr jew le, huwa mandatorju:
 (a)
 Fil-każ fejn ir-raġġ sħiħ jiġi mċaqlaq jew il-barma fil-minkeb tal-punt ta’ waqfien tiġi mċaqilqa biex ikun prodott dawl għal-liwi; jew
 (b)
 Jekk jintuża modulu tal-LED wieħed jew aktar biex ikun prodott ir-raġġ baxx ewlieni.
 Għandu jkun attivat:
 (a)
 Fil-każ li l-ispostament tal-barma tal-minkeb tal-punt ta’ waqfien ma jaħdimx sew; jew
 (b)
 Fil-każ li kwalunkwe wieħed mill-moduli tal-LED li jipproduċi ir-raġġ baxx ewlieni ma jaħdimx.
 Għandu jibqa’ attivat filwaqt li jkun hemm il-ħsara. Jista’ jitħassar temporanjament, imma għandu jkun ripetut kull meta l-apparat li jistartja u jwaqqaf il-magna, jinxtegħel u jintefa.
 6.2.9. Rekwiżiti oħra
 Ir-rekwiżiti tal-paragrafu 5.5.2 ma għandhomx japplikaw għall-fanali b’raġġ baxx.
 Il-fanali b’raġġ baxx b’sors tad-dawl jew b’modulu(i) tal-LED li jipproduċi(u) r-raġġ baxx ewlieni u li jkollu fluss ta’ luminożità oġġettiv totali li jeċċedi l-2 000 lumen għandhom jiġu installati biss flimkien mal-installazzjoni ta’ apparat(i) għat-tindif tal-fanali skont ir-Regolament Nru 45. (12)
 Rigward l-inklinazzjoni vertikali, għall-fanali b’raġġ baxx ma għandhomx ikunu applikati d-dispożizzjonijiet tal-paragrafu 6.2.6.2.2 t’aktar ’il fuq:
 (a)
 B’modulu(i) tal-LED li jipproduċi(u) r-raġġ baxx ewlieni; jew
 (b)
 B’sors tad-dawl li jipproduċi r-raġġ baxx prinċipali u li jkollu fluss ta’ luminożità oġġettiv li jeċċedi l-2 000 lumen.
 Il-fanali b’faxx baxx biss skont ir-Regolamenti Nri 98 jew 112 jistgħu jintużaw biex ikun prodott dawl għal-liwi.
 Jekk id-dawl għal-liwi jiġi prodott b’moviment orizzontali tar-raġġ sħiħ jew tal-barma fil-minkeb tal-punt ta’ waqfien, għandu jiġi attivat biss jekk il-vettura tkun miexja ’l quddiem; dan ma għandux japplika jekk id-dawl għal-liwi jkun prodott għal tidwira fuq il-lemin fi traffiku fuq il-lemin (tidwira fuq ix-xellug fi traffiku fuq ix-xellug).
 6.3. Il-fanal taċ-ċpar ta’ quddiem (Ir-Regolament Nru 19)
 6.3.1. Preżenza
 Fakultattiva fuq il-vetturi motorizzati. Ipprojbita fuq it-trejlers
 6.3.2. Għadd
 Tnejn
 6.3.3. L-arranġament
 L-ebda rekwiżit speċjali
 6.3.4. Il-pożizzjoni
 6.3.4.1. Fil-wisa’: dak il-punt fuq is-superfiċje apparenti fid-direzzjoni tal-assi ta’ referenza li huwa l-aktar ’il bogħod mill-pjan medjan lonġitudinali tal-vettura ma għandux ikun aktar minn 400 mm mit-tarf estrem ta’ barra tal-vettura.
 6.3.4.2. Fl-għoli:
 Minimu
 :
 Mhux inqas minn 250 mm ’il fuq mill-art.
 Massimu
 :
 Għall-vetturi tal-kategoriji M1 u N1: mhux aktar minn 800 mm ’il fuq mill-art.
 Għall-kategoriji l-oħra kollha, ħlief għall-vetturi N3G (off-road) (13): mhux iktar minn 1 200 mm ’il fuq mill-art.
 Għall-vetturi tal-kategorija N3G: l-għoli massimu jista’ jiġi miżjud sa 1 500 mm.
 L-ebda punt fuq is-superfiċje apparenti fid-direzzjoni tal-assi ta’ referenza ma jrid ikun ogħla mill-ogħla punt fuq is-superfiċje apparenti fid-direzzjoni tal-assi ta’ referenza tal-fanal b’raġġ baxx.
 6.3.4.3. Fit-tul: fuq quddiem tal-vettura. Dan ir-rekwiżit għandu jitqies li jkun sodisfatt jekk id-dawl mitfugħ ma jikkawżax skumdità lis-sewwieq jew direttament jew indirettament permezz tal-apparati għall-viżjoni indiretta u/jew superfiċji riflettenti oħra tal-vettura.
 6.3.5. Il-viżibilità ġeometrika
 Iddefinita mill-angoli α u β kif ġie speċifikat fil-paragrafu 2.13,
 α
 =
 5° ’il fuq u ’l isfel,
 β
 =
 45° ’il barra u 10° ’il ġewwa.
 Peress li l-valuri fotometriċi meħtieġa għall-fanali għaċ-ċpar fuq quddiem ma jkoprux il-kamp viżiv ġeometriku kollu, għal finijiet ta’ approvazzjoni tat-tip huwa meħtieġ valur minimu ta’ 1 cd fl-ispazju li jifdal. Il-preżenza ta’ partizzjonijiet jew ta’ oġġetti oħra ta’ tagħmir qrib il-fanal għaċ-ċpar fuq quddiem ma għandux jagħti lok għal effetti sekondarji li jikkawżaw skumdità lill-utenti l-oħra tat-triq. (14)
 6.3.6. L-orjentazzjoni
 ’Il quddiem
 6.3.6.1. L-orjentazzjoni vertikali
 6.3.6.1.1. Fil-każ tal-fanali għaċ-ċpar fuq quddiem tal-klassi “B”, l-inklinazzjoni vertikali tal-punt ta’ waqfien li għandha tiġi ssettjata meta l-vettura ma tkunx mgħobbija b’persuna waħda fis-sit tas-sewwieq għandha tkun ta’ - 1,5 fil-mija jew inqas (14).
 6.3.6.1.2. Fil-każ tal-fanali għaċ-ċpar fuq quddiem tal-klassi “F3”:
 6.3.6.1.2.1.
 L-inklinazzjoni inizjali ’l isfel tal-punt ta’ waqfien li għandha tiġi ssettjata meta l-vettura ma tkunx mgħobbija b’persuna waħda fis-sit tas-sewwieq għandha tkun speċifikata mill-manifattur bi preċiżjoni ta’ post deċimali wieħed u għandha tkun indikata b’mod li jista’ jinqara b’mod ċar u li jkun indelibbli fuq kull vettura, qrib jew tal-fanal għaċ-ċpar fuq quddiem jew tal-pjanċa tal-manifattur jew b’kombinazzjoni mal-indikazzjoni li tissemma fil-paragrafu 6.2.6.1.1 bis-simbolu muri fl-Anness 7 għal dan ir-Regolament. Il-valur ta’ din l-inklinazzjoni’l isfel indikata għandu jkun iddefinit skont il-paragrafu 6.3.6.1.2.2.
 6.3.6.1.2.2.
 Skont l-għoli tal-immuntar f’metri (h) tat-tarf t’isfel tas-superfiċje apparenti fid-direzzjoni tal-assi ta’ referenza tal-fanal għaċ-ċpar fuq quddiem, imkejjel fuq il-vetturi mhux mgħobbija, l-inklinazzjoni vertikali tal-punt ta’ waqfien li għandha tiġi ssettjata meta l-vettura ma tkunx mgħobbija b’persuna waħda fis-sit tas-sewwieq għandu jkollha l-valur(i) li ġejjin:
 h ≤ 0,8
 Limiti
 :
 bejn – 1 fil-mija u – 3 fil-mija
 Mira inizjali
 :
 bejn – 1,5 fil-mija u – 2 fil-mija
 h > 0,8
 Limiti
 :
 bejn – 1,5 fil-mija u – 3,5 fil-mija
 Mira inizjali
 :
 bejn – 2 fil-mija u – 2,5 fil-mija
 6.3.6.2. L-apparat ta’ invellar tal-fanali għaċ-ċpar fuq quddiem
 6.3.6.2.1. Fil-każ ta’ fanal għaċ-ċpar fuq quddiem b’sors(i) tad-dawl li jkollu fluss ta’ luminożità oġġettiv li jeċċedi l-2 000 lumen, ir-rekwiżiti tal-paragrafu 6.3.6.1.2.2 għandhom jiġu awtomatikament sodisfatti fil-kundizzjonijiet kollha tat-tagħbija tal-Anness 5 għal dan ir-Regolament.
 6.3.6.2.2. Fejn għal fanal għaċ-ċpar fuq quddiem jitwaħħallu apparat ta’ invellar, indipendenti jew iggruppat ma’ funzjonijiet oħra tad-dawl u tas-sinjali bid-dawl fuq quddiem, għandu jkun tali li l-inklinazzjoni vertikali, fil-kundizzjonijiet kollha tat-tagħbija statika tal-Anness 5 għal dan ir-Regolament għandha tibqa’ bejn il-limiti preskritti fil-paragrafu 6.3.6.1.2.2.
 6.3.6.2.3. Fil-każ fejn il-fanal għaċ-ċpar fuq quddiem tal-kategorija “F3” jkun parti mill-fanal b’raġġ baxx jew tkun parti minn sistema tal-AFS, waqt li jintuża r-raġġ għaċ-ċpar fuq quddiem bħala parti mir-raġġ baxx għandhom jiġu applikati r-rekwiżiti tal-paragrafu 6.2.6.
 F’dan il-każ, il-limiti tal-invellar iddefiniti fil-paragrafu 6.2.6 jistgħu jiġu applikati anki meta dan il-fanal għaċ-ċpar fuq quddiem jintuża bħala tali.
 6.3.6.2.4. L-apparat ta’ invellar jista’ jintuża wkoll biex jadatta awtomatikament l-inklinazzjoni tar-raġġ għaċ-ċpar fuq quddiem b’relazzjoni għall-kundizzjonijiet ambjentali prevalenti, sakemm ma jinqabżux il-limiti għall-inklinazzjoni ’l isfel li ġiet speċifikata fil-paragrafu 6.3.6.1.2.2.
 6.3.6.2.5. Fil-każ ta’ ħsara fl-apparat ta’ invellar, ir-raġġ għaċ-ċpar fuq quddiem ma għandux jassumi pożizzjoni fejn il-punt ta’ waqfien ikun inqas inklinat milli kien fil-ħin meta saret il-ħsara fl-apparat.
 6.3.7. Il-konnessjonijiet elettriċi
 Irid ikun possibbli li l-fanali għaċ-ċpar fuq quddiem JINXTEGĦLU u JINTFEW indipendentement mill-fanali b’raġġ ewlieni, mill-fanali b’raġġ baxx jew minn kwalunkwe kombinazzjoni ta’ fanali b’raġġ ewlieni u b’raġġ baxx, sakemm il-fanali għaċ-ċpar fuq quddiem ma jintużawx bħala parti minn funzjoni oħra ta’ dawl f’AFS; madankollu, li TINXTEGĦEL il-funzjoni tal-fanali għaċ-ċpar fuq quddiem għandu jkollha l-prijorità fuq il-funzjoni li għaliha l-fanali għaċ-ċpar fuq quddiem qed jintużaw bħala parti.
 6.3.8. It-tell-tale
 Tell-tale b’ċirkwit magħluq huwa mandatorju. Dawl ta’ twissija indipendenti li ma jitfix u jixgħel malajr.
 6.3.9. Rekwiżiti oħra
 Fil-każ fejn fil-formola ta’ komunikazzjoni fil-punt 10.9 tal-Anness 1 għar-Regolament Nru 19 ikun hemm indikazzjoni pożittiva, l-allinjament u l-intensitajiet ta’ luminożità tar-raġġ għaċ-ċpar fuq quddiem tal-klassi “F3” jistgħu jiġu adattati awtomatikament b’relazzjoni għall-kundizzjonijiet ambjentali prevalenti. Kwalunkwe varjazzjoni fl-intensitajiet ta’ luminożità jew fl-allinjament għandha titwettaq b’mod awtomatiku, u b’tali mod li ma jkun ikkawżat l-ebda skumdità, la lis-sewwieq u lanqas lill-utenti l-oħra tat-triq.
 6.4. Il-fanal tar-rivers (Ir-Regolament Nru 23)
 6.4.1. Preżenza
 Mandatorja fuq il-vetturi motorizzati u fuq it-trejlers tal-kategoriji O2, O3 u O4. Fakultattiva fuq it-trejlers tal-kategorija O1.
 6.4.2. In-numru
 6.4.2.1. Fuq il-vetturi motorizzati tal-kategorija M1 u fuq il-vetturi l-oħra kollha b’tul li ma jeċċedix is-6 000 mm, apparat wieħed huwa mandatorju u t-tieni apparat huwa fakultattiv.
 6.4.2.2. Żewġ apparati mandatorji u żewġ apparati fakultattivi fuq il-vetturi kollha b’tul li jeċċedi s-6 000 mm, ħlief għall-vetturi tal-kategorija M1.
 6.4.3. L-arranġament
 L-ebda rekwiżit speċjali
 6.4.4. Il-pożizzjoni
 6.4.4.1. Fil-wisa’: l-ebda rekwiżit speċjali.
 6.4.4.2. Fl-għoli: mhux inqas minn 250 mm u mhux iktar minn 1 200 mm ’il fuq mill-art.
 6.4.4.3. Fit-tul: fuq wara tal-vettura
 Madankollu, jekk jiġu installati, iż-żewġ apparati fakultattivi li jissemmew fil-paragrafu 6.4.2.2 għandhom jitwaħħlu fuq il-ġenb jew fuq wara tal-vettura, skont ir-rekwiżiti tal-paragrafi 6.4.5 u 6.4.6.
 6.4.5. Il-viżibilità ġeometrika
 Iddefinita mill-angoli α u β, kif ġie speċifikat fil-paragrafu 2.13:
 α
 =
 15° ’il fuq u 5° ’l isfel,
 β
 =
 45° fuq il-lemin u fuq ix-xellug jekk ikun hemm apparat wieħed biss,
 45° ’il barra u 30° ’il ġewwa jekk ikun hemm tnejn.
 L-assi ta’ referenza taż-żewġ apparati fakultattivi li jissemmew fil-paragrafu 6.4.2.2, jekk jitwaħħlu fuq il-ġenb tal-vettura għandha tkun orjentata orizzontalment lejn il-ġenb b’inklinazzjoni ta’ 10° ± 5° b’relazzjoni għall-pjan medjan lonġitudinali tal-vettura.
 6.4.6. L-orjentazzjoni
 Lura.
 Fil-każ taż-żewġ apparati fakultattivi li jissemmew fil-paragrafu 6.4.2.2, jekk jitwaħħlu fuq il-ġenb tal-vettura, ma għandhomx jiġu applikati r-rekwiżiti tal-paragrafu 6.4.5 li ssemmew aktar ’il fuq. Madankollu, l-assi ta’ referenza ta’ dawn l-apparati għandu jkun orjentat ’il barra mhux aktar minn 15° orizzontalment lejn il-parti ta’ wara b’relazzjoni għall-pjan medjan lonġitudinali tal-vettura.
 6.4.7. Il-konnessjonijiet elettriċi
 6.4.7.1.
 Għandhom ikunu tali li l-fanal jista’ jixgħel biss jekk il-ger tar-rivers ikun imdaħħal u jekk l-apparat li jikkontrolla meta tistartja u tintefa l-magna jkun f’tali pożizzjoni li l-magna tkun tista’ titħaddem. Ma għandhiex tinxtegħel jew tibqa’ mixgħula jekk kwalunkwe waħda mill-kondizzjonijiet t’hawn fuq ma tiġix sodisfatta.
 6.4.7.2.
 Barra minn hekk, il-konnessjonijiet elettriċi taż-żewġ apparati fakultattivi li jissemmew fil-paragrafu 6.4.2.2 għandhom ikunu tali li dawn l-apparati ma jistgħux idawlu ħlief meta l-fanali li jissemmew fil-paragrafu 5.11 ikunu mixgħula.
 L-apparati li jitwaħħlu fuq il-ġenb tal-vettura, jistgħu jinxtegħlu għal manuvri bilmod waqt li l-karozza tkun miexja ’l quddiem sa veloċità massima ta’ 10 km/h, sakemm jiġu sodisfatti l-kundizzjonijiet li ġejjin:
 (a)
 L-apparati għandhom ikunu attivati u deattivati manwalment permezz ta’ swiċċ separat;
 (b)
 Jekk jiġu attivati b’dan il-mod, jistgħu jibqgħu mdawla wara li l-ger tar-rivers ma jibqax ingaġġjat;
 (c)
 Għandhom jintfew awtomatikament jekk il-veloċità ’l quddiem tal-vettura teċċedi l-10 km/h, irrispettivament mill-pożizzjoni tas-swiċċ separat; f’dan il-każ, għandhom jibqgħu mitfija sakemm jerġgħu jinxtegħlu b’mod deliberat.
 6.4.8. It-tell-tale
 It-tell-tale huwa fakultattiv
 6.4.9. Rekwiżiti oħra
 Xejn
 6.5. Il-fanal li jindika d-direzzjoni (Ir-Regolament Nru 6)
 6.5.1. Il-preżenza (ara l-figura t’aktar ’l isfel)
 Mandatorja. It-tipi ta’ fanali li jindikaw id-direzzjoni jaqgħu fil-kategoriji (1, 1a, 1b, 2a, 2b, 5 and 6) li l-assemblaġġ tagħhom fuq vettura waħda jikkostitwixxi arranġament (“A” u “B”).
 L-arranġament “A” għandu japplika għall-vetturi motorizzati kollha.
 L-arranġament “B” għandu japplika għat-trejlers biss.
 6.5.2. In-numru
 Skont l-arranġament
 6.5.3. L-arranġamenti (ara l-figura t’aktar ’l isfel)
 A: żewġ fanali li jindikaw id-direzzjoni fuq quddiem tal-kategoriji li ġejjin:
 1 jew 1a jew 1b,
 Jekk id-distanza bejn it-tarf tas-superfiċje apparenti fid-direzzjoni tal-assi ta’ referenza ta’ dan il-fanal u dik tas-superfiċje apparenti fid-direzzjoni tal-assi ta’ referenza tal-fanal b’raġġ baxx u/jew tal-fanal għaċ-ċpar fuq quddiem, jekk ikun hemm waħda, tkun ta’ mill-inqas 40 mm;
 1a jew 1b,
 Jekk id-distanza bejn it-tarf tas-superfiċje apparenti fid-direzzjoni tal-assi ta’ referenza ta’ dan il-fanal u dik tas-superfiċje apparenti fid-direzzjoni tal-assi ta’ referenza tal-fanal b’raġġ baxx u/jew tal-fanal għaċ-ċpar fuq quddiem, jekk ikun hemm waħda, tkun akbar minn 20 mm u iżgħar minn 40 mm;
 1b,
 Jekk id-distanza bejn it-tarf tas-superfiċje apparenti fid-direzzjoni tal-assi ta’ referenza ta’ dan il-fanal u dik tas-superfiċje apparenti fid-direzzjoni tal-assi ta’ referenza tal-fanal b’raġġ baxx u/jew tal-fanal għaċ-ċpar fuq quddiem, jekk ikun hemm waħda, tkun iżgħar minn jew daqs 20 mm;
 Żewġ fanali li jindikaw id-direzzjoni fuq wara (il-kategorija 2a jew 2b);
 Żewġ fanali fakultattivi (il-kategorija 2a jew 2b) fuq il-vetturi kollha fil-kategoriji M2, M3, N2, N3.
 Żewġ fanali li jindikaw id-direzzjoni tal-ġenb tal-kategorija 5 jew 6 (rekwiżiti minimi):
 5
 għall-vetturi kollha tal-kategorija M1;
 għall-vetturi tal-kategoriji N1, M2 u M3 li ma jeċċedux tul ta’ 6 metri.
 6
 għall-vetturi kollha tal-kategoriji N2 u N3;
 għall-vetturi tal-kategoriji N1, M2 u M3 li jeċċedu tul ta’ 6 metri.
 Huwa permess li fil-każijiet kollha jiġu sostitwiti l-fanali li jindikaw id-direzzjoni tal-ġenb tal-Kategorija 5 b’fanali li jindikaw id-direzzjoni tal-ġenb tal-Kategorija 6.
 Massimu ta' tliet apparati fakultattivi tal-Kategorija 5 jew apparat wieħed fakultattiv tal-Kategorija 6 kull naħa fuq vetturi tat-tip M2, M3, N2 u N3 itwal minn 9 m
 Fejn jitwaħħlu fanali li jikkombinaw il-funzjonijiet ta’ fanali li jindikaw id-direzzjoni fuq quddiem (il-kategoriji 1, 1a, 1b) u fanali li jindikaw id-direzzjoni tal-ġenb (il-kategorija 5 jew 6), jistgħu jitwaħħlu żewġ fanali li jindikaw id-direzzjoni tal-ġenb addizzjonali (il-kategorija 5 jew 6) biex ikunu sodisfatti r-rekwiżiti tal-viżibilità tal-paragrafu 6.5.5.
 B: żewġ fanali li jindikaw id-direzzjoni fuq wara (il-Kategorija 2a jew 2b);
 żewġ fanali fakultattivi (il-Kategorija 2a jew 2b) fuq il-vetturi kollha fil-Kategoriji O2, O3 u O4.
 Massimu ta' tliet apparati fakultattivi tal-Kategorija 5 jew apparat wieħed fakultattiv tal-Kategorija 6 kull naħa fuq vetturi tat-tip O2, O3 u O4 itwal minn 9 m
 Fejn titwaħħal AFS, id-distanza li għandha titqies għall-għażla tal-kategorija hija d-distanza bejn il-fanal li jindika d-direzzjoni fuq quddiem u l-eqreb unità tad-dawl fl-eqreb pożizzjoni tagħha li tikkontribwixxi għal jew twettaq modalità ta’ raġġ li ma jtellifx is-sewwieq minn faċċata.
 6.5.4. Il-pożizzjoni
 6.5.4.1. Fil-wisa’: it-tarf tas-superfiċje apparenti fid-direzzjoni tal-assi ta’ referenza l-aktar ’il bogħod mill-pjan medjan lonġitudinali tal-vettura ma jridx ikun aktar minn 400 mm mit-tarf estrem ta’ barra tal-vettura. Din il-kundizzjoni ma għandhiex tapplika għall-fanali fakultattivi ta’ wara.
 Id-distanza bejn it-truf ta’ ġewwa taż-żewġ superfiċji apparenti fid-direzzjoni tal-assi ta’ referenza ma għandhiex tkun iżgħar minn 600 mm.
 Din id-distanza tista’ titnaqqas għal 400 mm fejn il-wisa’ totali tal-vettura tkun inqas minn 1 300 mm.
 6.5.4.2. Fl-għoli: ’il fuq mill-art.
 6.5.4.2.1. L-għoli tas-superfiċje li titfa’ d-dawl tal-fanali li jindikaw id-direzzjoni tal-ġenb tal-kategorija 5 jew 6 ma jridx ikun:
 Inqas minn
 :
 350 mm għall-kategoriji M1 u N1 tal-vetturi, u 500 mm għall- kategoriji l-oħra kollha tal-vetturi, it-tnejn imkejla mill-iktar punt baxx; u
 Akbar minn
 :
 1 500 mm, imkejjel mill-ogħla punt.
 6.5.4.2.2. L-għoli tal-fanali li jindikaw id-direzzjoni tal-kategoriji 1, 1a, 1b, 2a u 2b, imkejjel skont il-paragrafu 5.8, ma għandux ikun inqas minn 350 mm jew akbar minn 1 500 mm.
 6.5.4.2.3. Jekk l-istruttura tal-vettura ma tippermettix dawn il-limiti ta’ fuq, li tkejlu kif ġie speċifikat aktar ’il fuq, jiġu rispettati, u jekk il-fanali fakultattivi ta' wara ma jiġux installati, jistgħu jiġu miżjuda għal 2 300 mm għall-fanali li jindikaw id-direzzjoni tal-ġenb tal-kategoriji 5 u 6, u għal 2 100 mm għall-fanali li jindikaw id-direzzjoni tal-kategoriji 1, 1a, 1b, 2a u 2b.
 6.5.4.2.4. Jekk jiġu installati fanali fakultattivi ta' wara, għandhom jitqiegħdu f’għoli li jkun kompatibbli mar-rekwiżiti applikabbli tal-paragrafu 6.5.4.1, mas-simmetrija tal-fanali, u f’distanza vertikali kbira daqskemm tagħmilha possibbli s-sura tal-qafas, imma mhux inqas minn 600 mm ’il fuq mill-fanali mandatorji.
 6.5.4.3. Fit-tul (ara l-figura t’aktar ’l isfel)
 Id-distanza bejn is-superfiċje li titfa’ d-dawl tal-fanal li jindika d-direzzjoni tal-ġenb (il-kategoriji 5 u 6) u l-pjan trasversali li jimmarka l-limitu ta’ quddiem tat-tul totali tal-vettura, ma għandhiex teċċedi l-1 800 mm.
 Madanakollu, din id-distanza ma għandhiex teċċedi l-2 500 mm:
 (a)
 Għal vetturi tal-kategoriji M1 u N1;
 (b)
 Għall-kategoriji ta’ vetturi l-oħra kollha, jekk l-istruttura tal-vettura tagħmilha impossibbli li jkun hemm konformità mal-angoli minimi tal-viżibilità.
 Il-fanali tal-ġenb li jindikaw id-direzzjoni fakultattivi tal-Kategorija 5 għandhom jitwaħħlu, bi spazji uniformi bejniethom, mat-tul tal-vettura.
 Il-fanal li jindika d-direzzjoni fakultattiv tal-Kategorija 6 għandu jitwaħħal fl-ispazju bejn l-ewwel u l-aħħar kwartil tat-tul tat-trejler.
 6.5.5. Il-viżibilità ġeometrika
 6.5.5.1. Angoli orizzontali (ara l-figura hawn taħt)
 L-angoli vertikali: 15° ’il fuq minn u taħt l-orizzontali għall-fanali li jindikaw id-direzzjoni tal-kategoriji 1, 1a, 1b, 2a, 2b u 5. L-angolu vertikali taħt l-orizzontali jista’ jitnaqqas għal 5° jekk il-fanali ikunu inqas minn 750 mm ’il fuq mill-art; 30° ’il fuq minn u 5° taħt l-orizzontali għall-fanali li jindikaw id-direzzjoni tal-kategorija 6. L-angolu vertikali ’l fuq mill-orizzontali jista’ jitnaqqas għal 5° jekk il-fanali fakultattivi ta' wara mhumiex inqas minn 2 100 mm ’il fuq mill-art.
 Figura
 (ara l-paragrafu 6.5)
 Test ta 'immaġni
 (15) Il-valur ta’ 5° mogħti għal angolu assolut ta’ viżibilità fuq wara tal-indikatur tad-direzzjoni tal-ġenb huwa limitu ta’ fuq. d ≤ 1,80 m (għall-vetturi tal-kategoriji M1 u N1 d ≤ 2,50 m).
 Għal vetturi tal-kategoriji M1 u N1, il-valur ta' 45° 'il ġewwa għall-fanali li jindikaw id-direzzjoni tal-kategoriji 1, 1a jew 1b, li t-tarf ta' taħt tas-superfiċje apparenti jkun inqas minn 750 mm 'il fuq mill-art, jista' jitnaqqas għal 20° taħt il-pjan orizzontali li fih l-assi ta' referenza ta' dan il-fanal.
 Test ta 'immaġni
 80o
 Arranġament B
 45o
 6.5.5.2. Jew, għad-diskrezzjoni tal-manifattur, għall-vetturi tal-kategoriji M1 u N1
 (15):
 Il-fanali li jindikaw id-direzzjoni fuq quddiem u fuq wara, kif ukoll il-fanali li jimmarkaw il-ġnub
 Angoli orizzontali, ara l-figura hawn taħt:
 Il-valur ta' 45° 'il ġewwa għall-fanali li jindikaw id-direzzjoni tal-kategoriji 1, 1a jew 1b, li t-tarf ta' taħt tas-superfiċje apparenti jkun inqas minn 750 mm 'il fuq mill-art, jista' jitnaqqas għal 20° taħt il-pjan orizzontali li fih l-assi ta' referenza ta' dan il-fanal.
 L-angoli vertikali: 15° ’il fuq minn u taħt l-orizzontali. L-angolu vertikali taħt l-orizzontali jista’ jitnaqqas għal 5° jekk il-fanali ikunu inqas minn 750 mm ’il fuq mill-art.
 Biex jitqies viżibbli, il-fanal għandu jipprovdi veduta mingħajr ostakli tas-superfiċje apparenti ta’ mill-inqas 12,5 ċentimetru kwadru, ħlief għall-indikaturi tad-direzzjoni tal-ġenb tal-kategoriji 5 u 6. L-erja tas-superfiċje li ddawwal ta’ kwalunkwe retroriflettur li ma jittrażmettix id-dawl, għandha tkun eskluża.
 6.5.6. L-orjentazzjoni
 Skont l-ispeċifikazzjonijiet għall-installazzjoni mill-manifattur, jekk ikun hemm
 6.5.7. Il-konnessjonijiet elettriċi
 Il-fanali li jindikaw id-direzzjoni għandhom jixegħlu b’mod indipendenti mill-fanali l-oħra. Il-fanali kollha li jindikaw id-direzzjoni fuq ġenb wieħed tal-vettura għandhom jinxtegħlu u jintfew permezz ta’ kontroll wieħed u għandhom jixegħlu u jitfu malajr b’mod sinkronizzat.
 Fuq il-vetturi tal-kategoriji M1 u N1 b’tul t’inqas minn 6 m, b’arranġament li jikkonforma mal-paragrafu 6.5.5.2 t’aktar ’il fuq, il-fanali ambra li jimmarkaw il-ġnub, meta mmuntati, għandhom ukoll jixegħlu u jitfu malajr bl-istess frekwenza (b’mod sinkronizzat) mal-fanali li jindikaw id-direzzjoni.
 6.5.8. It-tell-tale
 It-tell-tale operattiv huwa mandatorju għall-fanali li jindikaw id-direzzjoni tal-kategoriji 1, 1a, 1b, 2a u 2b. Jista’ jkun viżiv jew akustiku jew it-tnejn. Jekk ikun viżiv għandu jkun dawk li jixgħel u jitfi malajr li, għall-inqas fil-każ ta’ ħsara ta’ kwalunkwe waħda minn dawn il-fanali li jindikaw id-direzzjoni, jew jintefa, jew jibqa’ mixgħul mingħajr ma jixgħel u jitfi malajr, jew juri bidla kbira fil-frekwenza. Jekk ikun għal kollox tas-smigħ għandu jinstema’ b’mod ċar u għandu juri bidla kbira fil-frekwenza, mill-inqas fil-każ tal-ħsara ta’ kwalunkwe waħda minn dawn il-fanali wara li jindikaw id-direzzjoni.
 Għandu jkun attivat bis-sinjal prodott skont il-paragrafu 6.4.2 tar-Regolament Nru 6 jew b’mod xieraq ieħor. (16)
 Jekk vettura bil-mutur tkun mgħammra biex tiġbed trejler, trid tkun mgħammra b’tell-tale operattiv viżiv speċjali għall-fanali li jindikaw id-direzzjoni fuq it-trejler ħlief jekk it-tell-tale tal-vettura li tiġbed jippermetti li tkun skoperta l-ħsara ta’ kwalunkwe waħda mill-fanali li jindikaw id-direzzjoni fuq il-kombinazzjoni tal-vetturi li ġiet ifformata b’dan il-mod.
 Għall-fanali li jindikaw id-direzzjoni fakultattivi fuq il-vetturi motorizzati u t-trejlers, it-tell-tale operattiv ma għandux ikun mandatorju.
 6.5.9. Rekwiżiti oħra
 Id-dawl għandu jkun wieħed li jixgħel u jitfi malajr u għandu jagħmel dan b’rata ta’ 90 ± 30 darba fil-minuta.
 It-tħaddim tal-kontroll tas-sinjali bid-dawl għandu jkun segwit f’mhux aktar minn sekonda mill-emissjoni tad-dawl u f’mhux aktar minn sekonda u minn sekonda u nofs minn meta ntefa l-ewwel darba. Jekk il-vettura bil-mutur hija mgħammra biex tiġbed trejler, il-kontroll tal-fanali li jindikaw id-direzzjoni fuq il-vettura li tiġbed għandu wkoll iħaddem il-fanali li jindikaw id-direzzjoni fuq it-trejler. Fil-każ ta’ ħsara ta’ fanal li jindika d-direzzjoni waħda, għajr għal xort, l-oħrajn jridu jkomplu jixgħelu u jitfu malajr, imma l-frekwenza f’din il-kundizzjoni tista’ tkun differenti minn dik provduta.
 6.6. Is-sinjal ta’ twissija f’każ ta’ periklu
 6.6.1. Preżenza
 Mandatorja
 Is-sinjal għandu jingħata minn tħaddim fl-istess ħin tal-fanali li jindikaw id-direzzjoni skont ir-rekwiżiti tal-paragrafu 6.5 t’aktar ’il fuq.
 6.6.2. In-numru
 Kif ġie speċifikat fil-paragrafu 6.5.2.
 6.6.3. L-arranġament
 Kif ġie speċifikat fil-paragrafu 6.5.3.
 6.6.4. Il-pożizzjoni
 6.6.4.1. Il-wisa’: Kif ġie speċifikat fil-paragrafu 6.5.4.1.
 6.6.4.2. L-għoli: Kif ġie speċifikat fil-paragrafu 6.5.4.2.
 6.6.4.3. It-tul: Kif ġie speċifikat fil-paragrafu 6.5.4.3.
 6.6.5. Il-viżibilità ġeometrika
 Kif ġie speċifikat fil-paragrafu 6.5.5.
 6.6.6. L-orjentazzjoni
 Kif ġie speċifikat fil-paragrafu 6.5.6.
 6.6.7. Il-konnessjonijiet elettriċi
 6.6.7.1. Is-sinjal għandu jitħaddem permezz ta’ kontroll manwali separat li jippermetti li l-fanali li jindikaw id-direzzjoni kollha jixgħelu u jitfu malajr b’mod sinkronizzat.
 6.6.7.2. Is-sinjal ta’ twissija f’każ ta’ periklu jista’ jiġi attivat b’mod awtomatiku fil-każ li vettura tkun involuta f’ħabta jew wara d-deattivazzjoni tas-sinjal ta’ waqfien ta’ emerġenza, kif ġie speċifikat fil-paragrafu 6.22. F’każi ta’ din ix-xorta, jista’ jintefa manwalment.
 6.6.7.3. Fuq il-vetturi tal-kategoriji M1 u N1 b’tul t’inqas minn 6 m, b’arranġament li jikkonforma mal-paragrafu 6.5.5.2 t’aktar ’il fuq, il-fanali ambra li jimmarkaw il-ġnub, meta mmuntati, għandhom ukoll jixegħlu u jitfu malajr bl-istess frekwenza (b’mod sinkronizzat) mal-fanali li jindikaw id-direzzjoni.
 6.6.8. It-tell-tale
 Tell-tale b’ċirkwit magħluq huwa mandatorju. Id-dawl ta’ twissija li jixgħel u jitfi malajr, li jista’ jaħdem flimkien mat-tell-tales(s) li ġie(ġew) speċifikat(i) fil-paragrafu 6.5.8.
 6.6.9. Rekwiżiti oħra
 Kif ġie speċifikat fil-paragrafu 6.5.9. Jekk vettura motorizzata hija mgħammra biex tiġbed trejler, il-kontroll tas-sinjal ta’ twissija f’każ ta’ periklu għandu wkoll ikun jista’ jattiva l-fanali li jindikaw id-direzzjoni fuq it-trejler. Is-sinjal ta’ twissija f’każ ta’ periklu għandu jkun jista’ jaħdem anki jekk l-apparat li jistartja jew jitfi l-magna jkun f’pożizzjoni li jagħmilha impossibbli li l-magna tistartja.
 6.7. Il-fanal ta’ waqfien (Ir-Regolament Nru 7)
 6.7.1. Preżenza
 L-apparati tal-kategorija S1 jew S2
 :
 mandatorji fuq il-kategoriji ta’ vetturi kollha.
 L-apparati tal-kategorija S3 jew S4
 :
 mandatorji fuq il-vetturi tal-kategoriji M1 u N1, ħlief għall-karozzi tax-xażi (chassis-cabs) u dawk il-vetturi tal-kategorija N1 bi spazju miftuħ għat-tagħbija; fakultattivi fuq kategoriji ta’ vetturi oħra.
 6.7.2. In-numru
 Żewġ apparati tal-kategorija S1 jew S2 u apparat wieħed tal-kategorija S3 jew S4 fuq il-kategoriji ta’ vetturi kollha
 6.7.2.1. Ħlief fil-każ fejn jiġi installat apparat tal-kategorija S3 jew S4, fuq vetturi fil-kategoriji M2, M3, N2, N3, O2, O3, u O4 jistgħu jiġu installati żewġ apparati fakultattivi tal-kategorija S1 jew S2.
 6.7.2.2. Biss, meta l-pjan medjan lonġitudinali tal-vettura ma jinstabx fuq panil fiss tal-bodi, imma jissepara parti waħda li tiċċaqlaq jew żewġ partijiet li jiċċaqilqu tal-vettura (eż. bibien), u mhemmx biżżejjed spazju biex jiġi installat apparat wieħed tal-kategorija S3 jew S4 fuq il-pjan medjan lonġitudinali ’l fuq minn partijiet li jiċċaqilqu ta’ din ix-xorta, jew:
 jistgħu jiġu installati żewġ apparati tal-kategorija S3 jew S4 tat-tip “D”; jew
 jista’ jiġi installat apparat wieħed tal-kategorija S3 jew S4 spostat fuq ix-xellug jew fuq il-lemin tal-pjan medjan lonġitudinali, jew
 jista' tiġi installata sistema ta' fanali interdipendenti tal-kategorija S3 jew S4.
 6.7.3. L-arranġament
 L-ebda rekwiżit speċjali.
 6.7.4. Il-pożizzjoni
 6.7.4.1. Fil-wisa’:
 Għall-vetturi tal-kategoriji M1 u N1:
 Għall-kategoriji S1 jew S2 l-apparati li jippuntaw fuq is-superfiċje apparenti fid-direzzjoni tal-assi ta’ referenza li huwa l-aktar ’il bogħod mill-pjan medjan lonġitudinali tal-vettura ma għandux ikun aktar minn 400 mm mit-tarf estrem ta’ barra tal-vettura;
 Għad-distanza bejn it-truf ta’ ġewwa tas-superfiċji apparenti fid-direzzjoni tal-assi ta’ referenza mhemm l-ebda rekwiżit speċjali.
 Għall-kategoriji ta’ vetturi l-oħra kollha:
 Għall-apparati tal-kategorija S1 jew S2 id-distanza bejn it-truf ta’ ġewwa tas-superfiċji apparenti fid-direzzjoni tal-assi ta’ referenza għandha tkun mhux inqas minn 600 mm. Din id-distanza tista’ titnaqqas għal 400 mm jekk il-wisa’ totali tal-vettura hija inqas minn 1 300 mm.
 Għall-apparati tal-kategorija S3 jew S4: iċ-ċentru ta’ referenza għandu jinstab fuq il-pjan medjan lonġitudinali tal-vettura. Madanakollu, fil-każ fejn jiġu installati ż-żewġ apparati tal-kategorija S3 jew S4, skont il-paragrafu 6.7.2, għandhom jiġu ppożizzjonati mill-aktar qrib possibbli tal-pjan medjan lonġitudinali, wieħed fuq kull naħa ta’ dan il-pjan.
 Fil-każ fejn, skont il-paragrafu 6.7.2, ikun permess fanal wieħed tal-kategorija S3 jew S4 mqiegħda lil hinn mil-linja ewlenija tal-pjan medjan lonġitudinali, din il-pożizzjoni lilhinn mil-linja ewlenija ma għandhiex teċċedi l-150 mm mill-pjan medjan lonġitudinali għaċ-ċentru ta’ referenza tal-fanal.
 6.7.4.2. Fl-għoli:
 6.7.4.2.1.
 Għall-apparati tal-kategorija S1 jew S2:
 ’Il fuq mill-art, mhux inqas minn 350 mm u mhux aktar minn 1 500 mm (2 100 mm jekk is-sura tal-qafas jagħmilha impossibbli li wieħed iżomm fi ħdan l-1 500 mm u jekk il-fanali fakultattivi ma jiġux installati).
 Jekk il-fanali fakultattivi jiġu installati, għandhom jiġu ppożizzjonati f’għoli li jkun kompatibbli mar-rekwiżiti tal-wisa’ u tas-simmetrija tal-fanali u f’distanza vertikali kbira daqskemm is-sura tal-qafas tagħmilha possibbli, imma mhux inqas minn 600 mm ’il fuq mill-fanali mandatorji.
 6.7.4.2.2.
 Għall-apparati tal-kategorija S3 jew S4:
 Il-pjan orizzontali tanġenzjali mat-tarf ta' taħt tas-superfiċje apparenti għandu: jew ma jkunx aktar minn 150 mm taħt il-pjan orizzontali tanġenzjali għat-tarf t’isfel tas-superfiċje esposta tal-ħġieġ jew tal-igglejżjar tat-tieqa ta’ wara, jew ma jkunx inqas minn 850 mm ’il fuq mill-art.
 Madanakollu, il-pjan orizzontali tanġenzjali għat-tarf t’isfel tas-superfiċje apparenti tal-apparat tal-kategorija S3 jew S4 għandu jkun ’il fuq mill-pjan orizzontali tanġenzjali għat-tarf ta’ fuq tas-superfiċje apparenti tal-apparati tal-kategorija S1 jew S2.
 6.7.4.3. Fit-tul:
 6.7.4.4. Għall-apparati tal-kategorija S1 jew S2: fuq wara tal-vettura.
 6.7.4.5. Għall-apparati tal-kategorija S3 jew S4: l-ebda rekwiżit speċjali.
 6.7.5. Il-viżibilità ġeometrika
 L-angolu orizzontali:
 Għall-apparati tal-kategorija S1 jew S2: 45° fuq ix-xellug u fuq il-lemin tal-assi lonġitudinali tal-vettura;
 Għall-apparati tal-kategorija S3 jew S4: 10° fuq ix-xellug u fuq il-lemin tal-assi lonġitudinali tal-vettura.
 L-angolu vertikali:
 Għall-apparati tal-kategorija S1 jew S2: 15° ’il fuq minn u taħt l-orizzontali. Madanakollu, l-angolu vertikali taħt l-orizzontali jista’ jitnaqqas għal 5° jekk l-għoli tal-fanal jkun inqas minn 750 mm. L-angolu vertikali ’l fuq mill-orizzontali jista’ jitnaqqas għal 5° fil-każ ta’ fanali fakultattivi mhux inqas minn 2 100 mm ’il fuq mill-art;
 Għall-apparati tal-kategorija S3 jew S4: 10° ’il fuq minn u 5° taħt l-orizzontali.
 6.7.6. L-orjentazzjoni
 Lejn wara tal-vettura
 6.7.7. Il-konnessjonijiet elettriċi
 6.7.7.1. Il-fanali tal-waqfien għandhom jixgħelu simultanjament meta s-sistema tal-brejkijiet tipprovdi s-sinjal relevanti definit fir-Regolamenti Nri 13 u 13-H.
 6.7.7.2. Il-fanali ta’ waqfien m’hemmx għalfejn jaħdmu jekk l-apparat, li jistartja u/jew jitfi l-magna, ikun f’pożizzjoni li jagħmilha impossibbli li l-magna taħdem.
 6.7.8. It-tell-tale
 It-tell-tale huwa fakultattiv; fejn jitwaħħal, dan it-tell-tale irid ikun tell-tale operattiv li jikkonsisti minn dawl ta’ twissija li ma jixgħelx u jitfi malajr li jixgħel fil-każ ta’ ħsara tal-fanali ta’ waqfien.
 6.7.9. Rekwiżiti oħra
 6.7.9.1. L-apparat tal-kategorija S3 jew S4 jista’ ma jkunx reċiprokament inkorporat mal-ebda fanal ieħor.
 6.7.9.2. L-apparat tal-kategorija S3 jew S4 jista’ jkun installat fuq barra jew fuq ġewwa tal-vettura.
 6.7.9.2.1. Fil-każ fejn jiġi installat ġewwa l-vettura:
 Id-dawl mitfugħ ma għandux jikkawża skumdità lis-sewwieq permezz tal-apparati għall-viżjoni indiretta biex tara wara u/jew superfiċji oħra tal-vettura (jiġifieri it-tieqa ta’ wara).
 6.8. Il-fanal tal-pjanċa ta’ reġistrazzjoni ta’ wara (Ir-Regolament Nru 4)
 6.8.1. Preżenza
 Mandatorja
 6.8.2. In-numru
 Tali li l-apparat idawwal fejn tinsab il-pjanċa ta’ reġistrazzjoni
 6.8.3. L-arranġament
 Tali li l-apparat idawwal fejn tinsab il-pjanċa ta’ reġistrazzjoni
 6.8.4. Il-pożizzjoni
 6.8.4.1. Fil-wisa’: tali li l-apparat idawwal fejn tinsab il-pjanċa ta’ reġistrazzjoni.
 6.8.4.2. Fl-għoli: tali li l-apparat idawwal fejn tinsab il-pjanċa ta’ reġistrazzjoni.
 6.8.4.3. Fit-tul: tali li l-apparat idawwal fejn tinsab il-pjanċa ta’ reġistrazzjoni.
 6.8.5. Il-viżibilità ġeometrika
 Tali li l-apparat idawwal fejn tinsab il-pjanċa ta’ reġistrazzjoni
 6.8.6. L-orjentazzjoni
 Tali li l-apparat idawwal fejn tinsab il-pjanċa ta’ reġistrazzjoni
 6.8.7. Il-konnessjonijiet elettriċi
 Skont il-paragrafu 5.11
 6.8.8. It-tell-tale
 It-tell-tale huwa fakultattiv. Jekk ikun hemm wieħed, il-funzjoni tiegħu għandha titwettaq mit-tell-tale meħtieġ għall-fanali ta’ pożizzjonament ta’ quddiem u ta’ wara.
 6.8.9. Rekwiżiti oħra
 Meta l-fanal tal-pjanċa ta’ reġistrazzjoni ta’ wara jkun ikkombinat mal-fanal ta’ pożizzjonament ta’ wara, reċiprokament inkorporat fil-fanal ta’ waqfien jew fil-fanal għaċ-ċpar fuq wara, il-karatteristiċi fotometriċi tal-fanal tal-pjanċa ta’ reġistrazzjoni ta’ wara jistgħu jkunu modifikati waqt l-illuminazzjoni tal-fanal ta’ waqfien jew tal-fanal għaċ-ċpar fuq wara.
 6.9. Il-fanal ta’ pożizzjonament fuq quddiem (Ir-Regolament Nru 7)
 6.9.1. Preżenza
 Mandatorja fuq il-vetturi motorizzati kollha
 Mandatorja fuq it-trejlers wiesa’ aktar minn 1 600 mm
 Fakultattiva fuq it-trejlers li mhumiex wiesa’ aktar minn 1 600 mm
 6.9.2. In-numru
 Tnejn
 6.9.3. L-arranġament
 L-ebda rekwiżit speċjali.
 6.9.4. Il-pożizzjoni
 6.9.4.1. Fil-wisa’: dak il-punt fuq is-superfiċje apparenti fid-direzzjoni tal-assi ta’ referenza li huwa l-aktar ’il bogħod mill-pjan medjan lonġitudinali tal-vettura ma għandux ikun aktar minn 400 mm mit-tarf estrem ta’ barra tal-vettura.
 Fil-każ ta’ trejler, dak il-punt fuq is-superfiċje apparenti fid-direzzjoni tal-assi ta’ referenza li huwa l-aktar ’il bogħod mill-pjan medjan lonġitudinali ma għandux ikun aktar minn 150 mm mit-tarf estrem ta’ barra tal-vettura.
 Id-distanza bejn it-truf ta’ ġewwa taż-żewġ superfiċji apparenti fid-direzzjoni tal-assi ta’ referenza:
 Għall-vetturi tal-kategoriji M1 u N1: L-ebda rekwiżit speċjali;
 Għall-kategoriji ta’ vetturi l-oħra kollha: Għandha tkun mhux inqas minn 600 mm. Din id-distanza tista’ titnaqqas għal 400 mm fejn il-wisa’ totali tal-vettura hija inqas minn 1 300 mm.
 6.9.4.2. Fl-għoli: ’il fuq mill-art, mhux inqas minn 350 mm u mhux iktar minn 1 500 mm (2 100 mm għall-vetturi tal-kategoriji O1 u O2, jew jekk għal kwalunkwe kategorija ta’ vetturi oħra, is-sura tal-qafas jagħmilha impossibbli li wieħed iżomm fi ħdan l-1 500 mm).
 6.9.4.3. Fit-tul: l-ebda speċifikazzjoni individwali.
 6.9.4.4. Fejn il-fanali ta’ pożizzjonament ta’ quddiem u fanal ieħor jkunu reċiprokament inkorporati, trid tintuża s-superfiċje apparenti fid-direzzjoni tal-assi ta’ referenza tal-fanal l-ieħor biex tkun ivverifikata l-konformità mar-rekwiżiti tal-ippożizzjonar (il-paragrafi 6.9.4.1 sa 6.9.4.3).
 6.9.5. Il-viżibilità ġeometrika
 6.9.5.1. L-angolu orizzontali għaż-żewġ fanali ta’ pożizzjoni:
 45° ’il ġewwa u 80° ’il barra
 Għal vetturi tal-kategoriji M1 u N1 li t-tarf ta' taħt tas-superfiċje apparenti tal-fanali jkun inqas minn 750 mm 'il fuq mill-art, il-valur ta' 45° 'il ġewwa jista' jitnaqqas għal 20° taħt il-pjan orizzontali li fih l-assi ta' referenza ta' dan il-fanal.
 Fil-każ tat-trejlers, l-angolu ’l ġewwa jista’ jitnaqqas għal 5°.
 L-angolu vertikali: 15° ’il fuq minn u taħt l-orizzontali. L-angolu vertikali taħt l-orizzontali jista’ jitnaqqas għal 5° fil-każ ta’ fanali li jkunu inqas minn 750 mm ’il fuq mill-art.
 6.9.5.2. Għall-vetturi tal-kategoriji M1 u N1, bħala alternattiva għall-paragrafu 6.9.5.1, fid-diskrezzjoni tal-manifattur jew tar-rappreżentat tiegħu li ġie akkreditat b’mod xieraq, u biss jekk tiġi installata fanal li jimmarka l-ġnub fuq quddiem tal-vettura.
 L-angolu orizzontali: 45° ’il barra sa 45° ’il ġewwa.
 Fejn it-tarf ta' taħt tas-superfiċje apparenti tal-fanali jkun inqas minn 750 mm 'il fuq mill-art, il-valur ta' 45° 'il ġewwa jista' jitnaqqas għal 20° taħt il-pjan orizzontali li fih l-assi ta' referenza ta' dan il-fanal.
 L-angolu vertikali: 15° ’il fuq minn u taħt l-orizzontali. L-angolu vertikali taħt l-orizzontali jista’ jitnaqqas għal 5° jekk il-fanali ikunu inqas minn 750 mm ’il fuq mill-art.
 Biex titqies li hija viżibbli, il-fanal għandu jipprovdi veduta mingħajr ostakli tas-superfiċje apparenti ta’ mill-inqas 12,5 ċentimetru kwadru. L-erja tas-superfiċje li ddawwal ta’ kwalunkwe retroriflettur li ma jittrażmettix id-dawl, għandha tkun eskluża.
 6.9.6. L-orjentazzjoni
 ’Il quddiem
 6.9.7. Il-konnessjonijiet elettriċi
 Skont il-paragrafu 5.11
 Madankollu, jekk fanal tal-pożizzjoni ta' quddiem ikun inkorporat reċiprokament b'indikatur tad-direzzjoni, il-konnessjoni elettrika tal-fanal tal-pożizzjoni ta' quddiem fuq in-naħa relevanti tal-vettura jew il-parti inkorporata reċiprokament tagħha tista' tkun tali li tintefa waqt il-perjodu kollu (iċ-ċiklu ON u OFF) tal-attivazzjoni tad-fanal li jindika d-direzzjoni.
 6.9.8. It-tell-tale
 Tell-tale b’ċirkwit magħluq huwa mandatorju. Dan it-tell-tale ma għandux jixgħel u jitfi malajr u ma għandux ikun meħtieġ jekk id-dawl tal-panil tal-istrumenti jista’ jinxtegħel fl-istess ħin mal-fanali ta’ pożizzjoni fuq quddiem.
 6.9.9. Rekwiżiti oħra
 6.9.9.1. Jekk ġeneratur wieħed jew iktar tar-radjazzjoni infrared ikunu installati ġewwa l-fanal tal-pożizzjoni ta' quddiem, dawn jitħallew jiġu attivati biss meta l-fanal tal-istess naħa tal-vettura jkun mixgħul u l-vettura tkun qed timxi 'l quddiem. Fil-każ li l-fanal tal-pożizzjoni ta' quddiem jew il-fanal tal-istess naħa ma jaħdmux, il-ġeneratur tar-radjazzjoni infrared għandu jintefa awtomatikament.
 6.9.9.2. F’każ li tiġi installata AFS li tipprovdi modalità għal-liwi, il-fanal ta’ pożizzjonament fuq quddiem jista’ jdur fuqu nnifsu flimkien ma’ unità tad-dawl li tkun reċiprokament inkorporata miegħu.
 6.10. Il-fanal tal-pożizzjoni ta' wara (Ir-Regolament Nru 7)
 6.10.1. Preżenza
 L-apparati tal-kategorija R jew R1 jew R2: Mandatorja.
 6.10.2. In-numru
 Tnejn
 6.10.2.1. Ħlief fil-każ fejn jiġu installati fanali li jimmarkaw il-kontorn tat-tarf, fuq il-vetturi kollha fil-kategoriji M2, M3, N2, N3, O2, O3, u O4 jistgħu jiġu installati żewġ fanali ta’ pożizzjoni fakultattivi.
 6.10.3. L-arranġament
 L-ebda rekwiżit speċjali
 6.10.4. Il-pożizzjoni
 6.10.4.1. Fil-wisa’: dak il-punt fuq is-superfiċje apparenti fid-direzzjoni tal-assi ta’ referenza li huwa l-aktar ’il bogħod mill-pjan medjan lonġitudinali tal-vettura ma għandux ikun aktar minn 400 mm mit-tarf estrem ta’ barra tal-vettura. Din il-kundizzjoni ma għandhiex tapplika għall-fanali fakultattivi ta’ wara.
 Id-distanza bejn it-truf ta’ ġewwa taż-żewġ superfiċji apparenti fid-direzzjoni tal-assi ta’ referenza:
 Għall-vetturi tal-kategoriji M1 u N1: ma hemm l-ebda rekwiżit speċjali;
 Għall-kategoriji ta’ vetturi l-oħra kollha: għandha tkun mhux inqas minn 600 mm. Din id-distanza tista’ titnaqqas għal 400 mm fejn il-wisa’ totali tal-vettura hija inqas minn 1 300 mm.
 6.10.4.2. Fl-għoli: ’il fuq mill-art, mhux inqas minn 350 mm u mhux aktar minn 1 500 mm (2 100 mm jekk is-sura tal-qafas jagħmilha impossibbli li wieħed iżomm fi ħdan l-1 500 mm u jekk il-fanali fakultattivi ma jiġux installati). Jekk il-fanali fakultattivi jiġu installati, għandhom jitqiegħdu f’għoli kompatibbli mar-rekwiżiti applikabbli tal-paragrafu 6.10.4.1, mas-simmetrija tal-fanali u f’distanza vertikali kbira daqskemm tagħmilha possibbli s-sura tal-qafas, imma mhux inqas minn 600 mm ’il fuq mill-fanali mandatorji.
 6.10.4.3. Fit-tul: Wara tal-vettura.
 6.10.5. Il-viżibilità ġeometrika
 6.10.5.1. L-angolu orizzontali: 45° ’il ġewwa u 80° ’il barra.
 L-angolu vertikali: 15° ’il fuq minn u taħt l-orizzontali. L-angolu vertikali taħt l-orizzontali jista’ jitnaqqas għal 5° fil-każ ta’ fanali li jkunu inqas minn 750 mm ’il fuq mill-art. L-angolu vertikali ’l fuq mill-orizzontali jista’ jitnaqqas għal 5° fil-każ ta’ fanali fakultattivi mhux inqas minn 2 100 mm ’il fuq mill-art.
 6.10.5.2. Għall-vetturi tal-kategoriji M1 u N1, bħala alternattiva għall-paragrafu 6.10.5.1, fid-diskrezzjoni tal-manifattur jew tar-rappreżentat tiegħu li ġie akkreditat b’mod xieraq, u biss jekk fuq il-vettura tiġi installat fanal li jimmarka l-ġnub fuq wara.
 L-angolu orizzontali: 45° ’il barra sa 45° ’il ġewwa.
 L-angolu vertikali: 15° ’il fuq minn u taħt l-orizzontali. L-angolu vertikali taħt l-orizzontali jista’ jitnaqqas għal 5° jekk il-fanali ikunu inqas minn 750 mm ’il fuq mill-art.
 Biex jitqies li huwa viżibbli, il-fanal għandu jipprovdi veduta mingħajr ostakli tas-superfiċje apparenti ta’ mill-inqas 12,5 ċentimetru kwadru. L-erja tas-superfiċje li ddawwal ta’ kwalunkwe retroriflettur li ma jittrażmettix id-dawl, għandha tkun eskluża.
 6.10.6. L-orjentazzjoni
 Lura
 6.10.7. Il-konnessjonijiet elettriċi
 Skont il-paragrafu 5.11
 Madankollu, jekk fanal tal-pożizzjoni ta' wara ikun inkorporat reċiprokament b'indikatur tad-direzzjoni, il-konnessjoni elettrika tal-fanal tal-pożizzjoni ta’ wara fuq in-naħa relevanti tal-vettura jew il-parti inkorporata reċiprokament tagħha tista' tkun tali li TINTEFA waqt il-perjodu kollu (iċ-ċiklu ON u OFF) tal-attivazzjoni tal-fanal li jindika d-direzzjoni.
 6.10.8. It-tell-tale
 Tell-tale b’ċirkwit magħluq huwa mandatorju. Irid ikun ikkombinat ma’ dak tal-fanali ta’ pożizzjoni fuq quddiem.
 6.10.9. Rekwiżiti oħra
 Xejn
 6.11. Il-fanal taċ-ċpar fuq wara (Ir-Regolament Nru 38)
 6.11.1. Preżenza
 L-apparati tal-kategorija F jew F1 jew F2: Mandatorja
 6.11.2. In-numru
 Waħda jew tnejn
 6.11.3. L-arranġament
 L-ebda rekwiżit speċjali
 6.11.4. Il-pożizzjoni
 6.11.4.1. Fil-wisa’: jekk ikun hemm biss fanal wieħed għaċ-ċpar fuq wara, għandu jkun fuq in-naħa opposta tal-pjan medjan lonġitudinali tal-vettura għad-direzzjoni tat-traffiku provduta fil-pajjiż ta’ reġistrazzjoni, biċ-ċentru ta’ referenza wkoll jista’ jkun qiegħed fuq il-pjan medjan lonġitudinali tal-vettura.
 6.11.4.2. Fl-għoli: mhux inqas minn 250 mm u mhux iktar minn 1 000 mm ’il fuq mill-art. Għall-vetturi (fuq art imħarbta) tal-kategorija N3G, l-għoli massimu jista’ jiġi miżjud għal 1 200 mm.
 6.11.4.3. Fit-tul: fuq wara tal-vettura.
 6.11.5. Il-viżibilità ġeometrika
 Iddefinita mill-angoli α u β kif ġie speċifikat fil-paragrafu 2.13:
 α
 =
 5° ’il fuq u 5° ’l isfel;
 β
 =
 25° fuq il-lemin u fuq ix-xellug.
 6.11.6. L-orjentazzjoni
 Lura.
 6.11.7. Il-konnessjonijiet elettriċi
 Dawn iridu jkunu tali li:
 6.11.7.1.
 Il-fanal(i) għaċ-ċpar fuq wara ma jistax(jistgħux) jinxtegħel(jinxtegħlu) ħlief meta jinxtegħlu r-raġġi ewlenija, ir-raġġi baxxi jew il-fanali għaċ-ċpar fuq quddiem;
 6.11.7.2.
 Il-fanal(i) għaċ-ċpar fuq wara jista’(jistgħu) jintefa’(jintfew) b’mod indipendenti minn kwalunkwe fanal ieħor;
 6.11.7.3.
 Japplika kwalunkwe wieħed minn dawn li ġejjin:
 6.11.7.3.1.
 Il-fanal (fanali) għaċ-ċpar fuq wara jista’(jistgħu) jkompli(jkomplu) jaħdem(jaħdmu) sakemm il-fanali ta’ pożizzjoni jinftew, u l-fanal (fanali) għaċ-ċpar fuq wara mbagħad għandu(għandhom) jibqa’(jibqgħu) mitfi sakemm terġa’(jerġgħu) jinxtegħel(jinxtegħlu) b’mod deliberat;
 6.11.7.3.2.
 Għandha tingħata twissija, għall-inqas li tinstema’, addizzjonali għat-tell-tale mandatorju (il-paragrafu 6.11.8) jekk l-ignition tintefa’ jew jekk iċ-ċavetta li tistartja l-magna tkun irtirata u l-bieba tas-sewwieq tinfetaħ, kemm jekk il-fanali ta’ ġewwa (il-paragrafu 6.11.7.1) jkunux mixgħula jew mitfija, filwaqt li s-swiċċ tal-fanal għaċ-ċpar fuq wara jkun qiegħed fil-pożizzjoni biex jixgħel il-fanal.
 6.11.7.4.
 Ħlief kif provdut fil-paragrafi 6.11.7.1, 6.11.7.3 u 6.11.7.5, it-tħaddim tal-fanal(i) għaċ-ċpar fuq wara ma għandux ikun affetwat minn jekk kwalunkwe fanal ieħor jinxtgħelx jew jintefiex.
 6.11.7.5.
 Il-fanal (fanali) għaċ-ċpar fuq wara ta’ vettura bil-mutur li tirmonka jista’(jistgħu) jintefa(jintfew) waqt li t-trejler ikun konness u l-fanal (fanali) għaċ-ċpar fuq wara tat-trejler jiġi(jiġu) attivata(i).
 6.11.8. It-tell-tale
 Tell-tale b’ċirkwit magħluq huwa mandatorju. Dawl ta’ twissija indipendenti li ma jitfix u jixgħel malajr.
 6.11.9. Rekwiżiti oħra
 Fil-każijiet kollha, id-distanza bejn il-fanal għaċ-ċpar fuq wara u bejn kull fanal ta’ waqfien trid tkun ikbar minn 100 mm.
 6.12. Il-fanal tal-ipparkjar (Ir-Regolament Nru 77 jew 7)
 6.12.1. Preżenza
 Fuq il-vetturi motorizzati li ma jeċċedux tul ta’ 6 m u li ma jeċċedux wisa’ ta’ 2 m hija fakultattiva.
 Fuq il-vetturi l-oħra kollha hija pprojbita
 6.12.2. In-numru
 Skont l-arranġament
 6.12.3. L-arranġament
 Jew żewġ fanali fuq quddiem u żewġ fanali fuq wara, jew fanal fuq kull naħa
 6.12.4. Il-pożizzjoni
 6.12.4.1. Fil-wisa’: dak il-punt fuq is-superfiċje apparenti fid-direzzjoni tal-assi ta’ referenza li huwa l-aktar ’il bogħod mill-pjan medjan lonġitudinali tal-vettura ma għandux ikun aktar minn 400 mm mit-tarf estrem ta’ barra tal-vettura.
 Barra minn hekk, jekk ikun hemm żewġ fanali, dawn għandhom ikunu fuq il-ġnub tal-vettura.
 6.12.4.2. Fl-għoli:
 Għall-vetturi tal-kategoriji M1 u N1: l-ebda rekwiżit speċjali;
 Għall-kategoriji ta’ vetturi l-oħra kollha: ’il fuq mill-art, mhux inqas minn 350 mm u mhux iktar minn 1 500 mm (2 100 mm jekk is-sura tal-qafas tagħmilha impossibbli li wieħed iżomm fi ħdan l-1 500 mm).
 6.12.4.3. Fit-tul: l-ebda rekwiżit speċjali.
 6.12.5. Il-viżibilità ġeometrika
 L-angolu orizzontali: 45° ’il barra, ’il quddiem u lura.
 L-angolu vertikali: 15° ’il fuq minn u taħt l-orizzontali. Madanakollu, l-angolu vertikali taħt l-orizzontali jista’ jitnaqqas għal 5° jekk l-għoli tal-fanal jkun inqas minn 750 mm.
 6.12.6. L-orjentazzjoni
 Tali li l-fanali jissodisfaw ir-rekwiżiti għall-viżibilità ’l quddiem u lura
 6.12.7. Il-konnessjonijiet elettriċi
 Il-konnessjoni trid tippermetti li l-fanal (fanali) tal-ipparkjar fuq l-istess ġenb tal-vettura jinxtegħlu b’mod indipendenti minn kwalunkwe fanal ieħor.
 Il-fanal (fanali) tal-ipparkjar u, jekk ikun applikabbli, il-fanali ta’ pożizzjonament ta’ quddiem u ta’ wara skont il-paragrafu 6.12.9 t’iktar ’l isfel, iridu jkunu jistgħu jitħaddmu anki jekk l-apparat li jistartja l-magna jkun f’pożizzjoni li jagħmilha impossibbli li l-magna taħdem. Huwa pprojbit apparat li jitfi b’mod awtomatiku dawn il-fanali bħala funzjoni tal-ħin.
 6.12.8. It-tell-tale
 Tell-tale b’ċirkwit magħluq huwa fakultattiv. Jekk ikun hemm wieħed, ma jridx ikun possibbli li jkun konfuż mat-tell-tale għall-fanali ta’ pożizzjonament ta’ quddiem u ta’ wara.
 6.12.9. Rekwiżiti oħra
 Il-funzjonament ta’ dan il-fanal jista’ wkoll isir billi fl-istess ħin jinxtegħlu l-fanali ta’ pożizzjonament ta’ quddiem u ta’ wara fuq l-istess ġenb tal-vettura. F’dan il-każ, il-fanali li jissodisfaw ir-rekwiżiti tal-fanali ta’ pożizzjonament ta’ quddiem jew fuq wara jitqies li jissodisfaw ir-rekwiżiti tal-fanali tal-ipparkjar.
 6.13. Il-fanal li jimmarka l-kontorn tat-tarf (Ir-Regolament Nru 7)
 6.13.1. Preżenza
 Apparati tal-kategoriji A jew AM (viżibbli minn quddiem) u apparati tal-Kategoriji R, R1, R2, RM1 jew RM2 (viżibbli minn wara):
 Mandatorji fuq vetturi usa' minn 2,10 m. Fakultattiva fuq vetturi wiesgħa bejn 1,80 u 2,10 m. Fuq karozzi tax-xażi il-fanali li jimmarkaw il-kontorn tat-tarf huma fakultattivi.
 6.13.2. In-numru
 Tnejn viżibbli minn quddiem u tnejn viżibbli minn wara.
 Fakultattivi: jistgħu jitwaħħlu fanali addizzjonali kif ġej:
 (a)
 Tnejn viżibbli minn quddiem;
 (b)
 Tnejn viżibbli minn wara.
 6.13.3. L-arranġament
 L-ebda rekwiżit speċjali
 6.13.4 Il-pożizzjoni
 6.13.4.1 Fil-wisa’:
 Quddiem u wara: l-aktar qrib possibbli tat-tarf estrem ta’ barra tal-vettura. Din il-kundizzjoni titqies li ġiet sodisfatta meta l-punt fuq is-superfiċje apparenti fid-direzzjoni tal-assi ta’ referenza li huwa l-aktar ’il bogħod mill-pjan medjan lonġitudinali tal-vettura ma jkunx iktar minn 400 mm mit-tarf estrem ta’ barra tal-vettura.
 6.13.4.2. Fl-għoli:
 Quddiem: Il-vetturi motorizzati – il-pjan orizzontali tanġenzjali għat-tarf ta’ fuq tas-superfiċje apparenti fid-direzzjoni tal-assi ta’ referenza tal-apparat ma jridx ikun aktar baxx mill-pjan orizzontali tanġenzjali għat-tarf ta’ fuq taż-żona trasparenti tal-windskrin.
 It-trejlers u s-semi-trejlers – fl-għoli massimu kompatibbli mar-rekwiżiti li huma relatati mal-wisa’, mad-disinn u mar-rekwiżiti operattivi tal-vettura u mas-simmetrija tal-fanali.
 Wara: Fl-għoli massimu kompatibbli mar-rekwiżiti li huma relatati mal-wisa’, mad-disinn u mar-rekwiżiti operattivi tal-vettura u mas-simmetrija tal-fanali.
 Kemm il-fanali fakultattivi kif ukoll dawk mandatorji (kif ikun applikabbli) għandhom jitwaħħlu kemm jista’ jkun isseparati minn xulxin fl-għoli kemm ikun prattiku u kompatibbli mar-rekwiżiti tad-disinn/operattivi tal-vettura u tas-simmetrija tal-fanali.
 6.13.4.3. Fit-tul, l-ebda rekwiżit speċjali.
 Il-fanali addizzjonali viżibbli minn quddiem, kif ġie speċifikat fil-paragrafu 6.13.4.2, mill-aktar qrib skont kemm ikun prattiku fuq wara. Madankollu, id-distanza bejn il-fanali addizzjonali u l-parti ta’ wara tal-vettura ma għandhiex teċċedi l-400 mm.
 6.13.5. Il-viżibilità ġeometrika
 L-angolu orizzontali: 80° ’il barra.
 L-angolu vertikali: 5° ’il fuq minn u 20° taħt l-orizzontali L-orjentazzjoni
 6.13.6. L-orjentazzjoni
 Tali li l-fanali jissodisfaw ir-rekwiżiti għall-viżibilità ’l quddiem u lura
 6.13.7. Il-konnessjonijiet elettriċi
 Skont il-paragrafu 5.11
 6.13.8. It-tell-tale
 It-tell-tale huwa fakultattiv. Jekk ikun hemm wieħed, il-funzjoni tiegħu għandha titwettaq mit-tell-tale meħtieġ għall-fanali ta’ pożizzjonament ta’ quddiem u ta’ wara.
 6.13.9. Rekwiżiti oħra
 Sakemm jiġu sodisfatti r-rekwiżiti l-oħra kollha, il-fanali mandatorji jew fakultattivi li jkunu viżibbli minn quddiem u l-fanali mandatorji jew fakultattivi li jkunu viżibbli minn wara fuq l-istess ġenb tal-vettura jistgħu jiġu kkombinati f’apparat wieħed.
 Tnejn mill-fanali li jkunu viżibbli minn wara jistgħu jiġu ggruppati, ikkombinati jew reċiprokament inkorporati skont il-paragrafu 5.7.
 Il-pożizzjoni ta’ fanal li jimmarka l-kontorn tat-tarf b’relazzjoni għall-fanal ta’ pożizzjonament korrispondenti għandha tkun tali li d-distanza bejn il-projezzjonijiet ta’ pjan trasversali vertikali tal-punti l-eqreb ta’ xulxin fuq is-superfiċji apparenti fid-direzzjoni tal-assi ta’ referenza rispettivi taż-żewġ fanali meqjusa ma tkunx inqas minn 200 mm.
 6.14. Ir-retroriflettur ta’ wara, mhux triangolari (Ir-Regolament Nru 3)
 6.14.1. Preżenza
 Mandatorja fuq il-vetturi motorizzati
 Fuq it-trejlers jkunu fakultattivi, sakemm ikunu ggruppati flimkien mal-apparti l-oħra tas-sinjali bid-dawl ta’ wara
 6.14.2. In-numru
 Tnejn, li r-rendimenti tagħhom għandhom jikkonformaw mar-rekwiżiti fir-Regolament Nru 3 li jikkonċernaw ir-retrorifletturi tal-Klassi IA jew IB. Jiġu permessi apparati u materjali retroriflettenti addizzjonali (inklużi żewġ retrorifletturi li ma jikkonformawx mal-paragrafu 6.14.4 t’aktar ’l isfel), sakemm ma jfixklux l-effikaċja tal-apparati mandatorji tad-dawl u tas-sinjali bid-dawl.
 6.14.3 L-arranġament
 L-ebda rekwiżit speċjali
 6.14.4. Il-pożizzjoni
 6.14.4.1. Fil-wisa’: dak il-punt fuq is-superfiċje li ddawwal li huwa l-aktar ’il bogħod mill-pjan medjan lonġitudinali ma għandux ikun aktar minn 400 mm mit-tarf estrem ta’ barra tal-vettura.
 Id-distanza bejn it-truf ta’ ġewwa taż-żewġ superfiċji apparenti fid-direzzjoni tal-assi ta’ referenza:
 Għall-vetturi tal-kategoriji M1 u N1: ma hemm l-ebda rekwiżit speċjali;
 Għall-kategoriji ta’ vetturi l-oħra kollha: għandha tkun mhux inqas minn 600 mm. Din id-distanza tista’ titnaqqas għal 400 mm fejn il-wisa’ totali tal-vettura hija inqas minn 1 300 mm.
 6.14.4.2. Fl-għoli: 'Il fuq mill-art, mhux inqas minn 250 mm u lanqas iktar minn 900 mm (mhux iktar minn 1 200 mm jekk raggruppati ma' xi fanal (fanali) ta' wara, 1 500 mm jekk il-forma tal-karrozzerija ma jippermettix li tinżamm f'90 mm jew 1 200 mm rispettivament).
 6.14.4.3. Fit-tul: fuq wara tal-vettura.
 6.14.5. Il-viżibilità ġeometrika
 L-angolu orizzontali: 30° ’il ġewwa u ’l barra.
 L-angolu vertikali: 10° ’il fuq minn u taħt l-orizzontali. L-angolu vertikali taħt l-orizzontali jista’ jitnaqqas għal 5° fil-każ ta’ retroriflettur li jkun inqas minn 750 mm ’il fuq mill-art.
 6.14.6. L-orjentazzjoni
 Lura
 6.14.7. Rekwiżiti oħra
 Is-superfiċje li ddawwal tar-retroriflettur jista’ jkollha partijiet komuni mas-superfiċje apparenti ta’ kwalunkwe fanal ieħor li jinsab fuq wara.
 6.15. Ir-retroriflettur ta’ wara, triangolari (Ir-Regolament Nru 3)
 6.15.1 Preżenza
 Mandatorju fuq it-trejlers
 Ipprojbit fuq il-vetturi motorizzati
 6.15.2. In-numru
 Tnejn, li r-rendimenti tagħhom għandhom jikkonformaw mar-rekwiżiti fir-Regolament Nru 3 li li jikkonċernaw ir-retrorifletturi tal-Klassi IIIA jew tal-Klassi IIIB. Jiġu permessi apparati u materjali retroriflettenti addizzjonali (inklużi żewġ retrorifletturi li ma jikkonformawx mal-paragrafu 6.15.4 t’aktar ’l isfel), sakemm ma jfixklux l-effikaċja tal-apparati mandatorji tad-dawl u tas-sinjali bid-dawl.
 6.15.3. L-arranġament
 Il-quċċata tat-triangolu għandha tkun diretta ’l fuq.
 6.15.4. Il-pożizzjoni
 6.15.4.1. Fil-wisa’: dak il-punt fuq is-superfiċje li ddawwal li huwa l-aktar ’il bogħod mill-pjan medjan lonġitudinali ma għandux ikun aktar minn 400 mm mit-tarf estrem ta’ barra tal-vettura.
 Ma għandux ikun hemm aktar minn 600 mm bejn it-truf ta’ ġewwa tar-retrorifletturi. Din id-distanza tista’ titnaqqas għal 400 mm jekk il-wisa’ totali tal-vettura tkun inqas minn 1 300 mm.
 6.15.4.2. Fl-għoli: 'Il fuq mill-art, mhux inqas minn 250 mm u lanqas iktar minn 900 mm (mhux iktar minn 1 200 mm jekk raggruppati ma' xi fanal(i) ta' wara, 1 500 mm jekk il-forma tal-karrozzerija ma jippermettix li tinżamm f'90 mm jew 1 200 mm rispettivament).
 6.15.4.3. Fit-tul: fuq wara tal-vettura.
 6.15.5. Il-viżibilità ġeometrika
 L-angolu orizzontali: 30° ’il ġewwa u ’l barra.
 L-angolu vertikali: 15° ’il fuq minn u taħt l-orizzontali. L-angolu vertikali taħt l-orizzontali jista’ jitnaqqas għal 5° fil-każ ta’ retroriflettur li jkun inqas minn 750 mm ’il fuq mill-art.
 6.15.6. L-orjentazzjoni
 Lura
 6.15.7. Rekwiżiti oħra
 Is-superfiċje li ddawwal tar-retroriflettur jista’ jkollha partijiet komuni mas-superfiċje apparenti ta’ kwalunkwe fanal ieħor li jinsab fuq wara.
 6.16. Ir-retroriflettur ta’ quddiem, mhux triangolari (Ir-Regolament Nru 3)
 6.16.1. Preżenza
 Mandatorju fuq it-trejlers.
 Mandatorju fuq il-vetturi motorizzati li jkollhom il-fanali li jifaċċjaw ’il quddiem kollha b’rifletturi li jistgħu jinħbew
 Fakultattiv fuq vetturi motorizzati oħra
 6.16.2. In-numru
 Tnejn, li r-rendimenti tagħhom għandhom jikkonformaw mar-rekwiżiti fir-Regolament Nru 3 li jikkonċernaw ir-retrorifletturi tal-Klassi IA jew IB. Jiġu permessi apparati u materjali retroriflettenti addizzjonali (inklużi żewġ retrorifletturi li ma jikkonformawx mal-paragrafu 6.14.4 t’aktar ’l isfel), sakemm ma jfixklux l-effikaċja tal-apparati mandatorji tad-dawl u tas-sinjali bid-dawl.
 6.16.3. L-arranġament
 L-ebda rekwiżit speċjali
 6.16.4. Il-pożizzjoni
 6.16.4.1. Fil-wisa’: dak il-punt fuq is-superfiċje li ddawwal li huwa l-aktar ’il bogħod mill-pjan medjan lonġitudinali ma għandux ikun aktar minn 400 mm mit-tarf estrem ta’ barra tal-vettura.
 Fil-każ ta’ trejler, il-punt tas-superfiċje li ddawwal li huwa l-aktar ’il bogħod mill-pjan medjan lonġitudinali tal-vettura ma għandux ikun aktar ’il bogħod minn 150 mm mit-tarf estrem ta’ barra tal-vettura.
 Id-distanza bejn it-truf ta’ ġewwa taż-żewġ superfiċji apparenti fid-direzzjoni tal-assi ta’ referenza:
 Għall-vetturi tal-kategoriji M1 u N1: ma hemm l-ebda rekwiżit speċjali;
 Għall-kategoriji ta’ vetturi l-oħra kollha: għandha tkun mhux inqas minn 600 mm. Din id-distanza tista’ titnaqqas għal 400 mm fejn il-wisa’ totali tal-vettura hija inqas minn 1 300 mm.
 6.16.4.2. Fl-għoli: ’il fuq mill-art, mhux inqas minn 250 mm u mhux iktar minn 900 mm (1 500 mm jekk is-sura tal-qafas tagħmilha impossibbli li wieħed iżomm fi ħdan id-900 mm).
 6.16.4.3. Fit-tul: fuq quddiem tal-vettura.
 6.16.5. Il-viżibilità ġeometrika
 Angolu orizzontali, 30° ’il ġewwa u ’l barra. Fil-każ tat-trejlers, l-angolu ’l ġewwa jista’ jitnaqqas għal 10°. Jekk minħabba l-binja tat-trejlers dan l-angolu ma jistax jiġi sodisfatt mir-retrorifletturi mandatorji, mela għandhom jitwaħħlu retrorifletturi addizzjonali (supplementari), mingħajr il-limitazzjoni tal-wisa’ (il-paragrafu 6.16.4.1.), li flimkien mar-retro-rifleturi mandatorji, għandhom jagħtu l-angolu ta’ viżibilità meħtieġ.
 L-angolu vertikali: 10° ’il fuq minn u taħt l-orizzontali. L-angolu vertikali taħt l-orizzontali jista’ jitnaqqas għal 5° fil-każ ta’ retroriflettur li jkun inqas minn 750 mm ’il fuq mill-art.
 6.16.6. L-orjentazzjoni
 ’Il quddiem
 6.16.7. Rekwiżiti oħra
 Is-superfiċje li ddawwal tar-retroriflettur jista’ jkollha partijiet komuni mas-superfiċje apparenti mas-superfiċje apparenti ta’ kwalunkwe fanal ieħor li jinsab fuq quddiem.
 6.17. Ir-retroriflettur tal-ġenb, mhux triangolari (Ir-Regolament Nru 3)
 6.17.1. Preżenza
 Mandatorju
 :
 Fuq il-vetturi motorizzati kollha b’tul li jeċċedi s-6 m.
 Fuq it-trejlers kollha.
 (a)
 :
 Fuq il-vetturi motorizzati li t-tul tagħhom ma jeċċedix is-6 m.
 6.17.2. In-numru
 Tali li jkun hemm konformità mar-rekwiżiti għall-ippożizzjonar lonġitudinali. Ir-rendimenti ta’ dawn l-apparati għandhom jikkonformaw mar-rekwiżiti fir-Regolament Nru 3 li jikkonċernaw ir-retrorifletturi tal-Klassi IA jew tal-Klassi IB. Jiġu permessi apparati u materjali retroriflettenti addizzjonali (inklużi żewġ retrorifletturi li ma jikkonformawx mal-paragrafu 6.14.4 t’aktar ’l isfel), sakemm ma jfixklux l-effikaċja tal-apparati mandatorji tad-dawl u tas-sinjali bid-dawl.
 6.17.3. L-arranġament
 L-ebda rekwiżit speċjali
 6.17.4. Il-pożizzjoni
 6.17.4.1. Fil-wisa’: l-ebda rekwiżit speċjali
 6.17.4.2. Fl-għoli: 'Il fuq mill-art, mhux inqas minn 250 mm u lanqas iktar minn 900 mm (mhux iktar minn 1 200 mm jekk raggruppati ma' xi fanal(i), 1 500 mm jekk il-forma tal-karrozzerija ma tippermettix li tinżamm f'90 mm jew 1 200 mm rispettivament jew jekk il-preżenza tal-apparat ma jkunx mandatorju skont il-paragrafu 6.17.1).
 6.17.4.3. Fit-tul: mill-inqas retroriflettur tal-ġenb wieħed irid jitwaħħal mat-terz nofsani tal-vetturi, bir-retroriflettur tal-ġenb ta’ quddiemnett irid ikun mhux aktar minn 3m mill-parti ta’ quddiem tal-vettura;
 Id-distanza bejn ir-retrorifletturi tal-ġenb ta’ biswit xulxin ma għandhiex teċċedi t-3 m. Madanakollu, dan ma japplikax għall-vetturi tal-kategoriji M1 u N1.
 Jekk l-istruttura, id-disinn jew l-użu operazzjonali tal-vettura ma jippermettux il-konformità ma' dan ir-rekwiżit, id-distanza tista' tiżdied għal 4 m. Id-distanza bejn ir-retroriflettur tal-ġnub ta’ waranett u l-parti ta’ wara tal-vettura ma għandhiex teċċedi l-1 m.
 Madanakollu, għall-vetturi motorizzati li t-tul tagħhom ma jeċċedix is-6 m, huwa biżżejjed li jkun hemm retroriflettur fil-ġnub wieħed imwaħħal fi ħdan l-ewwel terz u/jew fi ħdan l-aħħar terz tat-tul tal-vettura. Għall-vetturi M1 li t-tul tagħhom jeċċedi s-6m iżda ma jeċċedix is-7 m, huwa biżżejjed li jkun hemm retroriflettur fil-ġnub wieħed imwaħħal mhux iktar minn 3 m minn quddiem u wieħed fl-aħħar terz tat-tul tal-vettura.
 6.17.5. Il-viżibilità ġeometrika
 L-angolu orizzontali
 :
 45° għall-parti ta’ quddiem u għall-parti ta’ wara.
 L-angolu vertikali
 :
 10° ’il fuq minn u taħt l-orizzontali. L-angolu vertikali taħt l-orizzontali jista’ jitnaqqas għal 5° fil-każ ta’ retroriflettur li jkun inqas minn 750 mm ’il fuq mill-art.
 6.17.6. L-orjentazzjoni
 Lejn il-ġenb
 6.17.7. Rekwiżiti oħra
 Is-superfiċje li ddawwal tar-retroriflettur tal-ġenb jista’ jkollha partijiet komuni mas-superfiċje apparenti ta’ kwalunkwe fanal ieħor tal-ġenb.
 6.18. Il-fanali li jimmarkaw il-ġnub (Ir-Regolament Nru 91)
 6.18.1. Preżenza
 Mandatorju: Fuq il-vetturi kollha li t-tul tagħhom jeċċedi s-6 m, ħlief għall-karozzi tax-xażi.
 Fuq il-vetturi tal-kategoriji kollha għandu jintuża l-fanal li jimmarka l-ġnub tat-tip SM1; madanakollu l-fanali li jimmarkaw il-ġnub tat-tip SM2 jistgħu jintużaw fuq il-vetturi tal-kategorija M1.
 Minbarra dan, fuq il-vetturi tal-kategoriji M1 u N1 b’tul ta’ inqas minn 6 m, għandhom jintużaw fanali li jimmarkaw il-ġnub, jekk jissupplimentaw ir-rekwiżiti mnaqqsa tal-viżibilità ġeometrika tal-fanali ta’ pożizzjonament ta’ quddiem li jikkonformaw mal-paragrafu 6.9.5.2. u tal-fanali ta’ pożizzjonament ta’ wara li jikkonformaw mal-paragrafu 6.10.5.2.
 Fakultattiv: Fuq il-vetturi l-oħra kollha.
 Jistgħu jintużaw il-fanali li jimmarkaw il-ġnub tat-tip SM1 jew SM2.
 6.18.2. In-numru minimu fuq kull ġenb
 Tali li jkun hemm konformità mar-regoli għall-ippożizzjonar lonġitudinali.
 6.18.3. L-arranġament
 L-ebda speċifikazzjoni individwali.
 6.18.4. Il-pożizzjoni
 6.18.4.1. Fil-wisa’: l-ebda speċifikazzjoni individwali.
 6.18.4.2. Fl-għoli: ’Il fuq mill-art, mhux inqas minn 250 mm u mhux iktar minn 1 500 mm (2 100 mm jekk is-sura tal-qafas tagħmilha impossibbli li wieħed iżomm fi ħdan l-1 500 mm).
 6.18.4.3. Fit-tul: mill-inqas fanal li jimmarka l-ġnub wieħed għandu jitwaħħal fuq it-terz nofsani tal-vetturi, bil-fanal li jimmarka l-ġnub ta’ quddiemnett ma jkunx aktar minn 3 m ’il bogħod mill-parti ta’ quddiem. Id-distanza bejn iż-żewġ fanali li jimmarkaw il-ġnub biswit ta’ xulxin ma għandhiex teċċedi t-3 m. Jekk l-istruttura, id-disinn jew l-użu operazzjonali tal-vettura jagħmluha impossibbli li jkun hemm konformità ma’ rekwiżit ta’ din ix-xorta, din id-distanza tista’ titkabbar għal 4 m.
 Id-distanza bejn il-fanal li jimmarka l-ġnub ta’ waranett u l-parti ta’ wara tal-vettura ma għandhiex teċċedi l-1 m.
 Madanakollu, għall-vetturi li t-tul tagħhom ma jeċċedix is-6 m u għall-karozzi tax-xażi, huwa biżżejjed li jkun hemm fanal li jimmarka l-ġnub wieħed imwaħħal fl-ewwel terz u/jew fl-aħħar terz tat-tul tal-vettura. Għall-vetturi M1 li t-tul tagħhom jeċċedi s-6 m iżda ma jeċċedix is-7 m, huwa biżżejjed li jkun hemm retroriflettur fil-ġnub wieħed imwaħħal mhux iktar minn 3 m minn quddiem u wieħed fl-aħħar terz tat-tul tal-vettura.
 6.18.5. Il-viżibilità ġeometrika
 L-angolu orizzontali: 45° għall-parti ta’ quddiem u għall-parti ta’ wara; madanakollu, għall-vetturi li fuqhom l-installazzjoni tal-fanali li jimmarkaw il-ġnub hija fakultattiva dan il-valur jista’ jitnaqqas għal 30°.
 Jekk il-vettura hija mgħammra b’fanali li jimmarkaw il-ġnub li jintużaw biex tkun issupplimentata l-viżibilità ġeometrika mnaqqsa tal-fanali li jindikaw id-direzzjoni fuq quddiem u fuq wara skont il-paragrafu 6.5.5.2 u/jew ta’ fanali ta’ pożizzjoni skont il-paragrafi 6.9.5.2 u 6.10.5.2, l-angoli huma 45° lejn it-truf ta’ quddiem u ta’ wara tal-vettura u 30° lejn iċ-ċentru tal-vettura (ara l-figura fil-paragrafu 6.5.5.2 t’aktar ’il fuq).
 L-angolu vertikali: 10° ’il fuq minn u taħt l-orizzontali. L-angolu vertikali taħt l-orizzontali jista’ jitnaqqas għal 5° fil-każ ta’ fanal li jimmarka l-ġnub li jkun inqas minn 750 mm ’il fuq mill-art.
 6.18.6. L-orjentazzjoni
 Lejn il-ġenb
 6.18.7. Il-konnessjonijiet elettriċi
 Fuq il-vetturi tal-kategoriji M1 u N1 b’tul ta’ inqas minn 6 m, jistgħu jiġu konnessi fanali ambra li jimmarkaw il-ġnub biex jixgħelu u jitfu malajr, sakemm jixgħelu u jitfu malajr b’mod sinkronizzat u bl-istess frekwenza tal-fanali li jindikaw id-direzzjoni fuq l-istess ġenb tal-vettura.
 Għall-kategoriji ta’ vetturi l-oħra kollha: l-ebda speċifikazzjoni individwali.
 6.18.8. It-tell-tale
 It-tell-tale huwa fakultattiv. Jekk ikun hemm wieħed, il-funzjoni tiegħu għandha titwettaq mit-tell-tale meħtieġ għall-fanali ta’ pożizzjonament ta’ quddiem u ta’ wara.
 6.18.9. Rekwiżiti oħra
 Meta l-fanal li jimmarka l-ġnub ta’ waranett jkun ikkombinat mal-fanal ta’ pożizzjonament ta’ wara li jkun reċiprokament inkorporat mal-fanal għaċ-ċpar fuq wara jew mal-fanal ta’ waqfien ta’ wara, il-karatteristiċi fotometriċi tal-fanal li jimmarka l-ġnub jistgħu jiġu modifikati waqt l-illuminazzjoni tal-fanal għaċ-ċpar fuq wara jew tal-fanal ta’ waqfien ta’ wara.
 Il-fanali li jimmarkaw il-ġnub fuq wara jridu jkunu ambra jekk jixgħelu u jitfu malajr mal-fanal li jindika d-direzzjoni fuq wara.
 6.19. Il-fanal tas-sewqan binhar (Ir-Regolament Nru 87) (17)
 6.19.1. Preżenza
 Mandatorja fuq il-vetturi motorizzati. Ipprojbita fuq it-trejlers.
 6.19.2. In-numru
 Tnejn
 6.19.3. L-arranġament
 L-ebda rekwiżit speċjali
 6.19.4. Il-pożizzjoni
 6.19.4.1. Fil-wisa’: id-distanza bejn it-truf ta’ ġewwai tas-superfiċji apparenti fid-direzzjoni tal-assi ta’ referenza ma għandhiex tkun inqas minn 600 mm.
 Din id-distanza tista’ titnaqqas għal 400 mm fejn il-wisa’ totali tal-vettura tkun inqas minn 1 300 mm.
 6.19.4.2. Fl-għoli: ’il fuq mill-art mhux inqas minn 250 mm u mhux iktar minn 1 500 mm.
 6.19.4.3. Fit-tul: fuq quddiem tal-vettura. Dan ir-rekwiżit għandu jitqies li jkun sodisfatt jekk id-dawl mitfugħ ma jikkawżax skumdità lis-sewwieq jew direttament jew indirettament permezz tal-mirja biex tara wara u/jew superfiċji riflettenti oħra tal-vettura.
 6.19.5. Il-viżibilità ġeometrika
 Orizzontali
 :
 20° ’il barra u 20° ’il ġewwa.
 Vertikali
 :
 10° ’il fuq u 10° ’l isfel.
 6.19.6. L-orjentazzjoni
 ’Il quddiem
 6.19.7. Il-konnessjonijiet elettriċi
 6.19.7.1. Il-fanali tas-sewqan binhar għandhom JINXTEGĦLU awtomatikament meta l-apparat li jistartja u/jew jitfi l-magna (is-sistema tal-propulsjoni) jkun f’pożizzjoni li jagħmilha possibbli li l-magna (is-sistema tal-propulsjoni) taħdem. Madankollu, il-fanali għas-sewqan binhar jistgħu jibqgħu MITFIJA f'dawn il-kundizzjonijiet.
 6.19.7.1.1. Il-kontroll tat-trażmissjoni awtomatika tkun fil-pożizzjoni tal-parking; jew
 6.19.7.1.2. Il-brejk tal-parking ikun fil-pożizzjoni applikata; jew
 6.19.7.1.3. Qabel mal-vettura tinstaq għall-ewwel darba wara kull attivazzjoni manwali tas-sistema tal-propulsjoni.
 6.19.7.2. Il-fanali tas-sewqan binhar jistgħu jkunu MITFIJA manwalment meta l-veloċità tal-vettura ma tkunx iktar minn 10 km/h sakemm ma JIXGĦELUX awtomatikament meta l-veloċità tal-vettura tkun iktar minn 10 km/h jew meta l-vettura tkun instaqet iktar minn 100 m u jibqgħu MIXGĦULA sakemm ma jerġgħux jiġu mitfija apposta.
 6.19.7.3. Il-fanal għas-sewqan binhar għandu JINTEFA awtomatikament meta l-apparat li jistartja u/jew jitfi l-magna (is-sistema tal-propulsjoni) ikun f'pożizzjoni li ma jippermettix li l-magna (is-sistema tal-propulsjoni) taħdem jew il-fanali taċ-ċpar ta' quddiem jew il-fanali jkunu MIXGĦULA, ħlief meta dawn tal-aħħar jintużaw biex jagħtu twissijiet intermittenti bid-dawl f'intervalli qosra. (18)
 6.19.7.4. Il-fanali imsemmija fil-paragrafu 5.11 ma JINXTEGĦLUX meta l-fanali għas-sewqan binhar ikunu MIXGĦULA, ħlief jekk il-fanali għas-sewqan binhar ikunu qed joperaw skont il-paragrafu 6.2.7.6.2.
 6.19.7.5. Jekk id-distanza bejn il-fanal li jindika d-direzzjoni ta' quddiem u l-fanal għas-sewqan binhar tkun daqs jew inqas minn 40 mm, il-konnessjonijiet elettriċi tal-fanal għas-sewqan binhar fuq in-naħa relevanti tal-vettura jistgħu jkunu tali li jew:
 (a)
 Ikun MITFI; jew
 (b)
 L-intensità luminuża tiegħu titnaqqas matul il-perjodu sħiħ (fiċ-ċiklu ON u OFF) tal-attivazzjoni tal-fanal tal-indikazzjoni tad-direzzjoni ta' quddiem.
 6.19.7.6. Jekk fanal li jindika d-direzzjoni jkun inkorporat reċiprokament ma’ fanal għas-sewqan binhar, il-konnessjonijiet elettriċi tal-fanal għas-sewqan binhar fuq in-naħa relevanti tal-vettura għandhom ikunu tali li l-fanal għas-sewqan binhar ikun MITFI il-ħin kollu (fiċ-ċiklu ON u OFF) tal-attivazzjoni tal-fanal li jindika d-direzzjoni.
 6.19.8. It-tell-tale
 It-tell-tale b’ċirkwit magħluq huwa fakultattiv
 6.19.9. Preskrizzjonijiet oħra
 Ebda preskrizzjoni
 6.20. Il-fanal tal-kantunieri (Ir-Regolament Nru 119)
 6.20.1. Preżenza
 Fakultattiva fuq il-vetturi motorizzati
 6.20.2. In-numru
 Tnejn
 6.20.3. L-arranġament
 L-ebda rekwiżit speċjali
 6.20.4. Il-pożizzjoni
 6.20.4.1. Fil-wisa’: għandu jkun hemm fanal tal-kantunieri fuq kull naħa tal-pjan lonġitudinali medjan tal-vettura.
 6.20.4.2. In length: mhux aktar ’il bogħod minn 1 000 mm mill-parti ta’ quddiem
 Fl-għoli
 :
 minimu
 :
 Mhux inqas minn 250 mm ’il fuq mill-art;
 massimu
 :
 Mhux iktar minn 900 mm ’il fuq mill-art.
 Madanakollu, l-ebda punt fuq is-superfiċje apparenti fid-direzzjoni tal-assi ta’ referenza ma għandu jkun ogħla mill-ogħla punt fuq is-superfiċje apparenti fid-direzzjoni tal-assi ta’ referena tal-fanal b’raġġ baxx.
 6.20.5. Il-viżibilità ġeometrika
 Iddefinita mill-angoli α u β kif ġie speċifikat fil-paragrafu 2.13:
 α
 =
 10° ’il fuq u ’l isfel,
 β
 =
 30° sa 60° ’il barra.
 6.20.6. L-orjentazzjoni
 Tali li l-fanali jissodisfaw ir-rekwiżiti għall-viżibilità ġeometrika
 6.20.7. Il-konnessjonijiet elettriċi
 Il-fanali għall-kantunieri iridu jkunu konnessi b’tali mod li ma jistgħux jiġux attivati ħlief meta fl-istess ħin JINXTEGĦLU l-fanali b’raġġ ewlieni jew il-fanali b’raġġ baxx.
 6.20.7.1. Il-fanal għall-kantunieri fuq ġenb wieħed tal-vettura jista’ JINXTEGĦEL awtomatikament biss meta JINXTEGĦLU l-indikaturi tad-direzzjoni fuq l-istess ġenb tal-vettura u/jew meta l-angolu tal-istering jinbidel minn pożizzjoni dritt ’il quddiem għall-istess naħa tal-vettura.
 Il-fanal għall-kantunieri għandu JINTEFA awtomatikament meta JINTEFA l-indikatur tad-direzzjoni u/jew l-angolu tal-istering jkun irritorna għall-pożizzjoni dritt ’il quddiem.
 6.20.7.2. Meta JINXTEGĦEL il-fanal tar-rivers, iż-żewġ fanali għall-kantunieri jistgħu jinxtegħlu fl-istess ħin, indipendentement mir-rota tal-istering jew mill-pożizzjoni tal-indikatur tad-direzzjoni. F’dan il-każ, il-fanali għall-kantunieri għandhom JINTFEW meta JINTEFA l-fanal tar-rivers.
 6.20.8. It-tell-tale
 Xejn
 6.20.9. Rekwiżiti oħra
 Il-fanali għall-kantunieri ma għandhomx ikunu attivati f’veloċitajiet tal-vettura ta’ aktar minn 40 km/h.
 6.21. L-immarkar biex jolqot l-għajn (Ir-Regolament Nru 104)
 6.21.1. Preżenza
 6.21.1.1. Ipprojbit: fuq il-vetturi tal-kategoriji M1 u O1.
 6.21.1.2. Mandatorju:
 6.21.1.2.1.
 Fuq wara:
 Immarkar sħiħ tad-dawra fuq vetturi li jeċċedu wisa’ ta’ 2 100 mm tal-kategoriji li ġejjin:
 (a)
 N2 b’massa massima li teċċedi s-7,5 tunnellati metriċi u N3 (bl-eċċezzjoni tal-karozzi tax-xażi, tal-vetturi mhux kompluti u tat-tratturi għas-semi-trejlers)
 (b)
 O3 u O4 (bl-eċċezzjoni ta' vetturi mhux lesti).
 6.21.1.2.2.
 Għall-ġenb:
 6.21.1.2.2.1.
 Immarkar parzjali tad-dawra fuq vetturi li jeċċedu tul ta’ 6 000 mm (inkluż il-ganċ għat-trejlers) tal-kategoriji li ġejjin:
 (a)
 N2 b’massa massima li teċċedi s-7,5 tunnellati metriċi u N3 (bl-eċċezzjoni tal-karozzi tax-xażi, tal-vetturi mhux kompluti u tat-tratturi għas-semi-trejlers);
 (b)
 O3 u O4 (bl-eċċezzjoni ta' vetturi mhux lesti).
 6.21.1.2.3.
 L-immarkar b'linja jista' jiġi installat minflok l-immarkar tal-kontorn mandatorju jekk ir-rekwiżiti tal-forma, l-istruttura, id-disinn jew tat-tħaddim tal-vettura ma jippermettux li jiġi installat l-immarkar tal-kontorn mandatorju.
 6.21.1.2.4.
 Jekk is-superfiċji tal-estern tal-karrozzerija jkunu magħmula parzjalment minn materjal flessibbli, dan l-immarkar b'linja għandu jiġi installat fuq (a) il-part(ijiet) riġidi tal-vettura. Il-parti li jibqa' tal-immarkar li jolqot l-għajn jista' jitwaħħal fuq il-materjal flessibbli. Madankollu, jekk is-superfiċji esterni tal-karrozzerija jkunu magħmula kompletament minn materjal flessibbli, għandhom jiġu sodisfatti r-rekwiżiti tal-paragrafu 6.21.
 6.21.1.2.5.
 F'każijiet fejn il-manifattur, wara verifika mis-Servizz Tekniku, jista' jipprova għas-sodisfazzjoni tal-awtorità responsabbli mill-approvazzjoni tat-tip li mhuwiex possibbli, minħabba r-rekwiżiti operazzjonjali li jistgħu jirrikjedu forma, struttura jew disinn speċjali tal-vettura, li jikkonforma mar-rekwiżiti fil-paragrafi 6.21.2 sa 6.21.7.5, allura jkun aċċettabbli li jissodisfa xi wħud minn dawn ir-rekwiżiti. Dan jiddependi mis-sodisfazzjoni ta' parti mir-rekwiżiti fejn ikun possibbli, u l-applikazzjoni tal-immarkar li jolqot l-għajn li jissodisfa parzjalment ir-rekwiżiti mmassimizzat fuq l-istruttura tal-vettura. Dan jista' jinkludi t-twaħħil ta' brackets jew pjanċi addizzjonali li jkun fihom materjal konformi mar-Regolament Nru 104 fejn l-istruttura tkun disponibbli biex ikun żgurat sinjalar ċar u uniformi kompatibbli mal-għan li jolqtu l-għajn.
 Fejn is-sodisfazzjoni parzjali jitqies aċċettabbli, l-apparati retroriflettivi bħar-retrorifletturi tal-Klassi IV tar-Regolament Nru 3 jew brackets li fihom materjal retroriflettiv konformi mar-rekwiżiti fotometriċi tal-Klassi C tar-Regolament Nru 104 jistgħu jissostitwixxu parti mill-immarkar li jolqot l-għajn meħtieġ. F'dan il-każ, mill-inqas wieħed minn dawn l-apparati li jolqtu l-għajn għandu jiġi installat kull 1 500 mm.
 L-informazzjoni meħtieġa għandha tiġi indikata fil-formola tal-komunikazzjoni.
 6.21.1.3. Optional:
 6.21.1.3.1.
 Wara u fil-ġenb:
 Fuq il-kategoriji ta’ vetturi l-oħra kollha, fejn ma ġiex speċifikat mod ieħor fil-paragrafi 6.21.1.1 u 6.21.1.2 t’aktar ’il fuq, inkluża l-kabina tal-unitajiet tat-tratturi għas-semi-trejlers u l-kabina tal-karozzi tax-xażi.
 Jista’ jiġi applikat immarkar parjzali jew sħiħ tad-dawra minflok l-immarkar b’linja mandatorju, u jista’ jiġi applikat immarkar sħiħ tad-dawra minflok immarkar parzjali tad-dawra li jkun mandatorju.
 6.21.1.3.2.
 Fuq quddiem:
 Immarkar b’linja fuq vetturi tal-kategoriji O2, O3 u O4
 L-immarkar parzjali jew sħiħ ma jistax jiġi applikat fuq quddiem.
 6.21.2. In-numru
 Skont il-preżenza
 6.21.3. L-arranġament
 L-immarkar biex jolqot l-għajn għandu jkun qrib kemm ikun prattikabbli għall-orrizzontali u għall-vertikali, kompatibbli mar-rekwiżiti tas-sura, tal-istruttura, tad-disinn u mar-rekwiżiti operattivi tal-vettura; jekk dan ma jkunx possibbli, l-immarkar sħiħ jew parzjali, meta mwaħħal, għandu jsegwi kemm jista' jkun il-kontorn tal-forma esterna tal-vettura.
 Barra minn hekk, l-immarkar li jolqot l-għajn għandu jitqiegħed b'mod kemm jista' jkun uniformi fuq id-dimensjonijiet orizzontali tal-vettura b'tali mod li t-tul totali u/jew il-wisa' tal-vettura jista' jiġi identifikat.
 6.21.4. Il-pożizzjoni
 6.21.4.1. Il-wisa’
 6.21.4.1.1. L-immarkar biex jolqot l-għan għandu jkun qrib kemm ikun prattikabbli għat-tarf tal-vettura.
 6.21.4.1.2. It-tul orizzontali kumulattiv tal-elementi tal-immarkar biex jolqot l-għan, kif immuntat fuq il-vettura, għandu jkun daqs mill-inqas 80 fil-mija tal-wisa’ totali tal-vettura, ħlief għal kwalunkwe trikkib orizzontali tal-elementi individwali.
 6.21.4.1.3. Madanakollu, jekk il-manifattur jista’ jipprova għas-sodisfazzjoni tal-awtorità responsabbli mill-approvazzjoni tat-tip li huwa impossibbli li jinkiseb il-valur li jissemma fil-paragrafu 6.21.4.1.2 t’aktar ’il fuq, it-tul kumulattiv jista’ jitnaqqas għal 60 fil-mija, jew, jekk dan ma jkunx possibbli fil-każ ta' disinji u applikazzjonijiet tal-vetturi partikolarment diffiċli, għal mill-inqas 40 fil-mija u għandu jkun indikat fid-dokument ta’ komunikazzjoni u fir-rapport tat-test. (19)
 6.21.4.2. It-tul
 6.21.4.2.1. L-immarkar biex jolqot l-għan għandu jkun qrib kemm ikun prattikkabli għat-truf tal-vettura u għandu jilħaq sa fi ħdan 600 mm ta’ kull tarf tal-vettura (jew kabina fil-każ tal-unitajiet tat-tratturi għas-semi-trejlers).
 6.21.4.2.1.1.
 Għall-vetturi motorizzati, kull tarf tal-vettura, jew fil-każ tat-tratturi għas-semi-trejlers, kull tarf tal-kabina;
 6.21.4.2.1.2.
 Għat-trejlers, kull tarf tal-vettura (ħlief il-ganċ).
 6.21.4.2.2. It-tul orizzontali kumulattiv tal-elementi tal-immarkar biex jolqot l-għajn, kif immuntat fuq il-vettura, ħlief għal kwalunke trikkib orizzontali tal-elementi individwali, għandu jkun daqs mill-inqas 80 fil-mija ta’:
 6.21.4.2.2.1.
 Għall-vetturi motorizzati, it-tul tal-vettura ħlief għall-kabina, jew fil-każ tat-tratturi għas-semi-trejlers, jekk imwaħħla, it-tul tal-kabina;
 6.21.4.2.2.2.
 Għat-trejlers, it-tul tal-vettura (ħlief il-ganċ).
 6.21.4.2.3. Madanakollu, jekk il-manifattur jista’ jipprova għas-sodisfazzjoni tal-awtorità responsabbli mill-approvazzjoni tat-tip li huwa impossibbli li jinkiseb il-valur li jissemma fil-paragrafu 6.21.4.2.2 t’aktar ’il fuq, it-tul kumulattiv jista’ jitnaqqas għal 60 fil-mija jew, jekk dan ma jkunx possibbli fil-każ ta' disinji u applikazzjonijiet tal-vetturi partikolarment diffiċli, għal mill-inqas 40 fil-mija u għandu jkun indikat fid-dokument ta’ komunikazzjoni u fir-rapport tat-test (19).
 6.21.4.3. L-għoli
 6.21.4.3.1. L-element(i) t’isfel tal-immarkar b’linja u tal-immarkar tad-dawra
 Baxx kemm ikun prattikabbli fi ħdan il-firxa:
 Minimu
 :
 mhux inqas minn 250 mm ’il fuq mill-art.
 Massimu
 :
 mhux aktar minn 1 500 mm ’il fuq mill-art.
 Madanakollu, jista’ jiġi aċċettat għoli massimu tal-immuntar ta’ 2 500 mm fejn il-forma, l-istruttura, id-disinn jew il-kundizzjonijiet operazzjonali jipprevjenu l-konformità mal-valur massimu ta’ 1 500 mm jew, jekk ikun meħtieġ, biex ikunu sodisfatti r-rekwiżiti tal-paragrafi 6.21.4.1.2, 6.21.4.1.3, 6.21.4.2.2 u 6.21.4.2.3, jew l-ippożizzjonar orizzontali tal-immarkar b’linja jew l-element(i) t’isfel tal-immarkar tad-dawra.
 Il-ġustifikazzjoni neċessarja għall-installazzjoni tal-materjal li jagħti fl-għajn ogħla minn 1 500 mm għandu jkun indikat fil-forma tal-komunikazzjoni.
 6.21.4.3.2. L-element(i) ta’ fuq tal-immarkar tad-dawra:
 Għoli kemm ikun prattikabbli, imma fi ħdan 400 mm mill-estremità ta’ fuq tal-vettura.
 6.21.5. Il-viżibilità
 L-immarkar biex jolqot l-għajn għandu jitqies li jkun viżibbli, jekk mill-inqas 80 fil-mija tas-superfiċje li ddawwal tal-immarkar installat tkun viżibbli meta osservatur jaraha meta jkun ippożizzjonat fi kwalunkwe punt fi ħdan il-pjani ta’ osservazzjoni li ġew iddefiniti hawn taħt:
 6.21.5.1.
 għal immarkar biex jolqot l-għan ta’ wara u ta' quddiem (ara l-Figuri 1a u 1b tal-Anness 11), il-pjan ta’ osservazzjoni huwa perpendikulari għall-assi lonġitudinali tal-vettura li tinsab 25 m mit-tarf estrem tal-vettura u limitat:
 6.21.5.1.1.
 Fl-għoli, minn żewġ pjani orizzontali rispettivament 1 m u 3,0 m ’il fuq mill-art;
 6.21.5.1.2.
 Fil-wisa’, minn żewġ pjani vertikali li jiffurmaw angolu ta’ 4° ’il barra mill-pjan medjan lonġitudinali tal-vettura u li jgħaddu mill-intersezzjoni tal-pjani vertikali paralleli għall-pjan medjan lonġitudinali tal-vettura fejn ikun limitat il-wisa’ totali tal-vettura, u l-pjan perpendikulari għall-assi lonġitudinali tal-vettura li jillimita t-tarf tal-vettura.
 6.21.5.2.
 Għall-immarkar biex jolqot l-għajn tal-ġenb (ara l-figura 2 tal-Anness 11) il-pjan ta’ osservazzjoni huwa parallel għall-pjan lonġitudinali medjan tal-vetturi li jinsab 25 m mit-tarf estrem ta’ barra tal-vettura u li huwa limitat:
 6.21.5.2.1.
 Fl-għoli, minn żewġ pjani orizzontali rispettivament 1,0 m u 1,5 m ’il fuq mill-art,
 6.21.5.2.2.
 Fil-wisa’, minn żewġ pjani vertikali li jiffurmaw angolu ta’ 4° ’il barra mill-pjan perpendikolari mal-assi lonġitudinali tal-vettura u li jgħaddu mill-intersezzjoni tal-pjani vertikali perpendikolari għall-assi lonġitudinali tal-vettura fejn ikun limitat it-tul totali tal-vettura u t-tarf estern estrem tal-vettura.
 6.21.6. Orjentazzjoni
 6.21.6.1. Għall-ġenb:
 Viċin kemm jista' jkun għall-parallel mal-pjan lonġitudinali medjan tal-vetura, kompatibbli mar-rekwiżiti tal-forma, l-istruttura, id-disinn u t-tħaddim tal-vettura; jekk dan ma jkunx possibbli, għandu jsegwi kemm jista' jkun il-profil tal-forma esterna tal-vettura.
 6.21.6.2. Għall-wara u quddiem:
 Kemm jista' jkun parallel mal-pjan trasversal tal-vettura, kompatibbli mar-rekwiżiti tal-forma, l-istruttura, id-disinn u t-tħaddim tal-vettura, jekk dan ma jkunx possibbli, għandu jsegwi kemm jista' jkun il-profil tal-forma esterna tal-vettura.
 6.21.7. Rekwiżiti oħra
 6.21.7.1. L-immarkar biex jolqot l-għan għandu jitqies li jkun kontinwu jekk id-distanza bejn elementi biswit xulxin tkun żgħira kemm jista’ jkun possibbli u ma teċċedix 50 fil-mija tal-iqsar tul tal-elementi biswit xulxin. Madankollu, jekk il-manifattur jista' jipprova għas-sodisfazzjon tal-awtorità responsabbli għall-approvazzjoni tat-tip li mhuwiex possibbli li jiġi rispettat il-valur ta' 50 fil-mija, id-distanza bejn l-elementi ħdejn xulxin ma għandhiex tkun ikbar minn 50 fil-mija tal-iqsar element ma ġenbhom u għandha tkun żgħira kemm jista' jkun u mhux iktar minn 1 000 mm.
 6.21.7.2. Fil-każ ta’ immarkar parzjali tad-dawra, kull rokna ta’ fuq għandha tkun deskritta minn żewġ linji f’angolu ta’ 90° għal xulxin u b’kull linja tkun twila mill-inqas 250 mm; jekk dan ma jkunx possibbli, l-immarkar għnadu jsegwi kemm jista' jkun il-profil tal-forma esterna tal-vettura.
 6.21.7.3. Id-distanza bejn l-immarkar biex jolqot l-għajn imwaħħal fuq wara ta’ vettura u kull fanal ta’ waqfien mandatorju għandha tkun ikbar minn 200 mm.
 6.21.7.4. Fejn jiġu installati pjanċi tal-immarkar ta’ wara li jikkonformaw mas-serje 01 ta’ emendi għar-Regolament Nru 70, sabiex jiġu kkalkulati t-tul tal-immarkar biex jolqot l-għajn u kemm huwa qrib tal-ġenb tal-vettura, dawn jistgħu jitqiesu, fid-diskrezzjoni tal-manifattur, bħala parti mill-immarkar biex jolqot l-għajn.
 6.21.7.5. Il-postijiet fuq il-vettura magħżula għall-immarkar biex jolqot l-għajn għandhom iħallu spazju għall-installazzjoni ta’ mmarkar wiesa’ mill-inqas 60 mm.
 6.22. Is-sistema adattiva tad-dawl ta’ quddiem (AFS) (Ir-Regolament Nru 123)
 Fejn ma jkunx speċifikat mod ieħor aktar ’l isfel, għall-parti rilevanti tal-AFS japplikaw ir-rekwiżiti għall-fanali b’raġġ ewlieni (il-paragrafu 6.1) u għall-fanali b’raġġ baxx (il-paragrafu 6.2.) ta’ dan ir-Regolament.
 6.22.1. Preżenza
 Fakultattiva fuq il-vetturi motorizzati. Ipprojbita fuq it-trejlers
 6.22.2. In-numru
 Waħda
 6.22.3. L-arranġament
 L-ebda rekwiżit speċjali
 6.22.4. Il-pożizzjoni
 Qabel il-proċeduri sussegwenti tat-test, l-AFS għandha tkun issettjata għall-istat newtrali;
 6.22.4.1. Fil-wisa’ u fl-għoli:
 Għal funzjoni jew modalità tad-dawl partikolari, ir-rekwiżiti indikati fil-paragrafi 6.22.4.1.1 sa 6.22.4.1.4 t’aktar ’l isfel għandhom jiġu sodisfatti minn dawk l-unitajiet tad-dawl li jingħataw l-enerġija fl-istess ħin għal dik il-funzjoni jew modalità tad-dawl ta’ funzjoni, skont id-deskrizzjoni tal-applikant.
 Id-dimensjonijiet kollha jirreferu għall-eqreb tarf tas-superfiċje(i) apparenti, osservata(i) fid-direzzjoni tal-assi ta’ referenza, tal-unità(ajiet) tad-dawl.
 6.22.4.1.1. Żewġ unitajiet tad-dawl imqiegħda b’mod simmetriku għandhom jiġu pożizzjonati f’għoli skont ir-rekwiżiti tal-paragrafi rilevanti 6.1.4 u 6.2.4, fejn “Żewġ unitajiet tad-dawl imqiegħda b’mod simmetriku” għandha tinftiehem bħala żewġ unitajiet tad-dawl, waħda fuq kull naħa tal-vettura, ippożizzjonati b’tali mod li ċ-ċentri (ġeometriċi) tal-gravità tas-superfiċji apparenti tagħhom jkunu fl-istess għoli u fl-istess distanza mill-pjan medjan lonġitudinali tal-vettura fi ħdan tolleranza ta’ 50 mm, kull waħda; madankollu, is-superfiċji li jarmu d-dawl, is-superfiċji li jdawwlu, u l-outputs tad-dawl tagħhom jistgħu jkunu differenti.
 6.22.4.1.2. L-unitajiet tad-dawl addizzjonali, jekk ikun hemm, fuq kwalunkwe naħa tal-vettura għandhom jiġu ppożizzjonati f’distanza li ma teċċedix l-140mm 3/ f’direzzjoni orizzontali (E fil-figura) u l-400 mm (20) f’distanza vertikali ’l fuq jew taħt (D fil-figura) mill-eqreb unità tad-dawl;
 6.22.4.1.3. L-ebda waħda mill-unitajiet tad-dawl addizzjonali li ġiet deskritta fil-paragrafu 6.22.4.1.2 t’aktar ’il fuq ma għandha tkun ippożizzjonata aktar baxxa minn 250 mm (F fil-figura) u lanqas ogħla minn kif ġie indikat fil-paragrafu 6.2.4.2 ta’dan ir-Regolament (G fil-figura) ’il fuq mill-art;
 6.22.4.1.4. Barra minn hekk, fil-wisa’:
 Għal kull modalità tad-dawl b’raġġ li ma jtellifx is-sewwieq minn faċċata:
 It-tarf ta’ barra tas-supefiċje apparenti ta’ mill-inqas unità waħda tad-dawl fuq kull naħa tal-vettura ma għandhiex tkun ta’ aktar minn 400mm mit-tarf estrem ta’ barra tal-vettura (A fil-figura); u
 It-truf ta’ ġewwa tas-superfiċji apparenti fid-direzzjoni tal-assi ta’ referenza għandhom ikunu mhux inqas minn 600 mm ’il bogħod minn xulxin. Dan ma japplikax, madankollu, għall-vetturi tal-kateogriji M1 u N1; għall-kategoriji ta’ vetturi l-oħra kollha motorizzati, fejn il-wisa’ totali tal-vettura tkun inqas minn 1 300 mm, din id-distanza tista’ titnaqqas għal 400 mm.
 Figura
 Superfiċji apparenti ta' unitajiet tad-dawl 1 sa 11 ta' AFS (eżempju)
 6.22.4.2. Fit-tul:
 L-unitajiet tad-dawl kollha ta’ AFS għandhom jiġu mmuntati fuq quddiem. Dan ir-rekwiżit jitiqes li jkun sodisfatt jekk id-dawl mormi ma jikkawżax skumdità lis-sewwieq jew direttament, jew indirettament, permezz tal-mirja biex tara wara u/jew superfiċji riflettenti oħra tal-vettura.
 6.22.5. Il-viżibilità ġeometrika
 Fuq kull naħa tal-vettura, għal kull funzjoni u modalità tad-dawl ipprovduta:
 L-angoli tal-viżibilità ġeometrika preskritti għall-funzjonijiet rispettivi tad-dawl skont il-paragrafi 6.1.5 u 6.2.5 ta’ dan ir-Regolament, għandhom jiġu sodisfatti għallinqas minn waħda mill-unitajiet tad-dawl li jingħataw l-enerġija fl-istess ħin biex iwettqu l-imsemmija funzjoni u modalità(ajiet), skont id-deskrizzjoni tal-applikant. L-unitajiet individwali tad-dawl jistgħu jintużaw biex ikun hemm konformità mar-rekwiżiti għall-angoli differenti.
 6.22.6. L-orjentazzjoni
 ’Il quddiem
 Qabel il-proċeduri sussegwenti tat-test, l-AFS għandha tkun issettjata għall-istat newtrali, fejn tarmi r-raġġ li ma jtellifx is-sewwieq minn faċċata bażiku.
 6.22.6.1. L-orjentazzjoni vertikali:
 6.22.6.1.1.
 L-inklinazzjoni inizjali ’l isfel tal-punt ta’ waqfien tar-raġġ li ma jtellifx is-sewwieq minn faċċata bażiku li għandha tiġi ssettjata meta l-vettura ma tkunx mgħobbija, b’persuna waħda fis-sit tas-sewwieq, għandha tkun speċifikata mill-manifattur bi preċiżjoni ta’ 0,1 fil-mija u għandha tkun indikata b’mod li jista’ jinqara b’mod ċar u li jkun indelibbli fuq kull vettura, qrib jew is-sistema tad-dawl ta’ quddiem jew il-pjanċa tal-manifattur, bis-simbolu muri fl-Anness 7.
 Fejn l-inklinazzjonijiet inizjali ’l isfel differenti jiġu speċifikati mill-manifattur għal unitajiet tad-dawl differenti li jipprovdu jew jikkontribwixxu għall-punt ta’ waqfien tar-raġġ li ma jtellifx is-sewwieq minn faċċata bażiku, dawn il-valuri tal-inklinazzjoni ’l isfel għandhom ikunu speċifikati mill-manifattur bi preċiżjoni ta’ 0,1 fil-mija u għandhom jiġu indikati b’mod li jista’ jinqara b’mod ċar u li jkun indelibbli fuq kull vettura, qrib jew tal-unitajiet tad-dawl rilevanti jew fuq il-pjanċa tal-manifattur, b’tali mod li l-unitajiet tad-dawl ikkonċernati jistgħu jiġu identifikati mingħajr ambigwità.
 6.22.6.1.2.
 L-inklinazzjoni ’l isfel tal-parti orizzontali tal-“punt ta’ waqfien” tar-raġġ li ma jtellifx is-sewwieq minn faċċata bażiku għandha tibqa’ bejn il-limiti indikati fil-paragrafu 6.2.6.1.2 ta’ dan ir-Regolament fil-kundizzjonijiet kollha ta’ tagħbija statika tal-vettura tal-Anness 5 għal dan ir-Regolament; u l-mira inizjali għandha tkun fi ħdan il-valuri speċifikati.
 6.22.6.1.2.1.
 F’każ li r-raġġ li ma jtellifx is-sewwieq minn faċċata jiġi ġġenerat minn diversi raġġi minn unitajiet tad-dawl differenti, id-dispożizzjonijiet skont il-paragrafu 6.22.6.1.2 t’aktar ’il fuq japplikaw għal kull “punt ta’ waqfien” (jekk ikun hemm) ta’ kull raġġ imsemmi, li huwa ddisinjat sabiex jipprojetta fiż-żona angolari, kif ġie indikat fil-punt 9.4 tal-formola ta’ komunikazzjoni li hija konformi mal-mudell fl-Anness 1 għar-Regolament Nru 123.
 6.22.6.2. L-apparat għall-invellar tal-fanali
 6.22.6.2.1. Fil-każ fejn ikun meħtieġ apparat ta’ invellar tal-fanali sabiex ikunu sodisfatti r-rekwiżiti tal-paragrafu 6.22.6.1.2, l-apparat għandu jkun awtomatiku.
 6.22.6.2.2. Fil-każ ta’ ħsara f’dan l-apparat, ir-raġġ li ma jtellifx is-sewwieq minn faċċata ma għandux jassumi pożizzjoni fejn l-inklinazzjoni tkun inqas milli kienet fil-ħin meta seħħet il-ħsara fl-apparat.
 6.22.6.3. L-orjentazzjoni orizzontali:
 Għal kull unità tad-dawl, il-barma tal-minkeb tal-linja tal-punt ta’ waqfien, jekk ikun hemm, meta tiġi pprojettata fuq l-iskrin, għandha tikkoinċidi mal-linja vertikali mill-assi ta’ referenza tal-imsemmija unità tad-dawl. Għandha titħalla tolleranza ta’ 0,5 gradi lejn dik in-naħa li tkun in-naħa tad-direzzjoni tat-traffiku. Unitajiet oħra tad-dawl għandhom jiġu aġġustati skont l-ispeċifikazzjoni tal-applikant, kif ġie ddefinit skont l-Anness 10 għar-Regolament Nru 123.
 6.22.6.4. Il-proċedura tal-kejl:
 Wara aġġustament tas-setting inizjali tal-orjentazzjoni tar-raġġ, l-inklinazzjoni vertikali tar-raġġ li ma jtellifx is-sewwieq minn faċċata, jew meta jkun applikabbli, l-inklinazzjonijiet vertikali tal-unitajiet tad-dawl differenti kollha li jipprovdu jew jikkontribwixxu għall-punt(i) ta’ waqfien tar-raġġ li ma jtellifx is-sewwieq minn faċċata bażiku, skont il-paragrafu 6.22.6.1.2.1 t’aktar ’il fuq, għandhom ikunu vverifikati għall-kundizzjonijiet tat-tagħbija kollha tal-vettura skont l-ispeċifikazzjonijiet fil-paragrafi 6.2.6.3.1 u 6.2.6.3.2 ta’ dan ir-Regolament.
 6.22.7. Il-konnessjonijiet elettriċi
 6.22.7.1. Id-dawl tar-raġġ ewlieni (jekk ikun ipprovdut mill-AFS):
 (a)
 L-unitajiet tad-dawl għar-raġġ ewlieni jistgħu jiġu attivitati jew fl-istess ħin jew f’pari. Għall-bidla mir-raġġ baxx għar-raġġ ewlieni għandhom jiġu attivati mill-inqas par wieħed ta’ unitajiet tad-dawl għar-raġġ ewlieni. Għall-bidla mir-raġġ ewlieni għar-raġġ baxx, għandhom jiġu deattivati fl-istess ħin l-unitajiet kollha tad-dawl għar-raġġ ewlieni.
 (b)
 Ir-raġġi baxxi jistgħu jibqgħu mixgħulin fl-istess ħin bħar-raġġi ewlenin;
 (c)
 Fejn jitwaħħlu erba’ unitajiet tad-dawl li jistgħu jinħbew, il-pożizzjoni mgħollija tagħhom trid tipprevjeni t-tħaddim fl-istess ħin ta’ kwalunkwe fanal addizzjonali mwaħħla, jekk dawn ikunu maħsuba biex jipprovdu sinjali bid-dawl li jikkonsistu minn illuminazzjoni intermittenti f’intervalli qosra (ara l-paragrafu 5.12) fid-dawl ta’ binhar.
 6.22.7.2. Id-dawl tar-raġġi li ma jtellfux lis-sewwieq ta’ faċċata:
 (a)
 Il-kontroll għall-bidla għar-raġġ baxx irid jitfi l-fanali fuq quddiem b’raġġ ewlieni kollha jew jiddeattiva l-unitajiet tad-dawl kollha tal-AFS għar-raġġ ewlieni fl-istess ħin.
 (b)
 Ir-raġġ baxx jista’ jibqa’ mixgħul fl-istess ħin bħar-raġġi ewlenin.
 (c)
 Fil-każ li l-unitajiet tad-dawl għar-raġġ baxx ikunu mgħammra b’sorsi tad-dawl b’disċarġ tal-gass, is-sorsi tad-dawl b’disċarġ tal-gass għandhom jibqgħu mixgħulin waqt ħidmet ir-raġġ ewlieni.
 6.22.7.3. Ir-raġġ li ma jtellifx is-sewwieq minn faċċata jista’ JINXTEGĦEL u JINTEFA b’mod awtomatiku, madankollu, dan irid ikun bla ħsara għar-rekwiżiti ta’ “Il-konnessjoni elettronika” fil-paragrafu 5.12 ta’dan ir-Regolament.
 6.22.7.4. Il-ħidma awtomatiku tal-AFS
 Il-bidliet fi ħdan u bejn il-klassijiet ipprovduti u l-modalitajiet tagħhom tal-funzjonijiet tad-dawl tal-AFS, kif ġie speċifikat aktar ’l isfel, għandhom isiru b’mod awtomatiku u b’tali mod li ma jkun ikkawżat l-ebda skumdità, la lis-sewwieq u lanqas lill-utenti l-oħra tat-triq.
 Il-kundizzjonijiet li ġejjin japplikaw għall-attivazzjoni tal-klassijiet u tal-modalitajiet tagħhom tar-raġġ li ma jtellifx is-sewwieq minn faċċata u, fejn ikun applikabbli, tar-raġġ ewlieni.
 6.22.7.4.1. Il-modalità(ajiet) tal-klassi C tar-raġġ li ma jtellifx is-sewwieq minn faċċata għandhom jiġu attivati jekk ma tiġi attivata l-ebda modalità ta’ klassi oħra ta’ raġġ li ma jtellifx is-sewwieq minn faċċata.
 6.22.7.4.2. Il-modalità(ajiet) tal-klassi V tar-raġġ li ma jtellifx is-sewwieq minn faċċata ma għandhomx jaħdmu sakemm kundizzjonijiet waħda jew aktar minn dawn li ġejjin ma tiġix/jiġux skoperta(i) b’mod awtomatiku (japplika s-sinjal V):
 (a)
 Toroq f’żoni b’ħafna bini u l-veloċità tal-vettura ma tkunx teċċedi s-60 km/h;
 (b)
 Toroq mgħammra b’illuminazzjoni tat-triq fissa, u l-veloċità tal-vettura ma tkunx teċċedi s-60 km/h;
 (c)
 Tidwil tas-superfiċje tat-triq ta’ 1 cd/m2 u/jew illuminazzjoni orizzontali tat-triq ta’ 10 lx li tinqabeż kontinwament;
 (d)
 Il-veloċità tal-vettura ma taqbiżx il-50 km/h.
 6.22.7.4.3. Il-modalità(ajiet) tal-klassi E tar-raġġ li ma jtellifx is-sewwieq minn faċċata ma għandhiex(homx) taħdem(jaħdmu) sakemm il-veloċità tal-vettura ma teċċedix is-70 km/h u kundizzjoni waħda jew aktar minn dawn li ġejjin ma tiġix/jiġux skoperta(i) b’mod awtomatiku.
 (a)
 Il-karatteristiċi tat-triq jikkorrispondu għall-kundizzjonijiet ta’ awtostrada (21) u/jew il-veloċità tal-vettura teċċedi l-110 km/h (japplika s-sinjal E).
 (b)
 Fil-każ ta’ modalità tal-klassi E tar-raġġ li ma jtellifx is-sewwieq minn faċċata, li, skont id-dokumenti ta’ approvazzjoni/il-folja ta’ komunikazzjoni tas-sistema, hija konformi biss mas-“sett ta’ data” tat-Tabella 6 tal-Anness 3 għar-Regolament Nru 123.
 Is-sett tad-data E1: il-veloċità tal-vettura teċċedi l-110 km/h (japplika s-sinjal E1);
 Is-sett tad-data E2: il-veloċità tal-vettura teċċedi d-90 km/h (japplika s-sinjal E2);
 Is-sett tad-data E3: il-veloċità tal-vettura teċċedi t-80 km/h (japplika s-sinjal E3).
 6.22.7.4.4. Il-modalità(ajiet) tal-klassi W tar-raġġ li ma jtellifx is-sewwieq minn faċċata ma għandhiex(homx) taħdem(jaħdmu) sakemm il-fanali għaċ-ċpar fuq quddiem, jekk ikun hemm, ma JINTFEWX u kundizzjoni waħda jew aktar minn dawn li ġejjin ma tiġix/jiġi skoperta(i) awtomatikament (japplika s-sinjal W):
 (a)
 Li l-art tkun imxarrba jkun ġie skopert b’mod awtomatiku;
 (b)
 JINXTEGĦEL il-wajper tal-windxîld u l-ħidma kontinwa jew awtomatikament ikkontrollata tiegħu damet għal perjodu ta’ mill-inqas żewġ minuti.
 6.22.7.4.5. Modalità ta’ raġġ li ma jtellifx is-sewwieq minn faċċata tal-klassi C, V, E jew W ma għandhiex tkun immodifikata biex issir modalità għal-liwi tal-isemmija klassi (japplika s-sinjal T flimkien mas-sinjal tal-imsemmija klassi tar-raġġ li ma jtellifx is-sewwieq minn faċċata skont il-paragrafi 6.22.7.4.1 sa 6.22.7.4.4 t’aktar ’il fuq) sakemm ma tiġix evalwata mill-inqas waħda miill-karatteristiċi li ġejjin (jew indikazzjonijiet ekwivalenti):
 (a)
 L-angolu tas-sokra tal-istering;
 (b)
 It-trajettorja taċ-ċentru tal-gravità tal-vettura.
 Minbarra dan, japplikaw id-dispożizzjonijiet li ġejjin:
 (i)
 Moviment orizzontali tal-punt ta’ waqfien asimettriku lejn il-ġenb mill-assi lonġitudinali tal-vettura, jekk ikun hemm, jitħalla biss meta l-vettura tkun miexja ’l quddiem (22) u għandu jkun tali li l-pjan vertikali lonġitudinali mill-barma tal-minkeb tal-punt ta’ waqfien ma jaqsamx il-linja tat-trajettorja taċ-ċentru tal-gravità tal-vettura f’distanzi mill-parti ta’ quddiem tal-vettura li jkunu akbar minn 100 darba l-għoli tal-immuntar tal-unità tad-dawl rispettiva;
 (ii)
 Unità tad-dawl waħda jew aktar jistgħu jingħataw enerġija addizzjonali biss meta r-radju orizzontali tal-kurvatura tat-trajettorja taċ-ċentru tal-gravità tal-vettura ikun ta’ 500 m jew inqas.
 6.22.7.6. Għandu dejjem ikun possibbli li s-sewwieq jissettja l-AFS għall-istat newtrali u li jirritornaha għall-ħidma awtomatika tagħha.
 6.22.8. It-tell-tale:
 6.22.8.1. Għall-partijiet rispettivi ta’ AFS japplikaw id-dispożizzjonijiet tal-paragrafi 6.1.8 (għall-fanal tar-raġġ ewlieni) u 6.2.8 (għall-fanal bir-raġġ baxx) ta' dan ir-Regolament.
 6.22.8.2. Tell-tale għal ħsara viżiva huwa mandatorju. Dan ma għandux jixgħel u jitfi malajr. Għandu jkun attivat kull meta tkun skoperta ħsara rigward is-sinjali ta’ kontroll tal-AFS jew meta jiġi riċevut sinjal ta’ ħsara skont il-paragrafu 5.9 tar-Regolament Nru 123. Għandu jibqa’ attivat filwaqt li jkun hemm il-ħsara. Jista’ jitħassar temporanjament, imma għandu jiġi ripetut kull meta l-apparat li jistartja u jwaqqaf il-magna jinxtegħel u jintefa.
 6.22.8.3. Tell-tale biex jindika li s-sewwieq issettja s-sistema fi stat skont il-paragrafu 5.8 tar-Regolament Nru 123 huwa fakultattiv.
 6.22.9. Rekwiżiti oħra
 6.22.9.1. AFS għandu jkun permess biss flimkien mal-installazzjoni ta’ apparat(i) għat-tindif tal-fanali skont ir-Regolament Nru 45 (23) mill-inqas għal dawk l-unitajiet tad-dawl li ġew indikati fil-punt 9.3 tal-formola ta’ komunikazzjoni li tikkonforma mal-mudell fl-Anness 1 għar-Regolament Nru 123, jekk il-fluss ta’ luminożità oġġettiv totali tas-sorsi tad-dawl ta’ dawn l-unitajiet jeċċedi l-2 000 lm għal kull naħa, u li jikkontribiwxxu għar-raġġ li ma jtellifx is-sewwieq minn faċċata (bażiku) tal-klassi C.
 6.22.9.2. Il-verifika tal-konformità mar-rekwiżiti għall-ħidma awtomatika tal-AFS
 6.22.9.2.1. Permezz ta’ deskrizzjoni konċiża jew b’mezz ieħor aċċettabbli għall-Awtorità responsabbli mill-approvazzjoni tat-tip, l-applikant għandu juri:
 (a)
 Il-korrispondenza tas-sinjali ta’ kontroll tal-AFS
 i)
 Mad-deskrizzjoni meħtieġa fil-paragrafu 3.2.6 ta’ dan ir-Regolament, u
 ii)
 Mas-sinjali ta’ kontroll tal-AFS rispettivi li ġew speċifikati fid-dokumenti tal-approvazzjoni tat-tip tal-AFS, u
 (b)
 Konformità mar-rekwiżiti tal-ħidma awtomatika skont il-paragrafi 6.22.7.4.1 sa 6.22.7.4.5 t’aktar ’il fuq.
 6.22.9.2.2. Biex ikun ivverifikat, jekk, skont il-paragrafu 6.22.7.4, il-ħidma awtomatika tal-AFS tikkawżax xi skumdità, is-Servizz Tekniku għandu jwettaq dawra ta’ test li tinkludi kwalunkwe sitwazzjoni rilevanti għall-kontroll tas-sistema fuq il-bażi tad-deskrizzjoni tal-applikant; is-servizz tekniku għandu jkun innotifikat jekk il-modalitajiet kollha jiġux attivati, humiex qed jaħdmu u jiġux deattivati skont id-deskrizzjoni tal-applikant; ħsara ovvja, jekk ikun hemm, għandha tiġi kkontestata (eż. moviment jew ċaqliqa angolari eċċessiva).
 6.22.9.3. L-intensità massima aggregata tal-unitajiet tad-dawl li jistgħu jingħataw l-enerġija fl-istess ħin sabiex jipprovdu d-dawl tar-raġġi għaddenija jew il-modalitajiet tiegħu, jekk ikun hemm, ma għandhiex teċċedi l-430 000 cd, li jikkorrispondu għal valur ta’ referenza ta’ 100.
 Din l-intensità massima għandha tinkiseb billi jingħaddew flimkien il-marki ta’ referenza individwali indikati fuq id-diversi unitajiet ta’ installazzjoni li jintużaw fl-istess ħin sabiex jipprovdu r-raġġ ewlieni.
 6.22.9.4. Skont id-dispożizzjonijiet tal-paragrafu 5.8 tar-Regolament Nru 123, il-mezzi li jippermettu li l-vettura tintuża temporanjament f’territorju bid-direzzjoni opposta tas-sewqan minn dik li għaliha qed tiġi mfittxija l-approvazzjoni, għandhom jiġu spjegati fid-dettall fil-manwal tas-sid.
 6.23. Is-sinjal ta’ waqfien ta’ emerġenza
 6.23.1. Preżenza
 Fakultattiva
 Is-sinjal ta’ waqfien ta’ emerġenza għandu jingħata bil-ħidma fl-istess ħin tal-fanali ta’ waqfien jew tal-fanali li jindikaw id-direzzjoni kollha mwaħħla, kif ġie deskritt fil-paragrafu 6.22.7.
 6.23.2. In-numru
 Kif ġie speċifikat fil-paragrafu 6.5.2 jew 6.7.2.
 6.23.3. L-arranġament
 Kif ġie speċifikat fil-paragrafu 6.5.3 jew 6.7.3.
 6.23.4. Il-pożizzjoni
 Kif ġie speċifikat fil-paragrafu 6.5.4 jew 6.7.4.
 6.23.5. Il-viżibilità ġeometrika
 Kif ġie speċifikat fil-paragrafu 6.5.5 jew 6.7.5.
 6.23.6. L-orjentazzjoni
 Kif ġie speċifikat fil-paragrafu 6.5.6 jew 6.7.6.
 6.23.7. Il-konnessjonijiet elettriċi
 6.23.7.1. Il-fanali kollha tas-sinjal ta’ waqfien ta’ emerġenza għandhom jixgħelu u jitfu malajr b’mod sinkronizzat bi frekwenza ta’ 4,0 ± 1,0 Hz.
 6.23.7.1.1. Madankollu, jekk kwalunkwe waħda mill-fanali tas-sinjal ta’ waqfien ta’ emerġenza fuq in-naħa ta’ wara tal-vettura tuża sorsi tad-dawl tal-filament, il-frekwenza għandha tkun ta’ 4,0 + 0,0/– 1,0 Hz.
 6.23.7.2. Is-sinjal ta’ waqfien ta’ emerġenza għandu jaħdem indipendentement mill-fanali l-oħra.
 6.23.7.3. Is-sinjal ta’ waqfien ta’ emerġenza għandu jkun attivat u deattivat b’mod awtomatiku.
 6.23.7.3.1. Is-sinjal ta’ waqfien ta’ emerġenza għandu jkun attivat biss meta l-veloċità tal-vettura tkun akbar minn 50 km/h u meta s-sistema tal-brejikjiet tkun qed tipprovdi s-sinjal tal-loġika tal-ibbrejkjar ta’ emerġenza iddefinit fir-Regolament Nri 13 u 13-H.
 6.23.7.3.2. Is-sinjal ta’ waqfien ta’ emerġenza għandu jiġi deattivat awtomatikament jekk is-sinjal tal-loġika tal-ibbrejkjar ta’ emerġenza, kif ġie ddefinit fir-Regolamenti Nri 13 u 13-H, ma jkunx ipprovdut aktar jew jekk jiġi attivat is-sinjal ta’ twissija f’każ ta’ periklu.
 6.23.8. It-tell-tale
 Fakultattiva
 6.23.9. Rekwiżiti oħra
 6.23.9.1. Ħlief kif inhu pprovdut fil-paragrafu 6.23.9.2 t’aktar ’l isfel, jekk vettura bil-mutur tkun mgħammra biex tirmonka trejler, il-kontroll tas-sinjal ta’ waqfien ta’ emerġenza fuq il-vettura bil-mutur għandha wkoll ikun kapaċi jħaddem is-sinjal ta’ waqfien ta’ emerġenza fuq it-trejler.
 Meta l-vettura bil-mutur tkun elettrikament konnessa ma’ trejler, il-frekwenza operattiva tas-sinjal ta’ waqfien ta’ emerġenza għall-kombinazzjoni għandha tkun limitata għall-frekwenza speċifikata fil-paragrafu 6.23.7.1.1. Madankollu, jekk il-vettura bil-mutur tista’ tiskopri li, fuq it-trejler, għas-sinjal ta’ waqfien ta’ emerġenza s-sorsi tad-dawl tal-filament mhumiex qed jintużaw, il-frekwenza tista’ tkun dik speċifikata fil-paragrafu 6.23.7.1.
 6.23.9.2. Jekk vettura bil-mutur tkun mgħammra biex tirmonka trejler mogħni b’sistema ta’ bbrejkjar ta’ servizz ta’ tip jew kontinwu jew semi-kontinwu, kif ġie ddefinit fir-Regolament Nru 13, għandu jkun żgurat li tkun ipprovduta provvista kostanti ta’ enerġija permezz tal-konnettur elettriku għall-fanali ta’ waqfien ma’ trejlers ta’ din ix-xorta filwaqt li jiġi applikat il-brejk ta’ servizz.
 Is-sinjal ta’ waqfien ta’ emerġenza fuq kwalunkwe trejler ta’ din ix-xorta jista’ jaħdem indipendentement mill-vettura tal-irmonk u mhux meħtieġ li jaħdem jew bl-istess frekwenza bħal jew, b’mod sinkronizzat ma’ dak tal-vettura tal-irmonk.
 6.24. Il-fanal tal-korteżija esterna
 6.24.1. Preżenza
 Fakultattiva fuq il-vetturi motorizzati
 6.24.2. In-numru
 L-ebda rekwiżit speċjali
 6.24.3. L-arranġament
 L-ebda rekwiżit speċjali
 6.24.4. Il-pożizzjoni
 L-ebda rekwiżit speċjali
 6.24.5. Il-viżibilità ġeometrika
 L-ebda rekwiżit speċjali
 6.24.6. L-orjentazzjoni
 L-ebda rekwiżit speċjali
 6.24.7. Il-konnessjonijiet elettriċi
 L-ebda rekwiżit speċjali
 6.24.8. It-tell-tale
 L-ebda rekwiżit speċjali
 6.24.9. Rekwiżiti oħra
 Il-fanal tal-korteżija esterna ma għandux jiġi attivat sakemm il-vettura ma tkunx wieqfa u waħda jew iktar minn dawn il-kundizzjonijiet ikunu sodisfatti:
 (a)
 Il-magna tkun mitfija; jew
 (b)
 Bieb tas-sewwieq jew tal-passiġġier ikun miftuħ; jew
 (c)
 Bieb tal-kompartiment tat-tagħbija jkun miftuħ.
 Id-dispożizzjonijiet tal-paragrafu 5.10 għandhom jiġu sodisfatti fil-pożizzjonijiet fissi tal-użu kollha.
 6.25. Sinjal ta' twissija ta' ħabta fuq wara
 6.25.1. Preżenza
 Fakultattiva
 Is-sinjal ta’ twissija ta' ħabta fuq wara għandu jingħata bil-ħidma fl-istess ħin tal-fanali li jindikaw id-direzzjoni kollha, imwaħħla, kif ġie deskritt fil-paragrafu 6.25.7.
 6.25.2. In-numru
 Kif ġie speċifikat fil-paragrafu 6.5.2.
 6.25.3. L-arranġament
 Kif ġie speċifikat fil-paragrafu 6.5.3.
 6.25.4. Il-pożizzjoni
 Kif ġie speċifikat fil-paragrafu 6.5.4.
 6.25.5. Il-viżibilità ġeometrika
 Kif ġie speċifikat fil-paragrafu 6.5.5.
 6.25.6. L-orjentazzjoni
 Kif ġie speċifikat fil-paragrafu 6.5.6.
 6.25.7. Il-konnessjonijiet elettriċi.
 Għandha tintwera l-konformità ma' dawn ir-rekwiżiti mill-applikant, b'simulazzjoni jew mezzi oħra ta' verifika aċċettati mis-Servizz Tekniku responsabbli għall-approvazzjoni tat-tip.
 6.25.7.1. Il-fanali kollha tas-sinjal ta’ twissija ta' ħabta fuq wara għandhom jixgħelu u jitfu malajr b’mod sinkronizzat bi frekwenza ta’ 4,0 +/– 1 Hz.
 6.25.7.1.1. Madankollu, jekk kwalunkwe waħda mill-fanali tas-sinjal ta’ twissija ta' ħabta fuq wara fuq in-naħa ta’ wara tal-vettura tuża sorsi tad-dawl tal-filament, il-frekwenza għandha tkun ta’ 4 + 0/– 1,0 Hz.
 6.25.7.2. Is-sinjal ta’ twissija ta' ħabta fuq wara għandu jaħdem indipendentement mill-fanali l-oħra.
 6.25.7.3. Is-sinjal ta’ twissija ta' ħabta fuq wara għandu jkun attivat u deattivat b’mod awtomatiku.
 6.25.7.4. Is-sinjal ta' twissija ta' ħabta fuq wara ma għandux jiġi attivat jekk il-fanali tal-indikazzjoni tad-direzzjoni, is-sinjal tat-twissija ta' periklu jew is-sinjal ta' waqfien ta' emerġenza jkunu attivati.
 6.25.7.5. Is-sinjal ta' twissija ta' ħabta fuq wara jista' jiġi attivat biss fil-kundizzjonijiet li ġejjin:
 Vr
 attivazzjoni
 Vr > 30 km/h
 TTC ≤ 1,4
 Vr ≤ 30 km/h
 TTC ≤ 1,4 / 30 × Vr
 “Vr (Veloċità Relattiva)”: tfisser id-differenza fil-veloċità bejn vettura b'sinjal ta' twissija ta' ħabta fuq wara u vettura li tkun qiegħda warajha fl-istess karreġġata.
 “TTC (Ħin qabel il-ħabta)”: tfisser il-ħin stmat qabel jaħbtu vettura b'sinjal ta' twissija ta' ħabta fuq wara u vettura li tkun warajha jekk wieħed jassumi li l-veloċità fil-waqt tal-istima tibqa' kostanti.
 6.25.7.6. Il-perjodu tal-attivazzjoni tas-sinjal ta' twissija ta' ħabta fuq wara ma għandux ikun ikun iktar minn 3 sekondi.
 6.25.8. Tell-tale
 Fakultattiv
 7. IL-MODIFIKI GĦAL U L-ESTENSJONIJIET TAL-APPROVAZZJONI TAT-TIP TAL-VETTURA JEW TAL-INSTALLAZZJONI TAD-DWAL U TAT-TAGĦMIR TAS-SINJALAR BID-DAWL TAGĦHA
 7.1.
 Kull modifika għat-tip ta’ vettura jew għall-installazzjoni tal-apparati tad-dawl jew tas-sinjali bid-dawl, jew għal-lista li tissemma fil-paragrafu 3.2.2 t’aktar ’il fuq, għandha tkun innotifikata lid-dipartiment amministrattiv li approva dak it-tip ta’ vettura. Id-dipartiment imbagħad jista’ jew:
 7.1.1.
 Iqis li l-modifiki li saru mhux probabbli li se jkollhom affett avvers apprezzabbli u li jkun xi jkun il-każ, il-vettura xorta għadha tissodisfa r-rekwiżiti; jew
 7.1.2.
 Jeħtieġ rapport tat-test ieħor mingħand is-servizzi tekniċi responsabbli mit-twettiq tat-testijiet.
 7.2.
 Konferma tal-estensjoni jew rifjut ta’ approvazzjoni, fejn tiġi speċifikata l-bidla, għandha tkun ikkomunikata permezz tal-proċedura li ġiet speċifikata fil-paragrafu 4.3 t’aktar ’il fuq lill-Partijiet għall-Ftehim li japplikaw dan ir-Regolament.
 7.3.
 L-awtorità kompetenti li toħroġ l-estensjoni tal-approvazzjoni għandha tassenja numru ta’ serje għal estensjoni ta’ din ix-xorta u għandha tinforma b’dan lill-Partijiet l-oħra għall-Ftehim tal-1958 li japplikaw dan ir-Regolament permezz ta’ formola ta’ komunikazzjoni li tikkonforma mal-mudell fl-Anness 1 għal dan ir-Regolament.
 8. IL-KONFORMITÀ TAL-PRODUZZJONI
 Il-proċeduri ta’ konformità tal-produzzjoni għandhom jikkonformaw ma’dawk li ġew stabbiliti fl-Appendiċi 2 għall-Ftehim (E/ECE/324-E/ECE/TRANS/505/Rev.2), bir-rekwiżiti li ġejjin:
 8.1.
 Kwalunkwe vettura li ġiet approvata skont dan ir-Regolament għandha tkun immanifatturata b’tali mod li tikkonforma mat-tip approvat billi tissodisfa r-rekwiżiti li ġew stabbiliti fil-paragrafi 5 u 6 t’aktar ’il fuq.
 8.2.
 B’mod partikolari, id-detentur tal-approvazzjoni għandu:
 8.2.1.
 Jiżgura ruħu mill-eżistenza ta’ proċeduri għall-kontroll effettiv tal-kwalità tal-vettura rigward l-aspetti kollha rilevanti għall-konformità mar-rekwiżiti li ġew stabbiliti fil-paragrafi 5 u 6 t’aktar ’il fuq;
 8.2.2.
 Jiżgura ruħu li għal kull tip ta’ vettura jitwettqu mill-inqas it-testijiet provduti fl-Anness 9 għal dan ir-Regolament jew il-kontrolli fiżiċi li minnhom tista’ tkun derivata data ekwivalenti;
 8.3.
 L-awtorità kompetenti tista’ twettaq kwalunkwe test preskritt f’dan ir-Regolament. Dawn it-testijiet ikunu fuq kampjuni magħżula bl-addoċċ mingħajr distorsjoni tal-impenji tal-provvista tal-manifatturi.
 8.4.
 L-awtorità kompetenti għandha tipprova tikseb frekwenza ta’ spezzjoni waħda fis-sena. Madanakollu, dan huwa fid-diskrezzjoni tal-awtorità kompetenti u l-kunfidenza tagħhom fl-arranġamenti biex ikun żgurat kontroll effettiv tal-konformità ta’ produzzjoni. Fil-każ, fejn jiġu rreġistrati riżultati negattivi, l-awtorità kompetenti għandha tiżgura ruħha li jittieħdu l-passi kollha meħtieġa sabiex mill-aktar fis possibbli tkun stabbilita mill-ġdid il-konformità tal-produzzjoni.
 9. IL-PIENI GĦAN-NUQQAS TA’ KONFORMITÀ TAL-PRODUZZJONI
 9.1.
 L-approvazzjoni mogħtija rigward tip ta’ vettura skont dan ir-Regolament tista’ tiġi rtirata jekk ma jkunx hemm konformità mar-rekwiżiti jew jekk vettura li jkollha fuqha l-marka ta’ approvazzjoni ma tikkonformax mat-tip approvat.
 9.2.
 Jekk Parti għall-Ftehim li tapplika dan ir-Regolament tirtira approvazzjoni li tkun tat preċedentement, minnufih għandha tinnotifika b’dan lill-Partijiet Kontraenti l-oħra li japplikaw dan ir-Regolament permezz ta’ formola ta’ komunikazzjoni li tikkonforma mal-mudell fl-Anness 1 għal dan ir-Regolament.
 10. PRODUZZJONI MWAQQFA GĦAL KOLLOX
 Jekk id-detentur tal-approvazzjoni jieqaf kompletament li jimmanifattura tip ta’ vettura approvat skont dan ir-Regolament, għandu jinforma lill-awtorità li tat l-approvazzjoni. Malli tirċievi l-komunikazzjoni rilevanti, dik l-awtorità għandha tinforma b’dan lill-Partijiet l-oħra għall-Ftehim li japplikaw dan ir-Regolament permezz ta’ formola ta’ komunikazzjoni li tikkonforma mal-mudell fl-Anness 1 għal dan ir-Regolament.
 11. L-ISMIJIET U L-INDIRIZZI TAS-SERVIZZI TEKNIĊI RESPONSABBLI MIT-TWETTIQ TAT-TESTIJIET TA’ APPROVAZZJONI U TAD-DIPARTIMENTI AMMINISTRATTIVI
 Il-Partijiet għall-Ftehim tal-1958 li japplikaw dan il-Ftehim għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-servizzi tekniċi responsabbli mit-twettiq tat-testijiet ta’ approvazzjoni u tad-dipartimenti amministrattivi li jagħtu l-approvazzjoni u lilhom għandhom jintbagħtu l-formoli li jiċċertifikaw approvazzjoni jew estensjoni jew rifjut jew irtirar ta’ approvazzjoni, maħruġa f’pajjiżi oħra.
 12. ID-DISPOŻIZZJONIJIET TRANŻIZZJONALI
 12.1.
 Minkejja d-dispożizzjonijiet tranżizzjonali li ġejjin, il-Partijiet Kontraenti li l-applikazzjoni tagħhom ta’ dan ir-Regolament tidħol fis-seħħ wara d-data tad-dħul fis-seħħ tas-serje l-aktar reċenti ta’ emendi mhumiex obbligati li jaċċettaw approvazzjonijiet li ngħataw skont kwalunkwe serje preċedenti ta’ emendi għal dan ir-Regolament.
 12.2.
 Il-Partijiet Kontraenti li japplikaw dan ir-Regolament ma għandhomx jirrifjutaw li jagħtu estensjonijiet lill-approvazzjonijiet skont is-serje preċedenti ta’ emendi għal dan ir-Regolament.
 12.3.
 Sakemm is-Segretarju Ġenerali tan-Nazzjonijiet Uniti jkun innotifikat mod ieħor, il-Ġappun jiddikjara li, fejn għandu x’jaqsmu vetturi tal-kategoriji M1 u N1, b’relazzjoni għall-installazzjoni ta’ apparati tad-dawl u tas-sinjali bid-dawl, il-Ġappun se jkun marbut biss mill-obbligi tal-Ftehim li miegħu huwa Anness dan ir-Regolament..
 12.4.
 Mid-data uffiċjali tad-dħul fis-seħħ tas-serje 03 ta’ emendi, l-ebda Parti Kontraenti li tapplika dan ir-Regolament ma għandha tirrifjuta li tagħti approvazzjoni skont dan ir-Regolament kif emendat mis-serje 03 ta’ emendi.
 12.5.
 Minn 12-il xahar wara d-data tad-dħul fis-seħħ tas-serje 03 ta’ emendi, il-Partijiet Kontraenti li japplikaw dan ir-Regolament għandhom jagħtu approvazzjonijiet biss jekk it-tip ta’ vettura li għandu jkun approvat jissodisfa r-rekwiżiti ta’ dan ir-Regolament kif emendat mis-serje 03 ta’ emendi.
 12.6.
 Sa 36 xahar wara d-data tad-dħul fis-seħħ tas-serje 03 ta’ emendi għal dan ir-Regolament, l-ebda Parti Kontraenti li tapplika dan ir-Regolament ma għandha tirrifjuta approvazzjoni nazzjonali jew reġjonali tat-tip ta’ tip ta’ vettura approvat skont is-serje preċedenti ta’ emendi għal dan ir-Regolament.
 12.7.
 Minn 36 xahar wara d-dħul fis-seħħ tas-serje 03 ta’ emendi għal dan ir-Regolament, il-Partijiet Kontraenti li japplikaw dan ir-Regolament jistgħu jirrifjutaw l-ewwel reġistrazzjoni nazzjonali jew reġjonali (l-ewwel dħul fis-servizz) ta’ vettura li ma tissodisfax ir-rekwiżiti tas-serje 03 ta’ emendi għal dan ir-Regolament.
 12.8.
 Minn 60 xahar wara d-data tad-dħul fis-seħħ tas-serje 03 ta’ emendi għal dan ir-Regolament, l-approvazzjonijiet skont dan ir-Regolament għandhom jieqfu jkunu validi, ħlief fil-każ ta’ tipi ta’ vettura li jikkonformaw mar-rekwiżiti ta’ dan ir-Regolament kif emendat mis-sejre 03 ta’ emendi.
 12.9.
 Minkejja d-dispożizzjonijiet tal-paragrafu 12.7 jew 12.8 hawn fuq, approvazzjonijiet tat-tipi ta’ vettura skont is-serje preċedenti ta’ emendi għal dan ir-Regolament li mhumiex affetwati mis-serje 03 ta’ emendi għandhom jibqgħu validi u l-Partijiet Kontraenti li japplikaw dan ir-Regolament għandhom ikomplu jaċċettawhom.
 12.10.
 Minn 36 xahar mid-dħul fis-seħħ tas-Suppliment 3 għas-serje 03 ta’ emendi, il-Partijiet Kontraenti li japplikaw dan ir-Regolament għandhom jagħtu approvazzjonijiet biss jekk it-tip ta’ vettura li għandu jiġi approvat jissodisfa r-rekwiżiti ta’ dan ir-Regolament kif emendat mis-Suppliment 3 għas-serje 03 ta’ emendi.
 12.11.
 Sa mid-data uffiċjali tad-dħul fis-seħħ tas-serje 04 ta’ emendi, l-ebda Parti Kontraenti li tapplika dan ir-Regolament ma għandha tirrifjuta li tagħti approvazzjoni skont dan ir-Regolament kif emendat mis-serje 04 ta’ emendi.
 12.12.
 Sa minn 30 xahar għall-vetturi tal-kategoriji M1 u N1 u 48 xahar għall-vetturi tal-kategoriji l-oħra wara d-data uffiċjali tad-dħul fis-seħħ tas-serje 04 ta’ emendi, il-Partijiet Kontraenti li japplikaw dan ir-Regolament għandhom jagħtu approvazzjonijiet biss jekk it-tip ta’ vettura li għandu jkun approvat jissodisfa r-rekwiżiti ta’ dan ir-Regolament kif emendat mis-serje 04 ta’ emendi.
 12.13.
 Sa 30 xahar għall-vetturi tal-kategoriji M1 u N1 u 48 xahar għall-vetturi tal-kategoriji l-oħra wara d-data uffiċjali tad-dħul fis-seħħ tas-serje 04 ta’ emendi, il-Partijiet Kontraenti li japplikaw dan ir-Regolament għandhom ikomplu jagħtu approvazzjonijiet għal dawk it-tipi ta’ vetturi li jkunu konformi mar-rekwiżiti ta’ dan ir-Regolament skont is-serje preċedenti ta’ emendi.
 12.14.
 L-approvazzjonijiet mogħtija skont dan ir-Regolament qabel 30 xahar għall-vetturi tal-kategoriji M1 u N1 u 48 xahar għall-vetturi tal-kategoriji l-oħra wara d-data uffiċjali tad-dħul fis-seħħ tas-serje 04 ta’ emendi u l-estensjonijiet ta’ approvazzjonijiet ta’ din ix-xorta kollha, inklużi dawk lil serje preċedenti ta’ emendi għal dan ir-Regolament li ngħataw sussegwentement, għandhom jibqgħu validi b’mod indefinit. Meta t-tip ta’ vettura approvat skont is-serje preċedenti ta’ emendi jissodisfa r-rekwiżiti ta’ dan ir-Regolament kif emendat mis-serje 04 ta’ emendi, il-Parti Kontraenti li tat l-approvazzjoni għandha tinnotifika b’dan lill-Partijiet Kontraenti l-oħra li japplikaw dan ir-Regolament.
 12.15.
 L-ebda Parti Kontraenti li tapplika dan ir-Regolament ma għandha tirrifjuta approvazzjoni tat-tip nazzjonali jew reġjonali ta’ tip ta’ vettura approvat skont is-serje 04 ta’ emendi għal dan ir-Regolament.
 12.16.
 Minkejja d-dispożizzjonijiet tranżizzjonali hawn fuq, Partijiet Kontraenti li l-applikazzjoni tagħhom tar-Regolament Nru 112 tiġi fis-seħħ wara d-data ta' dħul fis-seħħ tas-serje 04 ta' emendi għal dan ir-Regolament mhumiex obbligati li jaċċettaw approvazzjonijiet jekk dan it-tip ta' vettura li għandu jiġi approvat ma jilħaqx ir-rekwiżiti tal-paragrafi 6.1.2 u 6.2.2 kif emendati bis-serje 04 ta' emendi għal dan ir-Regolament fir-rigward tar-Regolament Nru 112.
 12.17.
 Il-paragrafu 6.19.7.3 jidħol fis-seħħ 30 xahar għat-tipi ġodda tal-vetturi tal-kategoriji M1 u N1 u 48 xahar għat-tipi ġodda ta' vetturi ta' kategoriji oħra wara d-data tad-dħul fis-seħħ tas-serje 04 ta' emendi.
 12.18.
 Il-Partijiet Kontraenti li japplikaw dan ir-Regolament għandhom ikomplu jibagħtu l-approvazzjonijiet lit-tipi ta' vetturi li ma jissodisfawx ir-rekwiżiti tal-paragrafu 5.2.1 tas-Suppliment 2 tas-serje 04 ta' emendi, jekk ikunu mgħammra b'fanali approvati skont ir-Regolament Nru 98 (qabel is-Suppliment 9) jew ir-Regolament Nru 112 (qabel is-Suppliment 8).
 12.19.
 Minn 36 xahar mid-dħul fis-seħħ tas-Suppliment 3 għas-serje 04 ta’ emendi, il-Partijiet Kontraenti li japplikaw dan ir-Regolament għandhom jagħtu approvazzjonijiet biss jekk it-tip ta’ vettura li għandu jiġi approvat jissodisfa r-rekwiżiti tal-paragrafi 3.2.7 u 5.27 ta' dan ir-Regolament kif emendat mis-Suppliment 3 għas-serje 04 ta’ emendi.
 12.20.
 Il-Partijiet Kontraenti li japplikaw dan ir-Regolament ma għandhomx jirrifjutaw li jagħtu estensjonijiet lill-approvazzjonijiet skont il-verżjonijiet preċedenti kollha ta' dan ir-Regolament li għadhom validi.
 12.21.
 Mid-data uffiċjali tad-dħul fis-seħħ tas-serje 05 ta’ emendi, l-ebda Parti Kontraenti li tapplika dan ir-Regolament ma għandha tirrifjuta li tagħti approvazzjoni skont dan ir-Regolament kif emendat mis-serje 05 ta’ emendi.
 12.22.
 Minn 48 xahar mid-data uffiċjali tad-dħul fis-seħħ tas-serje 05 ta’ emendi, il-Partijiet Kontraenti li japplikaw dan ir-Regolament għandhom jagħtu approvazzjonijiet biss jekk it-tip ta’ vettura li għandu jkun approvat jissodisfa r-rekwiżiti ta’ dan ir-Regolament kif emendat mis-serje 05 ta’ emendi.
 12.23.
 Il-Partijiet Kontraenti li japplikaw dan ir-Regolament għandhom ikomplu jagħtu approvazzjonijiet lil dawk it-tipi ta' vetturi li jikkonformaw mar-rekwiżiti ta' dan ir-Regolament kif emendat mis-serje preċedenti ta' emendi matul il-perjodu ta' 48 xahar li jsegwi d-data tad-dħul fis-seħħ tas-serje 05 ta' emendi.
 12.24.
 Ebda Parti Kontraenti li tapplika dan ir-Regolament ma għandha tirrifjuta approvazzjoni tat-tip nazzjonali jew reġjonali ta' tip ta' vettura approvat skont is-serje 05 ta' emendi ta' dan ir-Regolament.
 12.25.
 Sa 48 xahar wara d-data tad-dħul fis-seħħ tas-serje 05 ta’ emendi għal dan ir-Regolament, l-ebda Parti Kontraenti li tapplika dan ir-Regolament ma għandha tirrifjuta approvazzjoni nazzjonali jew reġjonali tat-tip ta’ tip ta’ vettura approvat skont is-serje preċedenti ta’ emendi għal dan ir-Regolament.
 12.26.
 L-approvazzjonijiet eżistenti skont dan ir-Regolament qabel id-data tad-dħul fis-seħħ tas-serje 05 ta' emendi ta' dan ir-Regolament għandhom jibqgħu validi indefinittivament.
 12.27.
 Minn 66 xahar għal tipi ġodda ta' vetturi tal-kategoriji M1 u N1 u 84 xahar għal tipi ġodda ta' vetturi tal-kategoriji l-oħra wara d-data uffiċjali tad-dħul fis-seħħ tas-serje 05 ta’ emendi lil dan ir-Regolament, il-Partijiet Kontraenti li japplikaw dan ir-Regolament għandhom jagħtu approvazzjonijiet biss jekk it-tip ġdid ta’ vettura li għandu jiġi approvat ikun jissodisfa r-rekwiżiti ta’ dan ir-Regolament kif emendat mis-serje 05 ta’ emendi eskluż il-paragrafi 6.2.7.6.2 u 6.2.7.6.3. L-approvazzjonijiet eżistenti skont dan ir-Regolament qabel dawn id-dati jibqgħu validi indefinittavment u l-estensjoni tal-approvazzjonijiet għandha tingħata wara.
 (1) Kif iddefinit fl-Anness 7 għar-Riżoluzzjoni Konsolidata dwar il-Kostruzzjoni tal-Vetturi(R.E.3), (dokument TRANS/WP.29/78/Rev.1/Emend.2 kif emendat l-aħħar bl-Emenda 4).
 (2) Għal kjarifika ara l-Anness 10.
 (3) Fil-każ tad-dawl għall-pjanċa tar-reġistrazzjoni ta' wara u l-indikaturi tad-direzzjoni tal-kategoriji 5 u 6, għandha tintuża “superfiċje li titfa' d-dawl”.
 (4) Fl-Anness 3, il-Parti 7, wieħed jista' jsib eżempji biex jippermettu deċiżjoni dwar l-inkorporazzjoni reċiproka tal-fanali.
 (5) CIE Publication 15.2, 1986, Colorimetry, the CIE 1931 standard colorimetric observer.
 (6) 1 għall-Ġermanja, 2 għal Franza, 3 għall-Italja, 4 għall-Olanda, 5 għall-Iżvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għas-Serbja, 11 għar-Renju Unit, 12 għall-Awstrija, 13 għal-Lussemburgu, 14 għall-Iżvizzera, 15 (battal), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 għall-Irlanda, 25 għall-Kroazja, 26 għas-Slovenja, 27 għas-Slovakkja, 28 għall-Belarus, 29 għall-Estonja, 30 (battal), 31 għall-Bożnija u Ħerżegovina, 32 għal-Latvja, 33 (battal), 34 għall-Bulgarija, 35 (battal), 36 għal-Litwanja, 37 għat-Turkija, 38 (battal), 39 għall-Ażerbajġan, 40 għall-ex-Repubblika Jugoslava tal-Maċedonja, 41 (battal), 42 għall-Unjoni Ewropea (L-approvazzjonijiet jingħataw mill-Istati Membri tagħha billi jużaw is-simbolu ECE rispettiv tagħhom), 43 għall-Ġappun, 44 (battal), 45 għall-Awstralja, 46 għall-Ukrajna, 47 għall-Afrika t’Isfel, 48 għan-New Zealand, 49 għal Ċipru, 50 għal Malta, 51 għar-Repubblika tal-Korea, 52 għall-Malażja u 53 għat-Tajlandja, 54 u 55 (battala) u 56 għall-Montenegro, 57 (battal) u 58 għat-Tuneżija. In-numri sussegwenti għandhom jiġu assenjati lil pajjiżi oħra fl-ordni kronoloġiku li bih jirratifikaw jew jaderixxu għall-Ftehim li Jikkonċerna l-Adozzjoni ta' Preskrizzjonijiet Tekniċi Uniformi għall-Vetturi bir-Roti, Tagħmir u Partijiet li jistgħu Jitwaħħlu u/jew Jintużaw fuq Vetturi bir-Roti u l-Kundizzjonijiet għall-Għarfien Reċiproku tal-Approvazzjonijiet Mogħtija fuq il-Bażi ta' dawn il-Preskrizzjonijiet, u n-numri assenjati b'dan il-mod għandhom jiġu kkomunikati mis-Segretarju-Ġenerali tan-Nazzjonijiet Uniti lill-Partijiet Kontraenti għal dan il-Ftehim.
 (7) Dan ma japplikax għal oġġetti apposta li jistgħu jiġu miżjuda mal-estern tal-fanal.
 (8) Il-kejl tal-koordinati tal-kromatiċità tad-dawl li joħroġ mill-fanali mhuwiex parti minn dan ir-regolament.
 (9) Magħruf ukoll bħala retroriflettur abjad jew bla kulur.
 (10) Xejn f’dan ir-Regolament ma għandu jipprekludi lill-Partijiet Kontraenti li japplikaw dan ir-Regolament milli jippermettu l-użu ta’ mmarkar abjad biex jolqot l-għajn fuq wara tal-vettura fit-territorji tagħhom.
 (11) Kif ġew iddefiniti fl-Anness 7 għar-Riżoluzzjoni Konsolidata dwar il-Kostruzzjoni tal-Vetturi(R.E.3), (dokument TRANS/WP.29/78/Rev.1/Emend.2 kif emendat l-aħħar bl-Emenda 4).
 (12) Il-Partijiet Kontraenti għar-regolamenti rispettivi xorta jistgħu jipprojbixxu l-użu ta’ sistemi ta’ tindif mekkaniċi meta jiġu installati fanali b’lentijiet tal-plastik, immarkati “PL”.
 (13) Kif ġew iddefiniti fl-Anness 7 għar-Riżoluzzjoni Konsolidata dwar il-Kostruzzjoni tal-Vetturi(R.E.3), (dokument TRANS/WP.29/78/Rev.1/Emend.2 kif emendat l-aħħar bl-Emenda4).
 (14) It-tipi ġodda ta’ vetturi li ma jkunux konformi ma’ din id-dispożizzjoni jistgħu jkunu approvati sa 18-il xahar wara d-dħul fis-seħħ tas-Suppliment 4 għas-Serje 03 ta’ Emendi.
 (15) Il-valur ta’ 5° mogħti għall-angolu ta’ viżibilità li ma jistax jintlemaħ (dead angle of visibility) fuq wara tal-indikatur tad-direzzjoni tal-ġenb huwa limitu ta’ fuq. d ≤ 2,50 m
 (16) Ara n-nota ta' qiegħ il-paġna 14.
 (17) Il-Partijiet Kontraenti li ma japplikawx ir-Regolament Nru 87 jistgħu jipprojbixxu l-preżenza tad-DRL (kif ġie speċifikat fil-paragrafu 5.22) fuq il-bażi tar-regolamenti nazzjonali.
 (18) It-tipi ta’ vetturi li ma jkunux konformi ma’ din id-dispożizzjoni jistgħu jkunu approvati sa 18-il xahar wara d-dħul fis-seħħ tas-Suppliment 4 għas-Serje 03 ta’ Emendi.
 (19) Din id-dispożizzjoni ma tapplikax sa 5 snin wara d-data uffiċjali tad-dħul fis-seħħ tas-serje 03 ta’ emendi għal dan ir-Regolament.
 (20) Fil-każ ta’ “żewġ unitajiet tad-dawl imqiegħda b’mod simmetriku” addizzjonali, id-distanza orizzontali tista’ tkun ta’ 200 mm (C fil-figura).
 (21) Id-direzzjonijiet tat-traffiku li jiġu separati permezz tal-kostruzzjoni tat-triq, jew, tiġi identifikata distanza laterali korrispondenti tat-traffiku oppost. Dan jimplika tnaqqis fil-leħħa eċċessiva mill-fanali tal-vetturi fit-traffiku oppost.
 (22) Din id-dispożizzjoni ma tapplikax għad-dawl b’raġġ li ma jtellifx is-sewwieq minn faċċata meta jiġi prodott dawl għal-liwi għal dawra fuq lemin fi traffiku fuq il-lemin (dawra fuq ix-xellug għal traffiku fuq ix-xellug).
 (23) Il-Partijiet Kontraenti għar-Regolamenti rispettivi xorta jistgħu jipprojbixxu l-użu ta’ sistemi ta’ tindif mekkaniċi meta jiġu installati fanali b’lentijiet tal-plastik, immarkati “PL”.
 ANNESS 1
 KOMUNIKAZZJONI
 (Format massimu: A4 (210 × 297 mm))
 Test ta 'immaġni
 maħruġa minn:
 Isem l-amministrazzjoni
 li tikkonċerna: (2)
 APPROVAZZJONI MOGĦTIJA
 APPROVAZZJONI ESTIŻA
 APPROVAZZJONI RIFJUTATA
 APPROVAZZJONI RTIRATA
 PRODUZZJONI MWAQQFA GĦAL KOLLOX
 ta’ tip ta’ vettura rigward l-installazzjoni ta’ apparati tad-dawl u tas-sinjali bid-dawl, skont ir-Regolament Nru 48.
 Nru tal-Approvazzjoni: ...
 Nru tal-Estensjoni: ...
 1. L-isem kummerċjali jew it-trejdmark tal-vettura: ...
 2. Isem il-manifattur għat-tip ta’ vettura: ...
 3. Isem u l-indirizz tal-manifattur: ...
 4. Jekk ikun applikabbli, isem u l-indirizz tar-rappreżentant tal-manifattur: ...
 5. Imressqa għall-approvazzjoni fi: ...
 6. Is-Servizz Tekniku responsabbli mit-twettiq tat-testijiet ta’ approvazzjoni: ...
 7. Id-data tar-rapport tat-test: ...
 8. In-numru tar-rapport tat-test: ...
 9. Deskrizzjoni konċiża:
 L-apparati tad-dawl u tas-sinjali bid-dawl fuq il-vettura:
 9.1. Il-fanali b’raġġ ewlieni:
 iva/le (2)
 9.2. Il-fanali b’raġġ baxx: (2)
 iva/le (2)
 9.3. Il-fanali għaċ-ċpar fuq quddiem:
 iva/le (2)
 9.4. Il-fanali tar-rivers:
 iva/le (2)
 9.5. L-indikaturi tad-direzzjoni fuq quddiem:
 iva/le (2)
 9.6. L-indikaturi tad-direzzjoni fuq wara:
 iva/le (2)
 9.7. L-indikaturi tad-direzzjoni tal-ġenb:
 iva/le (2)
 9.8. Is-sinjal ta’ twissija f’każ ta’ periklu:
 iva/le (2)
 9.9. Il-fanali ta’ waqfien:
 iva/le (2)
 (1) In-numru li jiddistingwi l-pajjiż li jkun ta/estenda/irrifjuta/irtira approvazzjoni (ara d-dispożizzjonijiet tal-approvazzjoni fid- Regolament).
 (2) Aqta’barra dak li ma japplikax, jew irrepeti “iva” jew “le”.
 Test ta 'immaġni
 9.10. L-apparat li jdawwal il-pjanċa ta’ reġistrazzjoni ta’ wara:
 iva/le (2)
 9.11. Il-fanal tal-pożizzjoni ta' quddiem:
 iva/le (2)
 9.12. Il-fanali ta’ pożizzjonament ta’ wara:
 iva/le (2)
 9.13. Fanali għaċ-ċpar fuq wara:
 iva/le (2)
 9.14. Il-fanali tal-ipparkjar:
 iva/le (2)
 9.15. Fanali li timmarka l-kontorn tat-tarf:
 iva/le (2)
 9.16. Retroriflettur ta’ wara, mhux triangolari:
 iva/le (2)
 9.17. Ir-retrorifletturi ta’ wara, triangolari:
 iva/le (2)
 9.18. Retroriflettur ta’ quddiem, mhux triangolari:
 iva/le (2)
 9.19. Retroriflettur tal-ġenb mhux triangolari:
 iva/le (2)
 9.20. Fanali li timmarka l-ġnub:
 iva/le (2)
 9.21. Fanali tas-sewqan binhar:
 iva/le (2)
 9.22. Is-sistema adattativa tad-dawl ta’ quddiem (AFS):
 iva/le (2)
 9.23. Il-fanali għall-kantunieri:
 iva/le (2)
 9.24. L-immarkar biex jolqot l-għajn:
 Wara
 Il-ġenb
 9.24.1. L-immarkar sħiħ tad-dawra:
 iva/le (2)
 iva/le (2)
 9.24.2. L-immarkar parzjali tad-dawra:
 iva/le (2)
 iva/le (2)
 9.24.3. L-immarkar b’linja:
 iva/le (2)
 iva/le (2)
 9.24.4. Eżenzjoni dwar l-immarkar biex jolqot l-għajn skont il-paragrafu 6.21.1.2.5.
 Wara:
 iva/le (2)
 Kummenti: ...
 Il-ġenb:
 iva/le (2)
 Kummenti: ...
 9.25. Is-sinjal ta’ waqfien ta’ emerġenza:
 iva/le (2)
 9.26. Fanali ekwivalenti:
 iva/le (2)
 9.27. It-tagħbija massima persmissibbli fil-but: ...
 10. Kummenti: ...
 10.1. Kwalunkwe kumment dwar komponenti li jiċċaqilqu: ...
 10.2. Il-metodu li jintuża għad-definizzjoni tas-superfiċje apparenti:
 (a) Limitu tas-superfiċje li ddawwal (2); jew
 (b) Is-superfiċje li ddawwal (2)
 10.3. Kummenti oħra (validi għall-vetturi b’sewqan lemini jew xellugi): ...
 10.4. Kummenti li jikkonċernaw l-AFS (skont il-paragrafi 3.2.6 u 6.22.7.4 tar-Regolament): ...
 10.5. Kummenti rigward safejn ikopri l-immarkar biex jolqot l-għajn jekk ikun inqas mill-valur minimu ta’ 80 fil-mija meħtieġ mill-paragrafi 6.21.4.1.2 u 6.21.4.2.2 tar-Regolament: ...
 Test ta 'immaġni
 10.6. Għal vetturi tal-kategoriji M u N, il-kummenti dwar il-kundizzjonijiet tal-provvista tal-elettriku (skont il-paragrafi 3.2.7 u 5.27 tar-Regolament): ...
 10.7. Kummenti dwar l-immarkar li jolqot l-għajn (skont il-paragrafi 6.21.1.2.5 u 6.21.4.3.1 ta' dan ir- Regolament): ...
 10.8. Kummenti dwar l-immarkar li jolqot l-għajn (Vettura mhux lesta jew Vetturi Lesti skont il-paragrafi 6.21.1.2.1 u 6.21.1.2.2.1:
 Vetturi mhux lesti:
 iva/le (2)
 Vetturi lesti:
 iva/le (2)
 Vetturi lesti:
 iva/le (2)
 11. Position of the approval mark: ...
 12. Ir-raġuni(jiet) għall-estensjoni (jekk ikun applikabbli): ...
 13. Approvazzjoni mogħtija/estiża/rifjutata/irtirata (2)
 14. Post: ...
 15. Data: ...
 16. Firma: ...
 17. Id-dokumenti li ġejjin, li għandhom fuqhom in-numru ta’ approvazzjoni li ntwera aktar ’il fuq, huma disponibbli meta jintalbu: ...
 ANNESS 2
 L-ARRANĠAMENTI TAL-MARKI TA’ APPROVAZZJONI
 MUDELL A
 (Ara l-paragrafu 4.4 ta’ dan ir-Regolament)
 Il-marka ta’ approvazzjoni t’hawn fuq imwaħħla ma’ vettura turi li t-tip ta’ vettura kkonċernat, rigward l-installazzjoni ta’ apparati tad-dawl u tas-sinjali bid-dawl, kien approvat fl-Olanda (E4) skont ir-Regolament Nru 48 kif emendat mis-serje 05 ta’ emendi. In-numru ta’ approvazzjoni jindika li l-approvazzjoni ngħatat skont ir-rekwiżiti tar-Regolament Nru 48 kif emendat mis-serje 05 ta’ emendi.
 MUDELL B
 (ara l-paragrafu 4.5 ta’ dan ir-Regolament)
 Il-marka tal-approvazzjoni ta’ hawn fuq imwaħħla ma’ vettura turi li t-tip ta’ vettura kkonċernat kien approvat fl-Olanda (E4) skont ir-Regolament Nru 48 kif emendat mis-sejre 05 ta’ emendi u skont ir-Regolament Nru 33 (1). In-numru ta’ approvazzjoni jindika li, fid-dati meta ngħataw l-approvazzjonijiet rispettivi, ir-Regolament Nru 48 kien emendat mis-serje 05 ta’ emendi u r-Regolament Nru 33 kien għadu fil-forma oriġinali tiegħu.
 (1) It-tieni numru jingħata sempliċement bħala eżempju.
 ANNESS 3
 EŻEMPJI TAS-SUPERFIĊJI TAL-FANALI, L-ASSI U Ċ-ĊENTRU TA’ REFERENZA, U L-ANGOLI TAL-VIŻBILITÀ ĠEOMETRIKA
 Dawn l-eżempji juru xi arranġamenti biex jgħinu biex jinftiehmu d-dispożizzjonijiet u mhumiex intiżi li jirrestrinġu d-disinn.
 KODIĊI għall-eżempji kollha f'dan l-Anness:
 1.
 Superfiċje li ddawwal
 2.
 Assi ta' referenza
 3.
 Ċentru ta' referenza
 4.
 Angolu ta’ viżibilità ġeometrika
 5.
 Is-superfiċje li tarmi d-dawl
 6.
 Superfiċje apparenti bbażata fuq superfiċje li ddawwal
 7a.
 Superfiċje apparenti bbażata fuq is-superfiċje li tarmi d-dawl skont il-paragrafu 2.8.a (bil-lenti ta' barra)
 7b.
 Superfiċje apparenti bbażata fuq is-superfiċje li tarmi d-dawl skont il-paragrafu 2.8.a (mingħajr lenti ta' barra)
 8.
 Direzzjoni tal-viżibilità
 IO
 Parti ottika interna
 LG
 Gwida tad-dawl
 L
 Lenti ta' barra
 R
 Riflettur
 S
 Is-sors tad-dawl
 X
 Mhux parti minn din il-funzjoni
 F1
 Funzjoni numru wieħed
 F2
 Funzjoni numru tnejn
 PARTI 1
 Superfiċje li tarmi d-dawl ta' apparat għas-sinjalar bid-dawl li mhux retroriflettur
 Test ta 'immaġni
 Superfiċje apparenti abbażi tas-Superfiċje li Tarmi d-Dawl
 PARTI 2
 Superfiċje li ddawwal ta' apparat għas-sinjalar bid-dawl li mhux retroriflettur
 Test ta 'immaġni
 Skrins; pożizzjonijiet oħra tal-iskrins huma possibbli
 Superfiċje illuminanti
 Is-superfiċje illuminati li tirriżulta fil- pożizzjonijiet kollha possibbli tal-iskrin, eż. għad-determinazzjoni tal-erja massima jew minima.
 PARTI 3
 Eżempji ta' superfiċje apparenti bbażat fuq is-superfiċje li ddawwal f'direzzjonijiet differenti ta' viżibilità ġeometrika
 Test ta 'immaġni
 Superfiċje apparenti abbażi tas-superfiċje illuminanti
 Superfiċje apparenti abbażi tassuperfiċje illuminanti
 Test ta 'immaġni
 Superfiċje apparenti abbażi tas-superfiċje illuminanti
 PART 4
 Eżempji ta’ superfiċje apparenti bbażati fuq superfiċje li tarmi d-dawl f’direzzjonijiet differenti ta’ viżibilità ġeometrika
 Test ta 'immaġni
 Superfiċje apparenti abbażi tas- Superfiċje li Tarmi d-Dawl
 Test ta 'immaġni
 Superfiċje apparenti abbażi tas-Superfiċje li Tarmi d-Dawl
 PARTI 5
 Eżempji ta' superfiċje li ddawwal imqabbla ma' superfiċje li tarmi d-dawl fil-każ ta' “fanal b'funzjoni singola” (ara l-paragrafi 2.8 sa 2.9 ta' dan ir-Regolament)
 Eżempji ta' sors tad-dawl b'ottika riflettur wara lenti ta' barra:
 Eżempju 1
 Eżempju 2
 Eżempji ta' sors tad-dawl b'ottika riflettur b'lenti interna wara lenti ta' barra:
 Eżempju 3
 Eżempju 4
 Eżempji ta' sors tad-dawl b'ottika riflettur b'lenti interna parzjali wara lenti ta' barra:
 Eżempju 5
 Eżempju 6
 Eżempju ta' ottika tal-gwida tad-dawl wara lenti ta' barra:
 Eżempju 7
 Test ta 'immaġni
 Sezzjoni
 Fil-każ fejn il-lenti ta' barra mhux textured tkun eskluża, “7b” huwa s-superfiċja apparenti skont il-paragrafu 2.8. b.
 Eżempji ta' ottika tal-gwida tad-dawl jew ottika riflettur wara lenti ta' barra:
 Eżempju 8
 Test ta 'immaġni
 Sezzjoni
 Fil-każ fejn il-lenti ta' barra mhux textured tkun eskluża, “7b” huwa s-superfiċja apparenti skont il-paragrafu 2.8. b., u F1 ma għandhiex tkun trasparenti għal F2
 Eżempji ta' sors tad-dawl b'ottika riflettur f'kombinazzjoni ma' żona li mhijiex parti minn din il-funzjoni, wara lenti ta' barra:
 Eżempju 9
 Test ta 'immaġni
 Fil-każ fejn il-lenti ta' barra mhux textured tkun eskluża, “7b” huwa s-superfiċja apparenti skont il-paragrafu 2.8. b.
 PARTI 6
 Eżempji li juru d-determinazzjoni tas-superfiċje li tarmi d-dawl fi tqabbil mas-superfiċje li ddawwal (Ara l-paragrafi 2.8 u 2.9 ta' dan ir-Regolament)
 Nota: Id-dawl rifless jista' jikkontribwixxi għad-determinazzjoni tas-superfiċje li tarmi d-dawl
 Eżempju A
 Eżempju B
 Eżempju C
 Eżempju biex jiddetermina s-superfiċje li ddawwal f'kombinazzjoni ma' żona li mhijiex parti mill-funzjoni:
 Eżempju D
 Eżempju biex jiddetermina s-superfiċje li tarmi d-dawl skont 2.8.a f'kombinazzjoni ma' żona li mhijiex parti mill-funzjoni:
 Eżempju E
 Eżempju biex jiddetermina s-superfiċje apparenti f'kombinazzjoni ma' żona li mhijiex parti mill-funzjoni u lenti ta' barra mhux textured (skont il-punt 2.8.b):
 PARTI 7
 Eżempji biex tkun tista' tittieħed deċiżjoni dwar l-inkorporazzjoni reċiproka ta' żewġ funzjonijiet
 Fil-każ ta' lenti ta' barra textured b'ħajt bejniethom
 Test ta 'immaġni
 Mhux inkorporata reċiprokament
 Fil-każ b'lenti ta' barra textured:
 Test ta 'immaġni
 Inkorporata reċiprokament
 Fil-każ fejn il-lenti ta' barra mhux textured tkun eskluża:
 Test ta 'immaġni
 Mhux inkorporata reċiprokament
 Fil-każ fejn il-lenti ta' barra mhux textured tkun eskluża:
 Test ta 'immaġni
 Mhux inkorporata reċiprokament
 Mhux inkorporata reċiprokament
 Fil-każ fejn il-lenti ta' barra (textured jew le) tkun inkluża:
 Test ta 'immaġni
 Inkorporata reċiprokament
 Inkorporata reċiprokament
 Fil-każ fejn il-lenti ta' barra (textured jew le) tkun inkluża:
 Test ta 'immaġni
 Inkorporata reċiprokament
 Fil-każ fejn il-lenti ta' barra mhux textured tkun eskluża, “7b” jkun is-superfiċje apparenti skont il-paragrafu 2.8 u F1 ma għandux ikun trasparenti għal F2:
 Test ta 'immaġni
 Inkorporata reċiprokament
 Fil-każ fejn il-lenti ta' barra mhux textured tkun eskluża jew mhux eskluża:
 Test ta 'immaġni
 Inkorporata reċiprokament
 ANNESS 4
 IL-VIŻIBILITÀ TA’ FANAL AĦMAR FUQ QUDDIEM U L-VIŻIBILITÀ TA’ FANAL ABJAD FUQ WARA
 (Ara l-paragrafi 5.10.1 u 5.10.2 ta’ dan ir-Regolament)
 Figura 1
 Test ta 'immaġni
 Żona 1
 Viżibilità ta' bozza ħamra fuq quddiem
 Figura 2
 Test ta 'immaġni
 Żona 2
 Viżibilità ta' bozza bajda fuq quddiem
 ANNESS 5
 L-istati tat-tagħbija li għandhom jitqiesu biex ikunu ddeterminati l-varjazzjonijiet fl-orjentazzjoni vertikali tal-fanali b’raġġ baxx
 Il-kundizzjonijiet tat-tagħbija fuq il-fusien li jissemmew fil-paragrafi 6.2.6.1 u 6.2.6.3.1.
 1.
 Għat-testijiet li ġejjin, il-massa tal-passiġġieri għandha tkun ikkalkulata fuq il-bażi ta’ 75 kg għal kull persuna.
 2.
 Il-kundizzjonijiet tat-tagħbija għat-tipi differenti ta’ vetturi:
 2.1.
 Il-vetturi fil-kategorija M1
 (1):
 2.1.1.
 L-angolu tar-raġġ tad-dawl tal-fanali b’raġġ baxx għandu jkun iddeterminat skont il-kundizzjonijiet tat-tagħbija li ġejjin:
 2.1.1.1.
 Persuna waħda fis-sit tas-sewwieq;
 2.1.1.2.
 Is-sewwieq, flimkien ma’ passiġġier wieħed fis-sit ta’ quddiem l-aktar ’il bogħod mis-sewwieq;
 2.1.1.3.
 Is-sewwieq, passiġġier wieħed fis-sit ta’ quddiem l-aktar ’il bogħod mis-sewwieq, bis-sits kollha l-aktar ’il bogħod fuq wara okkupati;
 2.1.1.4.
 Is-sits kollha okkupati;
 2.1.1.5.
 Is-sits kollha okkupati, flimkien ma’ tagħbija mqassma b’mod bilanċjat fil-but tal-bagalji, sabiex tinkiseb it-tagħbija permissibbli fuq il-fus ta’ wara jew fuq il-fus ta’ qudiem jekk il-but ikun fuq quddiem. Jekk il-vettura għandha but fuq quddiem u fuq wara, it-tagħbija addizzjonali trid tkun imqassma b’mod xieraq sabiex jinkisbu t-tagħbiji permissibbli tal-fusien. Madanakollu, jekk il-massa mgħobbija massima permissibbli tinkiseb qabel it-tagħbija permissibbli fuq wieħed mill-fusien, it-tagħbija tal-but(iet) għandha tkun limitata għall-figura li tippermetti li tintlaħaq dik il-massa;
 2.1.1.6.
 Is-sewwieq, flimkien ma’ tagħbija mqassma b’mod bilanċjat fil-but, sabiex tinkiseb it-tagħbija permissibbli fuq il-fus korrispondenti.
 Madanakollu, jekk il-massa mgħobbija massima permissibbli tinkiseb qabel it-tagħbija permissibbli fuq il-fus, it-tagħbija tal-but(iet) għandha tkun limitata għall-figura li tippermetti li l-massa tintlaħaq.
 2.1.2.
 Biex jiġu ddeterminati l-kundizzjonijiet tat-tagħbija t’aktar ’il fuq, trid titqies kwalunkwe restrizzjoni għat-tagħbija li ġiet stabbilita mill-manifattur.
 2.2.
 Il-vetturi fil-kategoriji M2 u M3
 (1);
 L-angolu tar-raġġ tad-dawl mill-fanali b’raġġ baxx irid ikun iddeterminat fil-kundizzjonjiet tat-tagħbija li ġejjin:
 2.2.1.
 Vettura mhux mgħobbija u persuna waħda fis-sit tas-sewwieq;V
 2.2.2.
 Vetturi mgħobbija b’tali mod li kull fus iġorr it-tagħbija massima teknikament permissibbli tiegħu jew sakemm tintlaħaq il-massa massima permissibbli tal-vettura billi l-fusien ta’ quddiem u ta’ wara jiġu mgħobbija b’mod proprozjonat għat-tagħbiji massimi teknikament permissibbli tagħhom, liema minnhom iseħħ l-ewwel.
 2.3.
 Il-vetturi fil-kategorija N b’superfiċji ta’ tagħbija:
 2.3.1.
 L-angolu tar-raġġ tad-dawl mill-fanali b’raġġ baxx irid ikun iddeterminat fil-kundizzjonjiet tat-tagħbija li ġejjin;
 2.3.1.1.
 vettura mhux mgħobbija u persuna waħda fis-sit tas-sewwieq;
 2.3.1.2.
 Sewwieq, flimkien ma’ tagħbija mqassma b’tali mod sabiex it-tagħbija massima teknikament permissibbli tintefa’ fuq il-fus jew fuq il-fusien ta’ wara, jew il-massa massima permissibbli tal-vettura, liema minnhom isseħħ l-ewwel, mingħajr ma tinqabeż it-tagħbija tal-fus ta’ quddiem li ġiet ikkalkulata bħala s-somma tat-tagħbija tal-fus ta’ quddiem tal-vettura mhux mgħobbija flimkien ma’ 25 fil-mija tal-piż tal-passiġġieri u tal-bagalji (imma mhux tal-fjuwil) massimu permissibbli fuq il-fus ta’ quddiem. Bil-maqlub, il-fus ta’ quddiem jitqies b’dan il-mod meta l-pjattaforma tat-tagħbija tkun fuq quddiem.
 2.4.
 Il-vetturi fil-kategorija N mingħajr superfiċje ta’ tagħbija:
 2.4.1.
 Il-vetturi li jiġbdu għas-semi-trejlers:
 2.4.1.1.
 Vettura mhux mgħobbija mingħajr tagħbija fuq iż-żjieda tal-igganċjar u persuna waħda fis-sit tas-sewwieq;
 2.4.1.2.
 Persuna waħda fis-sit tas-sewwieq: it-tagħbija teknikament permissibbli fuq iż-żjieda tal-igganġjar fil-pożizzjoni taż-żjieda li tikkorrispondi għall-ogħla tagħbija fuq il-fus ta’ wara.
 2.4.2.
 Il-vetturi li jiġbdu għat-trejlers:
 2.4.2.1.
 vettura mhux mgħobbija u persuna waħda fis-sit tas-sewwieq;
 2.4.2.2.
 Persuna waħda fis-sit tas-sewwieq, bil-postijiet l-oħra kollha fil-kabina tas-sewqan ikunu okkupati.
 (1) Kif iddefinita fl-Anness 7 għar-Riżoluzzjoni Konsolidata dwar il-Kostruzzjoni tal-Vetturi (R.E.3) (dokument TRANS/WP.29/78/Rev.1/Emend.2, kif emendat l-aħħar mill-Emenda 4).
 ANNESS 6
 IL-KEJL TAL-VARJAZZJONI TAL-INKLINAZZJONI TAR-RAĠĠ BAXX BĦALA FUNZJONI TAT-TAGĦBIJA
 1. L-AMBITU
 Dan l-Anness jispeċifika metodu biex jitkejlu l-varjazzjonijiet fl-inklinazzjoni tar-raġġ baxx tal-vetturi motorizzati, b’relazzjoni għall-inklinazzjoni inizjali tiegħu, ikkawżata minn bidliet fl-attitudni tal-vettura minħabba t-tagħbija.
 2. ID-DEFINIZZJONIJIET
 2.1. L-inklinazzjoni inizjali
 2.1.1. L-inklinazzjoni inizjali ddikjarata
 Il-valur tal-inklinazzjoni inizjali tar-raġġ baxx speċifikata mill-manifattur tal-vettura bil-mutur li jservi bħala valur ta’ referenza għall-kalkolu tal-varjazzjonijiet permissibbli.
 2.1.2. L-inklinazzjoni inizjali mkejla
 Il-valur intermedju tal-inklinazzjoni tar-raġġ baxx jew tal-inklinazzjoni tal-vettura mkejla bil-vettura fil-kundizzjoni Nru 1, kif ġie ddefinit fl-Anness 5, għall-kategorija tal-vettura li qed tiġi ttestjata. Isservi bħala valur ta’ referenza għall-valutazzjoni tal-varjazzjonijiet fl-inklinazzjoni tar-raġġ hekk kif tvarja t-tagħbija.
 2.2. L-inklinazzjoni tar-raġġ baxx
 Tista’ tkun iddefinita kif ġej:
 Jew bħala l-angolu, espress f’milliradians, bejn id-direzzjoni tar-raġġ lejn punt karatteristiku fuq il-parti orizzontali tal-punt ta’ waqfien fid-distribuzzjoni ta’ luminożità tal-fanal u l-pjan orizzontali,
 Jew bit-tanġent ta’ dak l-angolu, espress f’perċentwal ta’ inklinazzjoni, ladaraba l-angolu huma żgħar (għal dawn l-angoli ż-żgħar, 1 fil-mija huwa daqs 10 mrad).
 Jekk l-inklinazzjoni tiġi espressa f’perċentwal ta’ inklinazzjoni, tista’ tkun ikkalkolata permezz tal-formula li ġejja:
 fejn:
 h1
 hija l-għoli ’l fuq mill-art, f’millimetri, tal-punt karatteristiku li ssemma aktar ’il fuq, imkejjel fuq skrin vertikali perpendikulari għall-pjan lonġitudinali medjan tal-vettura, imqiegħed f’distanza orizzontali L.
 h2
 hija l-għoli ’il fuq mill-art, f’millimetri, taċ-ċentru ta’ referenza (li jitqies bħala l-oriġini nominali tal-punt karatteristiku magħżul f’h1):
 L
 hija d-distanza, f’millimetri, mill-iskrin saċ-ċentru ta’ referenza.
 Il-valuri negattivi juru inklinazzjoni ’l isfel (ara l-figura 1).
 Il-valuri pożittivi juru inklinazzjoni ’l fuq.
 Figura 1
 L-inklinazzjoni ’l isfel tar-raġġ baxx ta’ vettura tal-kategorija M1
 Noti:
 1.
 Dan id-disinn jirrapprenta vettura tal-kategorija M1, imma l-prinċipju li jintwera japplika ugwalment għal vetturi ta’ kategoriji oħra.
 2.
 Fejn il-vettura ma tinkorporax sistema ta’ invellar tal-fanali, il-varjazzjoni fl-inklinazzjoni tar-raġġ baxx hija identika għall-varjazzjoni fl-inklinazzjoni tal-vettura nfisha.
 3. IL-KUNDIZZJONIJIET TAL-KEJL
 3.1. Jekk tintuża spezzjoni viżwali tad-disinn tar-raġġ baxx fuq l-iskrin jew jintuża metodu fotometriku, il-kejl għandu jsir f’ambjent mudlam (pereżempju, kamra mudlama) ta’ erja biżżejjed biex il-vettura u l-iskrin jkunu jistgħu jitqiegħdu kif jintwera fil-figura 1. Iċ-ċentri ta’ referenza tal-fanali għandhom ikunu f’distanza mill-iskrin ta’ mill-inqas 10m.
 3.2. L-art li fuqha jsir il-kejl għandha tkun kemm jista’ jkun possibbli ċatta u orizzontali, sabiex ir-riproduċibilità tal-kejl tal-inklinazzjoni tar-raġġ baxx tkun assigurata bi preċiżjoni ta’ ± 0,5 mrad (inklinazzjoni ta’ ± 0,05 fil-mija).
 3.3. Jekk jintuża skrin, l-immarkar, il-pożizzjoni u l-orjentazzjoni tiegħu b’relazzjoni għall-art u għall-pjan medjan lonġitudinali tal-vettura, għandhom ikunu tali r-riproduċibilità tal-kejl tal-inklinazzjoni tar-raġġ baxx tista’ tkun assigurata bi preċiżjoni ta’ ± 0,5 mrad (inklinazzjoni ta’ ± 0,05 fil-mija).
 3.4. Waqt il-kejl, it-temperatura ambjentali għandha tkun ta’ bejn l-10 u t-30 °C.
 4. IL-PREPARAZZJONI TAL-VETTURA
 4.1. Il-kejl għandu jsir fuq vettura li vvjaġġat distanza ta’ bejn l-1 000 km u l-10 000 km, preferibbilment 5 000 km.
 4.2. It-tajers għandhom jintefħu għall-pressjoni ta’ tagħbija sħiħa speċifikata mill-manifattur tal-vettura. Il-vettura għandha timtela għal kollox mill-ġdid (fjuwil, ilma, żejt) u tkun mgħammra bl-aċċessorji u bl-għodod kollha speċifikati mill-manifattur. Il-mili għal kollox mill-ġdid bil-fjuwil jfisser li t-tank tal-fjuwil irid jimtela mhux inqas minn 90 fil-mija ta’ kemm jesa.
 4.3. Il-vettura għandu jkollha l-brejk tal-ipparkjar mhux inġaġġjat u l-gerboks fin-newtrali.
 4.4. Il-vettura għandha tkun ikkundizzjonata għal mill-inqas 8 sigħat fit-temperatura speċifikata fil-paragrafu 3.4 t’aktar ’il fuq.
 4.5. Jekk jintuża metodu fotometriku jew viżiv, sabiex ikun iffaċilitat il-kejl, fuq il-vettura li qed tiġi ttestjata preferibbilment għandhom jiġu installati fanali b’punt ta’ waqfien tar-raġġ baxx iddefinit sew. Biex jinkiseb qari aktar preċiż huma permessi mezzi oħra (pereżempju, it-tneħħija tal-lenti tal-fanal).
 5. IL-PROĊEDURA TAT-TEST
 5.1. Ġenerali
 Il-varjazzjonijiet jew f’inklinazzjoni tar-raġġ baxx jew fl-inklinazzjoni tal-vettura, jiddependi mill-metodu magħżul, għandhom jitkejlu separatament għal kull naħa tal-vettura. Ir-riżultati miksuba kemm mill-fanali tal-lemin u kemm minn dawk tax-xellug fil-kundizzjonijiet tat-tagħbija kollha li ġew speċifikati fl-Anness 5, għandhom ikunu fi ħdan il-limiti li ġew stabbilit fil-paragrafu 5.5 t’aktar ’l isfel. It-tagħbija għandha tkun applikata bil-mod il-mod mingħajr ma l-vettura tkun soġġetta għal xokkijiet eċċessivi.
 5.1.1. Fejn titwaħħal AFS, il-kejl għandu jsir meta l-AFS tkun fl-istat newtrali tagħha.
 5.2. Id-determinazzjoni tal-inklinazzjoni inizjali mkejla
 Il-vettura għandha tkun ippreparata kif ġie speċifikat fil-paragrafu 4 t’aktar ’il fuq u tkun mgħobbija kif ġie speċifikat fl-Anness 5 (l-ewwel kundizzjoni tat-tagħbija tal-kategorija tal-vettura rispettiva). Qabel kull kejl, il-vettura għandha tkun imbandla kif ġie speċifikat fil-paragrafu 5.4 t’aktar ’l isfel. Il-kejl għandu jsir tliet darbiet.
 5.2.1. Jekk l-ebda wieħed mit-tliet riżultati mkejla ma jvarja b’aktar minn 2 mrad (inklinazzjoni ta’ 0,2 fil-mija) mill-valur aritmetiku intermedju tar-riżultati, dak il-valur intermedju għandu jkun ir-riżultat finali.
 5.2.2. Jekk kwalunkwe qies ivarja mill-valur aritmetiku intermedju tar-riżultati b’aktar minn 2 mrad (inklinazzjoni ta’ 0,2 fil-mija), għandha titieħed serje oħra ta’ 10 qisien, fejn il-valur aritmetiku intermedju tagħhom għandu jkun ir-riżultat finali.
 5.3. Il-metodi tal-kejl
 Jista’ jintuża kwalunkwe metodu biex jitkejlu l-varjazzjonijiet tal-inklinazzjoni sakemm il-qari jkun preċiż fi ħdan ± 0,2 mrad ( inklinazzjoni ta’ ± 0,02 fil-mija).
 5.4. It-trattament tal-vettura f’kull kundizzjoni ta’ tagħbija
 Is-suspension tal-vettura u kwalunkwe parti oħra li huwa probabbli li se taffettwa l-inklinazzjoni tar-raġġ baxx għandha tkun attivata skont il-metodi li ġew deskritti aktar ’l isfel.
 Madanakollu, l-awtoritajiet tekniċi u l-manifatturi jistgħu jipproponu b’mod konġunt metodi oħra (jew sperimentali jew ibbażati fuq kalkoli), speċjalment meta t-test jagħti problemi partikolari, sakemm kalkoli ta’ din ix-xorta jkunu validi b’mod ċar.
 5.4.1. Il-vetturi tal-kategorija M1 b’suspension konvenzjonali
 Bil-vettura wieqfa fis-sit tal-kejl u, jekk ikun meħtieġ, bir-roti jistrieħu fuq pjattaformi bir-roti (li jridu jintużaw jekk in-nuqqas tagħhom iwassal għal restrizzjoni tal-moviment tas-suspension li huwa probabbli li jaffetwaw r-riżultati tal-kejl), bandal il-vettura għal mill-inqas tliet ċikli kompluti, fejn għal kull ċiklu, l-ewwel it-tarf ta’ wara u mbagħad it-tarf ta’ quddiem tal-vettura jiġi mbuttat ’l isfel.
 Is-sekwenza tat-tbandiil għandha tintemm meta jkun ikkompletat iċ-ċiklu. Qabel ma jsir il-kejl, il-vettura għandha titħalla tieqaf tiċċaqlaq waħidha. Minflok ma jintużaw pjattaformi bir-roti, l-istess effett jista’ jinkiseb billi l-vettura tiġi mċaqilqa lura u ’l quddiem għal mill-inqas tidwira kompluta ta’ rota.
 5.4.2. Il-vetturi tal-kategoriji M2, M3 u N b’suspension konvenzjonali
 5.4.2.1.
 Jekk il-metodu tat-trattament għall-vetturi tal-kategorija M1 li ġie deskritt fil-paragrafu 5.4.1 ma jkunx possibbli, jista’ jintuża l-metodu li ġie deskritt fil-paragrafu 5.4.2.2 jew 5.4.2.3.
 5.4.2.2.
 Bil-vettura wieqfa fis-sit tal-kejl u bir-roti mal-art, bandal il-vettura billi temporanjament tvarja t-tagħbija.
 5.4.2.3.
 Bil-vettura wieqfa fis-sit tal-kejl u bir-roti mal-art, attiva s-suspension tal-vettura u l-partijiet l-oħra kollha li jistgħu jaffetwaw l-inklinazzjoni tar-raġġ baxx billi jintuża apparat tal-vibrazzjoni. Dan jista’ jkun pjattaforma li tivvibra li fuqha jistrieħu r-roti.
 5.4.3. Il-vetturi b’suspension mhux konvenzjonali, fejn il-magna trid tkun qed taħdem.
 Qabel ma jsir kwalunkwe kejl stenna sakemm il-vettura tkun assumiet l-attitudni finali tagħha bil-magna taħdem.
 5.5. Il-kejl
 Il-varjazzjoni tal-inklinazzjoni tar-raġġ baxx għandha tkun ivvalutata għal kull waħda mill-kundizzjonijiet tat-tagħbija differenti b’relazzjoni għall-inklinazzjoni inizjali mkejla li ġiet iddeterminata skont il-paragrafu 5.2 t’aktar ’il fuq.
 Jekk il-vettura tkun mgħammra b’sistema ta’ invellar tal-fanali, din tal-aħħar għandha tkun aġġustata għall-pożizzjonijiet li ġew speċifikati mill-manifattur għal kundizzjonijiet tat-tagħbija partikolari (skont l-Anness 5).
 5.5.1. L-ewwelnett, għandu jsir kejl wieħed f’kull kundizzjoni tat-tagħbija. Ir-rekwiżiti għandhom jiġu sodisfatti jekk, għall-kundizzjonijiet tat-tagħbija kollha, il-varjazzjoni fl-inklinazzjoni tkun fi ħdan il-limiti kkalkulati (pereżempju, fi ħdan id-differenza bejn l-inklinazzjoni inizjali ddikjarata u l-limiti t’isfel u ta’ fuq li ġew speċifikati għall-approvazzjoni) b’marġni tas-sikurezza ta’ 4 mrad (inklinazzjoni ta’ 0,4 fil-mija).
 5.5.2. Jekk ir-riżultat(i) ta’ kwalunkwe kejl ma jkunx(jkunux) fi ħdan il-marġni tas-sikurezza indikat fil-paragrafu 5.5.1 jew jeċċedi(u) l-valuri ta’ limitu, għandhom jittieħdu tliet qisien oħra fil-kundizzjonijiet tat-tagħbija li jikkorrispondu għal dan(dawn) ir-riżultat(i) kif ġie speċifikat fil-paragrafu 5.5.3.
 5.5.3. Għal kull waħda mill-kundizzjonijiet tat-tagħbija t’aktar ’il fuq:
 5.5.3.1.
 Jekk l-ebda wieħed mit-tliet riżultati mkejla ma jvarja b’aktar minn 2 mrad (inklinazzjoni ta’ 0,2 fil-mija) mill-valur aritmetiku intermedju tar-riżultati, dak il-valur intermedju għandu jkun ir-riżultat finali.
 5.5.3.2.
 Jekk kwalunkwe qies ivarja mill-valur aritmetiku intermedju tar-riżultati b’aktar minn 2 mrad (inklinazzjoni ta’ 0,2 fil-mija), għandha titieħed serje oħra ta’ 10 qisien, fejn il-valur aritmetiku intermedju tagħhom għandu jkun ir-riżultat finali.
 5.5.3.3.
 Jekk vettura tkun mgħammra b’sistema ta’ invellar tal-fanali awtomatika, li għandha sekwenza ta’ istereżi inerenti, ir-riżultati medji fil-quċċata u fil-qiegħ tas-sekwenza ta’ istereżi għandhom jitqiesu bħala valuri sinifikanti.
 Dan il-kejl kollu għandu jsir skont il-paragrafi 5.5.3.1 u 5.5.3.2.
 5.5.4. Ir-rekwiżiti jkunu ġew sodisfatti, jekk, fil-kundizzjonijiet tat-tagħbija kollha, il-varjazzjoni bejn l-inklinazzjoni inizjali mkejla li ġiet iddeterminata skont il-paragrafu 5.2 u l-inklinazzjoni mkejla f’kull kundizzjoni tat-tagħbija hija inqas mill-valuri kkalkulati fil-paragrafu 5.5.1 (mingħajr marġni ta’ sikurezza).
 5.5.5. Jekk jinqabeż wieħed biss mil-limiti ta’ varjazzjoni kkalkulati ta’ fuq jew t’isfel, il-manifattur għandu jitħalla jagħżel valur differenti għall-inklinazzjoni inizjali ddikjarata, fi ħdan il-limiti speċifikati għall-approvazzjoni.
 ANNESS 7
 L-INDIKAZZJONI TAL-INKLINAZZJONI ’L ISFEL TAL-PUNT TA’ WAQFIEN TAL-FANALI B'RAĠĠ BAXX TA' QUDDIEM LI TISSEMMA FIL-PARAGRAFU 6.2.6.1.1 U L-INKLINAZZJONI 'L ISFEL TAL-PUNT TA' WAQFIEN TAL-FANAL TAĊ-ĊPAR TA' QUDDIEM IMSEMMIJA FIL-PARAGRAFU 6.3.6.1.2 TA' DAN IR-REGOLAMENT
 Eżempju 1
 Id-daqs tas-simbolu u tal-karattri jitħalla għad-diskrezzjoni tal-manifattur.
 Eżempju 2
 Id-daqs tas-simbolu u tal-karattri jitħalla għad-diskrezzjoni tal-manifattur.
 ANNEX 8
 IL-KONTROLLI GĦALL-APPARATI TA’ INVELLAR TAL-FANALI LI JISSEMMEW FIL-PARAGRAFU 6.2.6.2.2 TA’ DAN IR-REGOLAMENT
 1. L-ISPEĊIFIKAZZJONIJIET
 1.1.
 Fil-każijiet kollha, l-inklinazzjoni ’l isfel tar-raġġ baxx trid tkun prodotta f’wieħed mill-modi li ġejjin:
 (a)
 Billi kontroll jiġi mċaqlaq ’l isfel jew lejn ix-xellug;
 (b)
 Billi kontroll jiddawwar f’direzzjoni kontra l-arloġġ;
 (c)
 Billi tingħafas buttuna (kontroll li jiġi mbuttat-jinġibed).
 Jekk biex ikun aġġustat ir-raġġ jintużaw diversi buttuni, il-buttuna li tagħti l-akbar inklinazzjoni ’l isfel trid tkun installata fuq ix-xellug jew taħt il-buttuna(i) għal pożizzjonijiet oħra tar-raġġ baxx.
 Kontroll rotatorju li jiġi installat mit-tarf jew bit-tarf biss viżibbli, għandu jsegwi l-prinċipji operattivi ta’ kontroll tat-tipi (a) jew (c).
 1.1.1.
 Dan il-kontroll irid ikollu fuqu simboli li jindikaw b’mod ċar il-movimenti li jikkorrispondu għall-inklinazzjoni ’l isfel u ’l fuq tar-raġġ baxx.
 1.2.
 Il-pożizzjoni “0” tikkorrispondi għall-inklinazzjoni inizjali skont il-paragrafu 6.2.6.1.1 ta’ dan ir-Regolament.
 1.3.
 Il-pożizzjoni “0”, li skont il-paragrafu 6.2.6.2.2 ta’ dan ir-Regolament trid tkun “pożizzjoni ta’ waqfien”, mhemmx għalfejn trid tkun fi tmiem l-iskala.
 1.4.
 Il-marki li jintużaw fuq kontroll iridu jiġu spjegati fil-manwal tas-sid.
 1.5.
 Is-simboli li ġejjin biss jistgħu jintużaw biex ikunu identifikati l-kontrolli: u
 jew kombinazzjoni ta’ Is-simboli li jagħmlu użu minn ħames linji minflok erbgħa jistgħu jintużaw ukoll
 Eżempju 1
 Eżempju 2
 Eżempju 3
 ANNESS 9
 IL-KONTROLL TAL-KONFORMITÀ TAL-PRODUZZJONI
 1. IT-TESTIJIET
 1.1. Il-pożizzjoni tal-fanali
 Il-pożizzjoni tal-fanali, kif iddefinita fil-paragrafu 2.7 ta’ dan ir-Regolament, fil-wisa’, fl-għoli u fit-tul għandha tkun ikkontrollata skont ir-rekwiżiti ġenerali stabbiliti fil-paragrafi 2.8 sa 2.10, 2.14 u 5.4 ta’ dan ir-Regolament.
 Il-valuri mkejla għad-distanzi għandhom ikunu tali li jiġu sodisfatti l-ispeċifikazzjonijiet individwali applikabbli għal kull fanal.
 1.2. Il-viżibilità tal-fanali
 1.2.1. L-angoli tal-viżibilità ġeometrika għandhom ikunu kkontrollati skont il-paragrafu 2.13 ta’ dan ir-Regolament.
 Il-valuri mkejla għall-angoli għandhom ikunu tali li jiġu sodisfatti l-ispeċifikazzjonijiet individwali applikabbli għal kull fanal ħlief li l-limiti tal-angoli jista’ jkollhom konċessjoni li tikkorrispondi għall-varjazzjoni ta’ ± 3o permessa fil-paragrafu 5.3 għall-immuntar tal-apparati tas-sinjali bid-dawl.
 1.2.2. Il-viżibilità tad-dawl aħmar ’il quddiem u tad-dawl abjad lura għandhom ikunu kkontrollati skont il-paragrafu 5.10 ta’ dan ir-Regolament.
 1.3. L-allinjament tal-fanali bir-raġġ baxx u l-fanali taċ-ċpar ta' quddiem tal-klassi "F3" lejn in-naħa ta' quddiem
 1.3.1. L-inklinazzjoni inizjali ’l isfel
 L-inklinazzjoni inizjali ’l isfel tal-punt ta’ waqfien tar-raġġ baxx u l-fanali taċ-ċpar ta' quddiem tal-klassi "F3" għandhom ikunu mwaħħla mal-figura miksija b’folji tal-metall kif meħtieġ u muri fl-Anness 7.
 Inkella, il-manifattur għandu jiffissa l-mira inizjali għal figura li tkun differenti mill-figura miksija b’folji tal-metall fejn jista’ jintwera li tkun rappreżentattiva tat-tip approvat meta ttestjata skont il-proċeduri li jinsabu fl-Anness 6 u b’mod paratikolari fil-paragrafu 4.1.
 1.3.2. Il-varjazzjoni tal-inklinazzjoni bit-tagħbija
 Il-varjazzjoni tal-inklinazzjoni ’l isfel tar-raġġ baxx bħala funzjoni tal-kundizzjonijiet tat-tagħbija li ġew speċifikati fi ħdan din it-taqsima għandhom jibqgħu fi ħdan il-firxa:
 0,2 fil-mija sa 2,8 fil-mija
 għal għoli ta’ mmuntar ta’ fanal h < 0,8;
 0,2 fil-mija sa 2,8 fil-mija
 għal għoli ta’ mmuntar ta’ fanal 0,8 ≤ h ≤ 1; jew
 0,7 fil-mija sa 3,3 fil-mija
 (skont il-firxa fil-mira magħżula mill-manifattur fl-approvazzjoni);
 0,7 fil-mija sa 3,3 fil-mija
 għal għoli ta’ mmuntar tal-fanal ta’ quddiem 1,0 < h ≤ 1,2 m;
 1,2 fil-mija sa 3,8 fil-mija
 għal għoli ta’ mmuntar tal-fanal ta’ quddiem h > 1,2 m.
 Fil-każ ta’ fanal għaċ-ċpar fuq quddiem tal-klassi "F3" bi (a) sors(i) tad-dawl li jkollhom fluss ta’ luminożità oġġettiv li jeċċedi l-2 000 lumen, il-varjazzjoni tal-inklinazzjoni 'l isfel bħala funzjoni tal-kundizzjonijiet tat-tagħbija speċifikati f'din it-taqsima għandhom jibqgħu f'din il-firxa:
 0,7 fil-mija sa 3,3 fil-mija
 għal għoli ta’ mmuntar tal-fanal ta’ quddiem h ≤ 0,8;
 1,2 fil-mija sa 3,8 fil-mija
 għal għoli ta’ mmuntar tal-fanal ta’ quddiem h > 0,8 m
 Kif ġie indikat fl-Anness 5 għal dan ir-Regolament, għal kull sistema li ġiet aġġustata skont dan, l-istati tat-tagħbija li għandhom jintużaw għandhom ikunu kif ġej,.
 1.3.2.1.
 Il-vetturi fil-kategorija M1:
 Il-paragrafu 2.1.1.1.
 Il-paragrafu 2.1.1.6 fejn jitqies
 Il-paragrafu 2.1.2.
 1.3.2.2.
 Il-vetturi fil-kategoriji M2 u M3:
 Il-paragrafu 2.2.1.
 Il-paragrafu 2.2.2.
 1.3.2.3.
 Il-vetturi fil-kategorija N b’superfiċji ta’ tagħbija:
 Il-paragrafu 2.3.1.1.
 Il-paragrafu 2.3.1.2.
 1.3.2.4.
 Il-vetturi fil-kategorija N mingħajr superfiċji ta’ tagħbija:
 1.3.2.4.1.
 Il-vetturi li jiġbdu għas-semi-trejlers:
 Il-paragrafu 2.4.1.1.
 Il-paragrafu 2.4.1.2.
 1.3.2.4.2.
 Il-vetturi li jiġbdu għat-trejlers:
 Il-paragrafu 2.4.2.1.
 Il-paragrafu 2.4.2.2.
 1.4. Il-konnessjonijiet elettriċi u t-tell-tales
 Il-konnessjonijiet elettriċi għandhom jiġu kkontrollati billi jinxtegħel kull fanal konness mas-sistema elettrika tal-vettura.
 Il-fanali u t-tell-tales għandhom jaħdmu skont id-dispożizzjonijiet stabbiliti fil-paragrafi 5.11 sa 5.14 ta’ dan ir-Regolament u bl-ispeċifikazzjonijiet individwali applikabbli għal kull fanal.
 1.5. L-intensitajiet tad-dawl
 1.5.1. Il-fanali b’raġġ ewlieni
 L-intensità aggregata massima tal-fanali b’raġġ ewlieni għandha tkun ikkontrollata permezz tal-proċedura li ġiet deskritta fil-paragrafu 6.1.9.2 ta’ dan ir-Regolament. Il-valur miksub għandu jkun tali li jiġi sodisfatt ir-rekwiżiti fil-paragrafu 6.1.9.1 ta’ dan ir-Regolament.
 1.6. Il-preżenza, in-numru, il-kulur, l-arranġament u, fejn ikun applikabbli, il-kategorija tal-fanali għandhom ikunu kkontrollati permezz ta’ spezzjoni viżiva tal-fanali u tal-immarkar tagħhom.
 Dawn għandhom ikunu tali li jiġu sodisfatti r-rekwiżiti stabbiliti fil-paragrafi 5.15 and 5.16 kif ukoll l-ispeċifikazzjonijiet individwali applikabbli għal kull fanal.
 ANNESS 10
 EŻEMPJI TA’ ALTERNATTIVI TA’ SORSI TAD-DAWL
 ANNESS 11
 IL-VIŻIBILITÀ TAL-IMMARKAR BIEX JOLQOT L-GĦAJN FUQ WARA, FUQ QUDDIEM U MAL-ĠENB TAL-VETTURA
 (ara l-paragrafu 6.21.5 ta’ dan ir-Regolament)
 Figura 1a
 Wara
 Test ta 'immaġni
 Pjan ta' Osservament
 Figura 1b
 Quddiem (trejlers biss)
 Test ta 'immaġni
 Pjan ta' Osservament
 Figura 2
 Il-ġenb
 Test ta 'immaġni
 Pjan ta' Osservament
 ANNESS 12
 Kundizzjonijiet Awtomatiċi ta' Swiċċjar għall-Fanali bir-Raġġ Baxx (1)
 Dawl ta' barra l-karozza (2)
 Il-fanali b’raġġ baxx
 Ħin tar-rispons
 inqas minn 1 000 lux
 MIXGĦULA
 mhux iktar minn 2 sekondi
 bejn 1 000 lux u 7 000 lux
 fid-diskrezzjoni tal-manifattur
 fid-diskrezzjoni tal-manifattur
 mhux iktar minn 7 000 lux
 MITFIJA
 iktar minn 5 sekondi iżda mhux iktar minn 300 sekonda
 (1) Għandha tintwera l-konformità ma' dawn il-kundizzjonijiet mill-applikant, b'simulazzjoni jew mezzi oħra ta' verifika aċċettati mill-awtorità responsabbli għall-approvazzjoni tat-tip.
 (2) L-illuminanza għandha titkejjel fuq superfiċje orizzontali, b'sensor ikkoreġut bil-cosine fuq l-istess għoli bħall-pożizzjoni li fiha jkun mgħammar il-senser fuq il-vettura. Dan jista' jintwera mill-manifattur b'biżżejjed dokumentazzjoni jew b'mezzi oħra aċċettati mill-awtorità responsabbli għall-approvazzjoni tat-tip.